
APOKALÜPTILINE TRUMMIMEES 
KÕRVUTI SAURUSEGA 


Kumb on parem, kas merikarbid moerestoranis ,Le Bonaparte” või mulgikapsad N Liidu 
Venezuela suursaadiku Vaino Väljase ihukoka Jaan Tuvikese tehtuna? Võrdlus on ränk, kuid 
võrrelda saab ikka, filmifestivalid ja aastaauhinnad ongi võrdluse paik. 

11. jaanuaril andis Eesti Filmiajakirjanike Ühing välja oma järjekordse aastaauhinna. Tegi 
seda kaheteistkümnendat korda. See oli uues iseseisvas Eestis esimene filmiauhind, seega tänaseks 
vanim. 

Ning kogu aeg on sellele auhinnale rahalist toetust andnud erakapital. Tänavu, nagu mullugi, 
toetas auhinda rahaliselt Olympic Casino Eesti AS. Firma on toetanud laste- ja noortekodusid, 
Muusikaakadeemiat, muusikaüritusi ja -plaate. Raha ja kultuur on olnud alati seotud, nagu ka 
raha ja haridus. Muide, haritud kodanik tõstab majandust nagu katapuldiga. Mäletan ülikooli 
päevilt ühe akadeemiku väljaarvutust, et ainult kirjaoskuse andmine tõstab kodaniku tööviljakust 
1000%. 

Neljandat aastat kannab filmiajakirjanike ühingu aastaauhind ,, Neitsi Maali“ nime. , Neitsi 
Maali“ nimes on nagu kõik veel peidus, kõik veel alles ees. Filmiauhinnad on harilikult võtnud 
nimed looma- ja taimeriigist. Kuid elu edasikandja on ju naine. Ja filmimaailmas on mehed võrdselt 
naistega võimelised sünnitama ja naised võrdselt meestega võimelised eostama. 

Tänavu nagu mullugi kulges filmiajakirjanike ühingu hääletus kirglikult, kolmes voorus. 
Valisime esmalt kuus nominenti: üks mängufilm (, Sigade revolutsioon”), üks animafilm (, Frank 
ja Wendy”) ja neli dokumentaali (, Jüri — see mulk ehk mis tuul müürile...”, , Liblikate kodu”, 
» Perekond”, , Vali kord”). Kolmandas voorus selgus, et tulemuseks on viik. 

Eesti Filmiajakirjanike Ühing otsustas auhinna , Aasta film 2004“ välja anda kahele filmile 
võrdselt — ex aeguo. Nendeks olid dokumentaalfilm , Jüri — see mulk ehk mis tuul müürile...”, 
(, Profilm“, režissöör ja stsenarist Enn Säde) — arhiividesse visa sukeldumise ja ühe isiksuse põ- 
neva elu detailse ja panoraamse analüüsi eest, ja ,, Vali kord” [, Kuukulgur Film“, rühmitus Esto 
TV: Andres Maimik (režissöör), Rain Tolk, Ken Saan, Juhan Ulfsak] — eluterve peiarliku sekkumise 
eest meie päevapoliitikasse tänaste populistlike loosungite timberpööramisel farsiks. 

Auhinna said siis režissöörid Enn Säde ja Andres Maimik. 

Veel viis aastat tagasi nõudis filmiüliõpilane Maimik endale häälekalt kohta ja raha siin päikese 
all. Ta kurtis (, Sirp” 17. IX 1999), et professionaalide ringkaitse ,, võimaldab filme teha ainult 
neil, kes on kogu aeg teinud”, ja nõudis uute nägudega kaasnevat verevahetust. ,, Pärnamäe haudade 
korrashoidmisega meenutavad Kulka rahajaotused üha enam Päästearmee faile,” kurjustas Maimik. 
Ka pool aastat hiljem jätkas Maimik isade-vanaisade põlvkonna ründamist (, Noore kino kaitseks”, 
» Sirp” 23. 111 2000). Ta kaitses noort kino, nõudis üliõpilasfilmidele häid ekraaniaegu ja deklareeris, 
etiga uustulnuk audiovisuaalväljal on kõikide ,,eesolijate potentsiaalne vaenlane”. Maimik ründas 
neid eesolijaid ehtsa noore üliõpilasena: ,, Professionaalsuse mõiste on didaktiline kilp, millega osa 
filmitegijaid kaitseb end erialalise heaolu kadumise ähvarduse eest.” 

Imestunud Enn Säde võttis elutargalt sõna oma põlvkonna kaitseks. Kineastide laualehes ,, Pää- 
suke” (22. 1X 1999) imestas härra Saurus (Enn Säde ise): kas kehtib reegel, et äraaetud hobused 
lastakse ju maha? Ja Maimiku teise kirjutise, noore kino kirgliku advokatuuri, pealkirjastas Säde 
noormehele nimeandavalt ,, Apokalüptiline trummimees”. 

Nüüd said ,, Aasta filmi 2004“ auhinnapüünel kokku 34-aastane Andres Maimik ja 66-aastane 
Enn Säde. 

Tempora mutantur, et nos mutamur in illis? 


JAAN RUUS 


VASTAB JERZY STUHR 


Kui ma 8. detsembril 2004. aastal , Theatrumi” trepist üles jooksin, oli Jerzy 
Stuhri loeng juba alanud. Kuigi Stuhr kõneles teise korruse tagaotsas, oli tema 
hääl kosta vaat et õue välja. Ta esines poola keeles (Marius Petersoni otsetõlke 
abil). Tundus, et Stuhr on näitleja, kes mängib meisterlikult lektorit, aga mitte, et 
ta on lihtsalt lektor. Kõne voolas nagu lindilt, see oli justkui pähe õpitud luuletus, 
mida Stuhr deklameeris. Üldmulje oli veidi ehmatav — Stuhr näis nii metsikult 
metoodiline nagu keegi, kes teeb asju õpiku järgi, või nii, nagu on soovitanud 
meistrid (kelle ülimuslikkust ta aktsepteerib ja parem ei hakka mõtlemagi ise nende 
ridadesse pürgimisest või mõne enda lähenemise kehtestamisest). Stuhr näis õpeta- 
jana, kes võib heita geniaalse kirjandi kõrvale paljalt seetõttu, et seal on mõned 
komavead ja pealkirjal pole joont all. Kuid selle kõige juures oli Stuhr üliveenev, 
seda kindlasti, tõeliselt kajama jääv esineja. Tema loengust jäid eriti kõlama järgmi- 
sed mõtted. 

Näitlemine ei põhine mitte faktidel, vaid salvestatud emotsioonidel. Kui näitleja 
midagi läbi elab, võiks ta selle salvestada oma psühhofüüsilisse mällu — jätta 
meelde, kuidas näiteks käitus ta keha sel hetkel, kui öeldi, et ta sai isaks või et te- 
ma maja on maha põlenud. 

Teine mõte. Tsiteerides kadunud Krzysztof Kiešlowskit, kes oli Stuhri sõber 
ja eeskuju, — näitleja peab mängima nii, nagu tal oleks pesemata juuksed. 

Kolmandaks. Stuhr rääkis pikalt, kuidas Kieslowski töötas ,, VEronigue'i kak- 
sikelu” peaosatäitja Irene Jacobiga. Alguses võtted katkestati, sest Jacob ei saanud 
hakkama ekstravertse rolliga. Kuid Kiešlowski tundis ära, et tegu on võimeka 
näitlejaga — lihtsalt mitte selle rolli jaoks —, ja ta kirjutas stsenaariumi näitlejale 
ümber! Asi lõppes teadagi millega — triumfi ja Irene Jacobi tunnistamisega Can- 
nes'i festivalil parimaks naisnäitlejaks. Kui nii võtta, illustreerib see lugu just seda, 
mida Stuhr öelda ei tahtnud, nagu on näha järgnevast intervjuust. 


Oma loengus rääkisite, et teie filmikogemuses nii näitleja kui režissöörina 
improvisatsioon peaaegu et puudub... 

Filmis esineb improvisatsiooni ainult proovides, ent enamasti filmide jaoks 
proove ei tehta. Lepitakse näitlejatega kokku, arutatakse-räägitakse, et võtte ajal 
oleks kõik paigas, aga proove kui selliseid ei tehta. Proovige ette kujutada, et 
näitleja hakkab improviseerima võtte ajal — läheb sinna, kuhu kaamera ei ulatu, 
astub valgusest välja... Muidugi võib teha filmi , Dogma” reeglite järgi, järgneda 
käsikaameraga näitlejale kuhu iganes, kuid selline lähenemine on oma aja ära 
elanud. Seevastu teatris on improvisatsioon vahel väga elustav. 


Aga kui režissööril tuleb võtteplatsil parem idee, kui stsenaariumis kirjas? 
Ma ootan ja jumaldan selliseid hetki. Kuid muidugi eeldab see, et näitleja on 
õigesti ette valmistatud. Kui näitleja läheb minu kui režissööri mõtet mööda, luban 
talle kõike. Huvitav, aga mulle tundub, et naistel on parem intuitsioon. Samas 

võivad meesnäitlejad tunduda vähem salapärased seetõttu, et olles ise näitleja, 
näitan ma neile vahel ette, kuidas mängida. Naistel on mu filmides rohkem ruumi 
ise leiutada ja ideid pakkuda. 


Kui radikaalsed võivad olla režissööri meetodid? On siin üldse piire või 
võib lõigata kokku, mida ja kust tahes, peaasi, et tulemus oleks mõjus? Milos 
Formani filmis ,, Lendas üle käopesa” on kuulus kaader, kuidas ülemõde (Louise 
Fletcher) McMurphyt (Jack Nicholson) õela pilguga jõllitab, kui too elektriteraa- 
piast saabub. Tegelikult olevat Fletcher vaadanud hoopis Formanit, kelle peale 
ta parajasti tige oli. 

Film on manipulatsioonikunst. Tulemusega manipuleeritakse iga hinnaga. 
Kadunud operaator Pjotr Sorotinski rääkis, kuidas nad töötasid Susan Sarando- 
niga. Oli vaja filmida voodistseeni, kus Susan Sarandon pidi saama orgasmi. Et 
see filmilindil võimalikult loomulik välja näeks, seoti Sarandon voodi külge kinni, 
keerati voodit 180 kraadi ja niimoodi ta seal rippus. Veri valgus pähe, tekkis õhetus, 
silmad tursusid... Kuna tegu on lähiplaaniga, ei saa vaataja midagi aru. Vahel on 
mul režissöörina olnud dilemmasid, kui mulle näitleja nägu on kohutavalt meeldi- 
nud, aga hääl mitte. Siis olen kasutanud kellegi teise näitleja häält. Eks selliseid 
moonutamisi ja vigureid tule ikka ette. 


Iisraeli režissööri Amos Gitai filmis , Kippur” on stseen, kuidas kaks noor- 
meest sõidavad sõjakoldesse ja räägivad noorte intellektuaalide idealistlikku 
juttu, filosofeerivad rahulikult. Asja argipool oli aga olnud see, kuidas režissöör 
karjus auto katuselt teksti ette ja käskis tuimalt korrata. Mida arvate teie sellest, 
et mõnikord ei peagi näitleja tegelaskujusse emotsiooni sisse panema? Vaataja 
mõtleb selle emotsiooni ise välja. Kino on suuresti understatement. 

Fellini jumaldas Mastroiannit, sest ta ei lugenud mitte kunagi stsenaariumi, 
vaid tegi seda, mida Fellini talle ütles. Ükskord nägin Itaalias dokumentaalfilmi, 
kuidas Fellini Mastroiannit lavastas. , Marcello, vaata üles! Naerata! Mine pare- 
male! Super, Marcello! Una grappa!” Aga see oli Fellini. Ta oli maalikunstnik. Tal 
oli peas oma kuvand, mille järgi ta hiljem filmi kokku pani. Näitlejad olid talle 
nagu alter ego'd. Fellini oli lavastaja, kes oskas lavastada unenägu. 

Olen ise pidanud panema näitlejaid stseenidesse, kus nad tegelikult ei mängi- 
nud, st ,laenanud” selle muust stseenist. Kieslowski ,, Amatööris” on stseen, kus 
mu enda kehastatud tegelasel on kolm pilti — kolm kaadrit, mida ta primitiivsel 
montaažilaual ringi tõstab. Ja iga ümbertõstmine toob teise tähenduse. Just Kieš- 
lowski, kes oli algselt dokumentalist, õpetas mind nägema seda, kui oluline on 
kokku lõikamine. Oleneb, mida sa mille otsa paned. Sellest sõltub tähendus. 


Kuidas suhtute Michael Moore'i, kes võiks saada maailmameistri tiitli asjade 
kontekstist välja rebimises? 

Siin te juba puudutate eetilisi probleeme. Just sel põhjusel lõpetas Kiešlowski 
dokumentaalide tegemise. Dokumentaal on eriti võimas manipulatsioonivahend. 
Sa võid näidata inimest nii, nagu sa teda ette kujutad. Sa näitad teda nii, nagu 
tahad sina, kuid see justkui pretendeeriks objektiivsusele, see justkui oleks tegelik- 
kus. Sa võid oma objekti naeruvääristada, alandada... Kiešlowski tegi maa-aluses 
tunnelis mängufilmi. Kui ta seda monteerima hakkas, konfiskeeris politsei kogu 
filmi materjali. Selgus, et tunnelis oli toimunud mõrv ja filmilindil võis olla vajami- 


Jerzy Stuhr pressikonverentsil Tallinnas 2004. aasta detsembris. 


nevatinformatsiooni. Kiešlowski ütles, et see oli hea näide sellest, kuidas kavatsusi 
lõpuks teistel eesmärkidel võidakse kasutada. Härra Moore'il aga eetilised kahtlu- 
sed puuduvad. 


Oma loengus rääkisite, kuidas mõni inimene hakkab ekraanil särama — ta 
on fotogeenilisuse pomm. Režissööri kunst seisneb muu hulgas selles, et leida 
konkreetsesse rolli kõige sobivam tüüp. Vahet pole, kas tegu on siis profi või 
amatöörnäitlejaga. 

Muidugi on võimalik leida talente tänavalt ja ma kadestan režissööre, kes nii- 
moodi õisi nopivad. Aga mina ei oska amatööridega töötada. Minu juhised on 
amatööridele arusaamatud. Mul on küll aastatepikkune pedagoogikogemus, aga 
ehk just seetõttu räägin ma n-ö proffide keeles. Ma kardan amatööride ettenägema- 
tust. Nad ei püsi samas võtmes. Nendega töötades peaksin otsustama teistsuguse 
meetodi ja esteetika kasuks. See on aga mulle võõras. Kõik see käsikaamera, juhus- 
likkus, hetke ootamine ja tabamine... See pole minu maitse. Juba casting'ul näen 
ma ära tüübid, kellega ma ei saa hakkama. Nad võivad olla head näitlejad, kuid 
nendega peab töötama teistmoodi. Produtsendid juba teavad, et kui Stuhr lavastab, 
on kaasatud ainult kutselised näitlejad. 


Milline faas on filmitegemises kõige meeldivam? 

Stsenaariumi kirjutamine. Siis on kõik võimalik, see on kõige ilusam film, kõik 
otsad jooksevad kokku. Kui produtsent ütleb, et stsenaarium on sobiv ja sellega 
võib edasi töötada, algab kompromisside faas. Enam mitte kunagi pole see film 
selline, nagu ma nägin teda paberil. Järgneda saavad ainult kompromissid, mis ei 

Harri Rospu fotod 


pruugi režissöörile olla just kõige meeldivamad. Ja üllatused. Näitlejad üllatavad 
tihtipeale positiivselt. Aga režissöör peab vaatama, et kompromisse saaks võimali- 
kult vähe. Kui stsenaariumist õnnestub realiseerida 70 protsenti, on hästi. Stsenaa- 
riumi kirjutamine on ilus, aga samas ohtlik. Üheksakümmend protsenti filmis 
olevatest vigadest on stsenaariumi vead. Seepärast kohendataksegi stsenaariume 
nii kaua ümber. Kui stsenaariumis on rumalasti, on rumalasti lõpuni. Enam pole 
mul valus, kui öeldakse, et paranda siit ja sealt. Miinimum on kirjutada neli versioo- 
ni. Produtsendil on õigus stsenaariumi kirjutamisse sekkuda ja nõuda ümbertege- 
mist. Aga näiteks, kui mul on kavandatud, et tegelane sureb, ja produtsent tuleb 
võtteplatsil ütlema, et ei, tegelane jääb elama ja abiellub, siis peaksin otsima teise 
produtsendi. On siiski mingid piirid, kuhu maani produtsent saab sekkuda. 


Paljud režissöörid on just sel põhjusel hakanud iseenda produtsendiks, et 
saavutada maksimaalne loominguline vabadus. Mitte et nad tahaksid produt- 
sendid olla, aga nad on sunnitud. 

Mul ei ole produtsendiloomust. Mul puudub oskus leida raha, trügida igale 
poole ja kaubelda. Minna mõnikord väga kahemõttelistesse tehingutesse. 


Teie filmis , Homne ilm” on pilatud tänapäevast väärtuste lahustumist — 
suhtumist ,kõik kaubaks”. 

Filmi liialdused on meelega loodud. Kõik õnnetused kuhjuvad kokku. Ma töö- 
tasin spetsiaalselt selleks, et neid juurde tekitada; et vaatajas tekiks õud ja ära- 
tundmine... Mõned laused, mida noored inimesed filmis puistavad, on aga ka 
päriselt aset leidnud ja mulle sügavalt haiget teinud. Näiteks ütles üks mu enda 
üliõpilane igapäevasel toonil, et armastus on luksus. 


Samas tabavad nn beibemärkused mõnikord kogemata naelapea pihta, pal- 
jastades ajastu õõvastavat loomust, küünilist tegelikkust. Asjad kahjuks ongi 
n11. 

Just. Tegelikult võib öelda, et mu filmi kõige šokeerivamad laused on need, 
mida ma noortelt ise kuulnud olen ja mis on mind ehmatanud. Näiteks lause: 
Mida sa, isa, mulle öelda saad, mida ma internetist ei leia?” See on minu põlv- 
konna traagika — ühel hetkel aduda, et sinu kogemust ja eluteadmist enam lihtsalt 
ei lähe vaja. See ei kehti... Selles uues maailmas see ei kehti. Muidugi on noorte ja 
vanade vastuolu alati olnud, kuid praegu on see eriti teravalt esile kerkinud, kuna 
tõesti infot on nii palju, isegi kaootiliselt palju. 


Kuivõrd keeruline on ise olla nii režissöör kui peaosatäitja? 

Muidugi raskendab ise peaosas olemine režissööritööd, kuid ma olen sellega 
harjunud. Aitab see, et kui ma stsenaariumi kirjutan, proovin rolli juba kirjutamise 
ajal. Lähen kirjutamise käigus rolli sisse. 


Mis on režissööri ameti juures kõige kurnavam? Üksindus? 

Pigem see, et režissöör peab väga kiiresti otsustama. Kõik käib palavikulise 
tempoga. Tehakse ettepanekuid ja sa pead kohe välja sõeluma, mida võtta, mida 
jätta, mida muuta... 


Küsinud KADRI KÕUSAAR 


Meedium“, 
1985. 

Režissöör 

Jacek Koprowicz. 
Jerzy Stuhr 
(Georg Netz). 


Mulluse PÖFFi üht aukülalist JERZY STUHRI tuntakse Poolas eeskätt teatri- 
näitleja ja -lavastajana, ehkki tema filmograafias leidub umbkaudu poolsada filmi- 
ja telerolli. Jerzy Stuhr on sündinud 18. aprillil 1947 Krakõwis. Ta on tudeerinud 
Jagiellonia ülikoolis poola filoloogiat ja lõpetanud 1972. aastal Krak6wi draama- 
kolledži. Näitlejana debüteeris Jerzy Stuhr Nowa Huta Rahvateatri lavalaudadel. 
Üsna varsti leiti noorele näitlejale rakendust Krakõwi , Vanas Teatris”. Toonastest 
menunäidenditest võiks nimetada Konrad Swinarski instseneeringut Adam Mic- 
kiewiczi ,,Esiisade päeva” ainetel ning Andrzej Wajda kaht Dostojevski-lavastust. 
 Kurjades vaimudes” (,,Sortsides”) oli ta Verhovenski ning ,, Kuritöös ja karistuses” 
Porfiri. 1970. aastate teisel poolel tegutses Jerzy Stuhr lisaks näitlemisele mainekate 
lavastajate-režissööride Jerzy Jarocki, Andrzej Wajda ja Krzysztof Kiešlowski assis- 
tendina. 

Möödunud kümnendil, olles ise Nowa Huta Rahvateatri kunstiline juht, asus 
Jerzy Stuhr näidendeid lavastama. Nõnda lavastas ta näiteks Witold Gombrowiczit 

, O-bi, o-ba — tsivilisatsiooni lõpp“, 1986. Režissöör Piotr Szulkin. 
Jerzy Stuhr (Soft) ja Leon Niemczyk. 


(Iwona, Burgundia printsess”), Janusz Glowackit (,,Fortynbras Got Drunk”), 
Moliere'i (, Kodanlasest aadlimees”). Stuhri suurimaks teatrihitiks kujunes Patrick 
Süskindi ühemehetükk , Kontrabass”, mida etendati alates 1985. aastast üle 800 
korra. (Vahemärkusena olgu öeldud, et tulevaste näitlejate õpetamine ja suuna- 
mine on Jerzy Stuhrile olnud südameasjaks. Alates 1990. aastast on ta töötanud 
Krak6wi Rahvusliku Teatriakadeemia rektori ja professorina.) 

Jerzy Stuhri filmikarjäär sai õige hoo sisse tänu suurele sõprusele Krzysztof 
Kiešlowskiga, kellelt ta on palju õppinud ning kelle kuues projektis ta osales. 
Väidetavalt oli just tema esimene professionaalne näitleja, keda Kiešlowski oma 
ideede teostamiseks kasutas. Sestap polegi imestada, et Stuhri filmilavastustest 
püütakse avastada sarnaseid jooni Kiešlowski loominguga. 

Kuid Jerzy Stuhr on teinud edukat koostööd ka mitmete teiste kineastidega: 
Feliks Falki, Agnieszka Hollandi, Krzysztof Zanussi, Juliusz Machulskiga. Eriti 
hea kontakt on tal viimati nimetatuga. Stuhr on seni mänginud viies Machulski 
filmis, Machulski omakorda on olnud üks produtsentidest Stuhri viie filmilavas- 
tuse juures. 

Jerzy Stuhri tähelend filmitaevas algas küünikust Lutek Danielakina režissöör 
Feliks Falki ,, Peokorraldajas” (1978) ja naiivsevõitu Filipi rolliga Krzysztof Kieš- 
lowski ,, Amatööris” (1979). Kui avastati temas peituvad komöödianäitleja võimed, 
pakuti Stuhrile aastaid tööd peamiselt komöödiafilmides. Ta on mänginud peaosi 
kõikides omaenda filmilavastustes (episoodfilmis ,, Armastuskirjad” tegi ta koguni 
viis värvikat rolli). 

1994. aastast alates on Jerzy Stuhr aeg-ajalt ka ise filmirežissööri toolil istunud. 

» Aasta kangelane“, 1987. Režissöör Feliks Falk. 
Jerzy Stuhr (Ludwik Danielak). 


Mullu toimusid Poolas, Itaalias ja Venemaal Krzysztof Zanussi värskeima ekraani- 
teose ,, Persona non grata” võtted, mille keskmes on Poola suursaadik Uruguays 
ning kus kõrvalosades on peale Jerzy Stuhri ka Daniel Olbrychski ja Nikita Mihhal- 
kov. 

Diplomeeritud näitleja on ka Jerzy Stuhri poeg Maciej Stuhr (sünd. 1975). Viima- 
sel PÖFFil linastunud , Homses ilmas” mängis ta peategelase karjeristist poega 
Marcinit. 


JERZY STUHRI FILMOGRAAFIA 

FILMILAVASTUSED 

1995 ,,Kallimate nimekiri” (Spis cudzoloznic; ka stsenarist ja peaosa: Gustaw). 

1997  ,, Armastuslood” (Historie milosne; ka stsenarist ja neli rolli). 

1999 , Nädal ühe mehe elust” (Tydzien z zycia mezczyzny; ka stsenarist ja peaosa: 
prokurör Adam Borowski). 

2000 ,,Suur loom” (Duze zwierze; ka stsenarist ja peaosa: Zygmunt Sawicki). 

2003 ,,Homne ilm” (Pogoda na jutro; ka stsenarist ja peaosa: Jõzef Koziol). 


NÄITLEJATÖÖD (valik) 

1971 , Üks kolmandik ööd” (Trzecia czesz noci; rež: Andrzej Zulawski; 
roll: laborant). 

1976 ,Haavaarm” (Blizna; rež: Krzysztof Kiešlowski; 
roll: direktor Bednarzi assistent). 

1976 
1978 
1978 
1978 
1979 
1979 
1980 
1980 
1981 
1981 
1983 
1984 


1985 
1986 


1987 


1987 
1987 


Homne ilm“, 
2003. 
Režissöör 
Jerzy Stuhr. 
Keskel 

Jerzy Stuhr 
(Jõsef Koziol). 


Rahu” (Spokoõj; TV; rež: Krzysztof Kiešlowski; 

roll: Antoni Gralak; ka kaasstsenarist). 

»Provintsinäitlejad” (Aktorzy prowinsjonalni; rež: Agniezka Holland; 

roll: retsensent Wojciech Glosowicz). 

Ilma tuimestuseta” (Bez znieczulenia; rež: Agniezka Holland; 

roll: advokaat Jerzy Porebowicz). 

»Peokorraldaja” (Wodzirej; rež: Feliks Falk; roll: Lutek Danielak). 
Amatöör” (Amator; rež: Krzysztof Kiešlowski; roll: Filip Mosz). 

» Võimalus” (Szansa; rež: Feliks Falk; roll: ajalooõpetaja Zbyszek Ejmont; 
ka kaasstsenarist). 

»Ööliblikas” (Cma; rež: Tomasz Zygadlo; roll: elegantne mees parvlaeval). 
»Laste streik 1901. aastal” (Wizja lokalna 1901; rež: Filip Bajon; roll: Wagner). 
Kaugel eemal” (Da un paese lontano: Giovanni Paolo II/From a Far Country: 
Pope John Paul 11; rež: Krzysztof Zanussi; roll: insener; Itaalia — Poola — Suur- 
britannia). 

Maailmade sõda — järgmine sajand” (Wojna swiatõw — nastepne stulecie; 
rež: Piotr Szulkin; roll: advokaadibüroo , Bonus “x Bonus” aspirant). 
»Seksmissioon ehk Uued amatsoonid” (Seksmisja; rež: Juliusz Machulski; 
roll: Maks Paradys). 

»Rahuliku päikese aasta” (Rok spokojnego slonca/Ein Jahr der ruhenden Sonne; 
rež: Krzysztof Zanussi; roll: Adzio; Poola — Saksamaa LV — USA). 
»Meedium” (Medium; rež: Jacek Koprowicz; roll: Georg Netz). 

» O-bi, o-ba — tsivilisatsiooni lõpp” (O-bi, o-ba — Koniec cywilizacji; 

rež: Piotr Szulkin; roll: Soft). 

Aasta kangelane” (Bohater roku; rež: Feliks Falk; roll: Ludwik Danielak; 
ka kaasstsenarist). 

»John L-i surm” (Smierc Johna L.; rež: Tomasz Zygadlo; söekaevur Bytomist). 
Rong Hollywoodi” (Pociag do Hollywood; rež: Radoslaw Piwowarski; 

roll: režissöör Zdzich). 


1987 ,,Amori vibu” (Luk Erosa; rež: Jerzy Domaradzki; roll: dotsent Stanislaw 

Ciäglewicz). 


» Armastuslood“, 1997. Režissöör Jerzy Stuhr. 


Jerzy Stuhr (kolonel Matalowski) ja Irina Alfjorova (Tamara). 


1988 
1989 
1989 


1989 
1990 
1993 
1994 
1996 
1997 
1999 
2000 
2000 
2001 


2003 
2005 


»King Size” (Kingsajz; rež: Juliusz Machulski; roll: Kilkujadek). 

»Dšjä vu” (rež: Juliusz Machulski; roll: Johnny Pollack; Poola —N Liit). 
»Dekaloog, osa 10” (Dekalog, dziesiec; TV; rež: Krzysztof Kiešlowski; 

roll: Jerzy Janicki). 

Kodanik Piszczyk” (Obywatel Piszczyk; rež: Andrzej Kotkowski; 

roll: Jan Piszczyk). 

»Elu elu eest” (Zycie za zycie. Maksymilian Kolbe/Leben fiir Leben — Maximilian 
Kolbe; rež: Krzysztof Zanussi; roll: prelaat). 

Agata röövimine” (Uprowadzenie Agaty; rež: Marek Piwowski; 

roll: Agata isa). 

Kolm värvi: valge” (Trzy kolory: Bialy/Trois couleurs: blanc; rež: Krzysztof 
Kiešlowski; roll: Jurek; Prantsusmaa — Poola — Šveits — Suurbritannia). 
»Minu ema ema” (Matka swojej matki, rež: Robert Glinski; roll: Roman). 
»Killer” (Kiler; rež: Juliusz Machulski; roll: Ryba). 

»Killer 27 (Kilerow 2-õch; rež: Juliusz Machulski; roll: Ryba). 

» Teine elu” (La vita altrui; rež: Michele Sordillo). 

Down House” (rež: Roman Katšanov; roll: kindral Ivolgin; Venemaa). 
»Weiser” (rež: Wojciech Marczewski; Poola — USA — Saksamaa — Šveits — 
Taani). 

Show” (rež: Maciej Slesicki; roll: boss). 

Persona non grata” (rež: Krzysztof Zanussi; Poola — Itaalia — Venemaa). 


AARE ERMEL 

"EHITUSMEISTER SOLNESS”" 


AASTAL 2004 


ÜLO TONTS 


Henrik Ibsen, ,Ehitusmeister Solness“. 
Lavastaja, lava- ja muusikaline kujundaja 
Mati Unt. Kostüümikunstnik Jaanus 
Vahtra. Tõlkija Henrik Sepamaa. 
Osades: Hannes Kaljujärv, Kais Adlas 
(esimestel etendustel Raine Loo), Jüri Lu- 
miste, Evald Aavik, Jaak Prints, Karin 
Tammaru ja Kersti Heinloo. 
Esietendus 12. XI 2004 , Vanemuise” 
väikeses majas. 


Viimaste aastate harvadest teatrikir- 
jutamistest on selgesti kõige meeldivam 
olnud sõnavõtmine Mati Undi ,Kirsi- 
aia” puhul ,, Vanemuises” (Mis seal siis 
on? TMK 2002, nr 2). Lähtekohaks oli 
tõrgete ja ebaluseta kulgenud, emotsio- 
naalseltki eriti intensiivne suhe vaada- 
tud etendustega. Teatrirõõm siis, kui 
hästi lihtsalt ütelda. Arvustaja põhimõt- 
telised otsustused langetas vaataja, ise 
sellest midagi teadmata. 

Ka nimetatud arvustuse ülelugemi- 
ne viib aina veel tolle , Kirsiaiaga” kon- 
takti. Tekib ka küsimus, millele vastata 
ei oska: mispärast on rollidest räägitud 
nii vähe ja valikuliselt, kui ainet oli hoo- 
pis enamaks? Seletuse muidugi leiab, 
aga see võib ka enesevabandus olla: 
tervik, summa oli nii mõjuv, et osaliste 
konkreetsed panused oma tähendusest 
midagi kaotasid. 

Undi ,Ehitusmeister Solnessiga” 
kontakteerumisel läheb lugu üksjagu 

teisiti, et mitte ütelda — lausa vastupidi. 
Küllap ka seepärast ,Kirsiaed” end 
meelde tuletabki. ,,Solnessi” rollid intri- 
geerivad, etendus on suuremalt jaolt hu- 
viga jälgitav. Tervikut vaatamise käigus 
ometi ei sünni, selle kokkupanemine ei 
taha õnnestuda ka pärast korduvat vaa- 
tamist. 

Kirsiaia” arvustuse pealkiri, mis 
eespool nimetatud, sobiks ka ,Ehitus- 
meister Solnessi” puhul. Küll oleks küsi- 
mise sisu seekord hoopis teine — mitte 
enam retooriline, vaid tõsimeeli teada 
tahtmisele ja saamisele suunatud. Arvus- 
tuse pealkiri oli tookord lavastajalt lae- 
natud. Selle küsimuse varal selgitas la- 
vastaja kavalehel oma lähtesuhet Tšeh- 
hovi näidendiga. Lavastus näitas, et näi- 
dend ise oligi olnud see, mis huvitas. 

Seekord on lugu tüki maad keeruli- 
sem ja salapärasem. ,, Võtan ikka selle- 
pärast, et mul on vaja,” seletas lavastaja 
1999. aasta juunis lavastajaüliõpilastele 
antud usutluses, kuidas töökava kuju- 
neb. Keeruline asi, ega napisõnalisemalt 
ja umbsemalt ütelda vist ei saagi. Tolles 
usutluses on samas küsimuses muudki 
teksti, ,on vaja” jääb aga asjaks ise- 
eneses. 

=Ehitusmeister Solnessi” lavaletoo- 
mine näikse kuuluvat nimelt kategoo- 
riasse ,on vaja”. Näidendi enda järele- 
proovimine ja avastamine selle valimise 
põhjus olla ei saanud, seda võib üsna 
kindlalt arvata. Liiga omaette seisavad 
näidend ja lavastus, nende suhe kord 
laabub ning siis jälle mitte. Asi ei ole stii- 


Kas kujulise 
võimu peitmine 
peab aitama 
rõhutatumalt 
esile tuua 
Solnessi 
(Hannes 
Kaljujärv) 
tegelikku võimu 
oma palgaliste 
üle, selle võimu 
nautimine kaasa 
arvatud? 


liühtsuses või selle puudumises, viima- 
sega oleme ammu harjuda jõudnud. 
Nimelt seda näidendit pidi vaja olema, 
aga mispärast just, lavastusest ei selgu. 

Võib aga olla, et õige või vähemalt 
õigem oleks siinkohal mõtelda hoopis 
teisiti ja lihtsamalt. Suure osa vaatajate 
jaoks on Ibsen ikkagi ainult kunagi kus- 
kil kuuldud nimi. Ons näidendi ja lavas- 
tuse kõrvutamisel siis üldse mõtet? Vaa- 
taja näeb, mida ta just näeb, muu temas- 
se ei puutu. Nimelt niiviisi võtavadki 
asja päevalehtede toimetustes palgal 


olevad inimesed, kes esietenduste pu- 
hul tekste kirjutavad, mida me inertsist 
ikka veel teatriarvustusteks nimetame. 

Unt on toonud ehitusmeister Sol- 
nessi (Hannes Kaljujärv) loo tänasesse 
päeva: kõik märgid tekstikohendustes, 
tegelassuhetes, kostüümides viitavad 
sellele. Oleme Eestis 2004,” kirjutab 
Margot Visnap (Keskea kriisis mehed 
teatrilaval? ,,Sirp” 10. XII 2004). 

Kadestamisväärselt selge nägemus 
lavastusest, eriti veel, kui päevalehe- 
kriitikas ilmsiks tulnud vastukõnelemi- 
sed ja kidakeelsus siia kõrvale seada. 
Argumente Visnapil jätkub, aga siiski 
nagu imelik mõtelda, et nimelt siin sun- 
div ,oli vaja” peidus ongi. Mispärast nii 
tülikas-riskantne variant, kui tänase 
Eesti pildistamine oli taotluseks? 

Siinse arvustuse pealkiri oli varian- 
dina olemas juba enne Visnapi loo ilmu- 
mist. Selle taust on teatrilooliste allu- 
sioonidega. Üsna lihtne seletada ja kee- 

Kas kõige 
puhtamate 
paberitega tuleb 
seekordsest 
Solnessi-mängust 
välja Kersti 
Heinloo Hildena? 


ruline selgeks rääkida. Kolmkümmend 
aastat tagasi — 1974 — lavastas ,,Ehitus- 
meister Solnessi” Voldemar Panso. Kas 
tänaselt ajalooliselt vahekauguselt tohib 
juba ütelda, et tegemist oli suure teatri- 
mehe ühe lahkumisetendusega? Pean 
muidugi silmas, kui jõulise üldistusena 
looja ja looming Panso Ibseni-tõlgendu- 
ses esile tõusid. Kui mälu ei peta, teatri- 
sündmuseks too lavastus ei tõusnud. 
Küll andis Panso ettevõtmine põhjust ja 
ainet süvenevateks kriitikakõnelusteks. 
Päevakriitikast distantseeruv vaatleja 


Ibsenil kahtlustavad Solnessid teineteist haige olemises. 

Hooliva suhtumise avalduseks ennekõike see näidendis jääbki. Undi näidatud loos 
saavad subjektiivsetest oletustest tõsiasjad, millest ei ole võimalik mööda vaadata. 
Aline Solness - Raine Loo, Halvard Solness - Hannes Kaljujärv. 


Mira Stein avaldas mahuka esseearvus- 
tuse ,Ehitusmeister Solness aastast 
1974” (,Teatrimärkmik 1973/74”, 
Tallinn, 1976, Ik 210—241). Lavastuses 
tõusis esile näidendi nimitegelane. Seda 
mitte niivõrd näitlejakunsti absoluut- 
mõõdus, kui tõlgitsuse konkreetses sihi- 
pärasuses, mida ka dateerimine, lavas- 
tuse aasta veelkordne esiletõstmine pidi 
rõhutama. Selle taga on äratuntavalt 
näidendi ja lavastuse tavalisest keeru- 
kam suhe. 

Kolmkümmend aastat hiljem on olu- 
kord sellesama näidendi lavaletoomisel 
põhimõtteliselt samasugune, see tähen- 
dab keeruline. Erinevus on selles, et kui 
Panso ja Ibseni pingestatud vahekord 
laskis end kokkuvõttes hästi seletada, 
on seletajad seekord täbaramas seisus. 

Kuidas oli tookord? ,Ibseni ,,Sol- 
ness” on skeptilisem, eetiliselt karmim 
ja kompromissitum, jahedam, kaugelt 
vaadatum; lavastus — helgem, avatum, 
kirgliku usuga inimese-kunstniku ene- 
seületamise potentsiaali. Ibsenil on 


kahtlus ja lõpuks katastroof (...); Pan- 
sol — usk loomisvõime imesse, looja pi- 
devasse uuenemisse, loomistahte iga- 
vesse noorusesse,” kirjutas Stein (, Teat- 
rimärkmik 1973/74”,1k 211). Kriitik tea- 
dis, et Panso lavastus on näidendi ,põ- 
hiprobleemi interpretatsioonilt väga 
lähedaselt isiklik”, kogunisti pihtimus- 
lik. , V. Panso võimendab Ibseni prob- 
leemistiku üht tahku, loominguproblee- 
mi, oma teatrikeele vahenditega, trans- 
poneerides teose põhiatmosfääri ühtlasi 
teise, mažoorsemasse helitõugu.” (Seal- 
samas.) ,Panso on näinud Solnessi 
helgemana, kui nägi Ibsen.“ (Sealsamas, 
Ik 214.) 

Ons äsja tsiteeritud teksti võimalik 
täna veel tõsiselt võtta? Tähendab see 
veel midagi? ,, Usk loomisvõime imes- 
se” — mitu tundmatut koos, mis see 
küll olla võiks? 

Kolmkümmend aastat tagasi niisu- 
gune tekst Eestis ebalust ei tekitanud. 
Stiil võib-olla küll, aga sisu see ei tühis- 
tanud. Looming eeldas ja otse nõudis 

annet, andekust, loojat. Tahtmisest ja 
auahnusest ei piisanud. Lihtviisiliste te- 
gijate aeg kunstis oli alles ees, veel kus- 
kil silmapiiri taga. 

Nii et kui me tänase Solnessi puhul 
kogunisti loojast ei kõnele, ei ole põhjus 
pelgalt Undi lavastajamõtte toimimise 
eripäras, vaid ka selles, kuidas kunstist 
arusaamine Ibseni ja Panso aegade järel 
on muutunud. Mis muidugi omakorda 
peegeldab maailma muutumist terve- 
nisti. Loomisviitelised tekstikohad on 
etenduses ka nüüd olemas, aga kuidas 

Kas see Hilde on 
üldistus 
praegusest 
noorest 
sugupõlvest ja 
tema täielikult 
muutunud 
elutunnetusest, 
milles elust ongi 
saanud mäng? 


on nende tähendusega? Pansol tuli looja 
esiletõstmiseks, nagu temal seda vaja 
oli, teose põhiatmosfääri muuta. Midagi 
sellesarnast on Ibseni näidendiga toi- 
munud ja toimub ka seekord, muutu- 
mise suund küll teine ja kuidagi nagu 
selgusetu. Või on asi ka selles, et olen 
näidendis kinni ja ei taha muutuste 
summat täies mõõdus tunnistada? 
Ibsenil kahtlustavad Solnessid teine- 
teist vastastikku haigeolemises. Hooliva 
suhtumise avalduseks ennekõike see 
näidendis jääbki. Undi näidatud loos 


viinud? 


saavad subjektiivsetest oletustest tõsi- 
asjad, millest ei ole võimalik mööda 
vaadata. Lavastuse esimeste etenduste 
Aline (Raine Loo) haigeolemine oli kui- 
dagi silmaga nähtav. Kas rollijärglase 
(Kais Adlas) efektne süstlavise on põh- 
jendatud sellega, et uue Aline lavaku- 
just haigeolemine kuigi selgesti kätte ei 
paista? Väga erineva faktuuriga näitle- 
jad samas rollis järjestikku, kusjuures ka 
uut Alinet tuleb siiralt tunnustada. Kui 
lavastaja läheb välja näidendi muutmi- 
sele, nagu seekord on mindud, kaotab 
näitlejalooming üsna paratamatult mi- 
dagi oma iseseisvusest ja orgaanilisu- 
sest. Ka Panso ,Ehitusmeister Solnes- 
sist” lugedes hakkab silma, kui vähe kir- 
jutati Heino Mandri Solnessist ja kui 
palju Panso loodust. 

Kas kõige puhtamate paberitega tu- 
leb seekordsest Solnessi-mängust välja 
Kersti Heinloo Hildena? 


Kas lavastaja on Hilde kuju kavandades lavastuse lausa meelega tasakaalust välja 

Ehk on Margot Visnapi juba meenu- 
tatud järeldus — Solnessi lugu on , Va- 
nemuise” lavastuses tänapäeva toodud 
— siiski sisukam, kui näidendis kinni- 
olevale kriitikust vaatajale paistab? Re- 
servatsiooniga, et Eesti kohamäärusena 
on tarbetult konkreetne. Kui vaatluse all 
on inimese totaalne taandareng, loevad 
riigipiirid ja lokaalkoloriit veelgi vähem 
kui muidu. 

Ainult, kuidas jääb Ibseniga? Ühest 
võimalusest temast mööda minna oli 
eespool põgusalt juttu. Kavalehest sel- 
gub, et midagi nii radikaalset lavastaja 
plaanides olnud ei ole. Lavastaja esitab 
huvitavaid viiteid näidendi autobio- 
graafilistele tagamaadele. Ei puudu aga 
ka vihje soovile omatahtsi talitada: 
Kust me päriselt teame, mida Ibsen 
mõtles?” 

Panso rääkis Ibseni näidendist — 
õieti küll mõisteid natuke segamini aja- 
des oma lavastusest — teda assisteeri- 
nud Merle Karusoo vahendusel nii: , See 
näidend on loojast ja loomingust. Loo- 
jast, kelles võistleb noorus ja vanadus. 
Noorus temas ei taha alla anda, see ongi 
Solnessi geniaalsus” (Merle Karusoo. 
»Ehitusmeister Solness”. ,,Teatrimärk- 
mik 1973/74”, Ik 201). Ja sellestsamast 
veel: ,,Solnessi tuum on peaaegu vastu- 
pidine sellega, millisena me teda praegu 
läbi tüki näeme. Ta on elurõõmus, tugev 
inimene. Läbi tüki näeme teda taandu- 
vana, surmamõtteid hauduvana.” (Seal- 
samas, lk 203.) 

Niisiis otsene vaidlus Ibseniga — või 
ka klassiku äraseletamine tema enda 
vastu: Solness ei ole niisugune, nagu 
Ibsen teda näitab, vaid , peaaegu vastu- 
pidine”. 

Taanduvat ja surmamõtteid haudu- 
vat Solnessi näeme ka Mati Undi lavas- 
tuses. Protsess on aga palju kaugemale 
arenenud, kui näidendist võib lugeda, 
ning miski ei lase arvata, et tegelikult 
oleks Solnessi seis teistsugune või näh- 
tavale koguni vastupidine. Ibseni remar- 
gis on avastseenis oma büroosse alluva- 
te juurde ilmuv Solness ,, veidi vanalda- 
ne, terve ning tugev”. Undi lavastuses 
näeb vaataja mitte peaaegu, vaid risti 
vastupidist. Eeslava parempoolsest külg- 
trepist ronib ja komberdab lavale — ik- 
ka oma alluvate juurde — halvasti lii- 
kuv, nägemis- ja koordinatsioonihäire- 
tega peaaegu et turd mees, miskipärast 
hommikumantli väel. Komplekt irritee- 
rib seda enam, et vanadusest märke ei 
ole. Mispärast ja milleks see veiderdav 
hädisusemäng inimeste ees, kes, nagu 
kohe selgub, Solnessi liigagi hästi tunne- 
vad? Kas kujulise võimu peitmine peab 
aitama rõhutatumalt esile tuua Solnessi 
tegelikku võimu oma palgaliste üle, sel- 
le võimu nautimine kaasa arvatud? 

Võimu ja selle näitamine on Ibsenilt, 
selle põrpiv võimendamine näitleja Kal- 

jujärve kaudu lavastajalt. Kuhjaga tä- 
hendust täis avang, mille mulje kestab 
läbi etenduse. 

, Kaljujärve Solness on üks väga eba- 
meeldiv tüüp,” kirjutab Margit Tõnson 
sümpaatse otsekohesusega (, Eesti Päe- 
valeht” 1. X12004). Ütleb ka konkreetse- 
malt: tõusik ja kibestunud karm elu- 
mees. Tõlgitsemine tõlgitsemiseks, Ibse- 
nil on teistsugune inimene. Mäng käib 
Ibseni teksti mööda ning selgusest jääb 
puudu. Unt panustas jälle kord Kaljujär- 
vele ja Kaljujärv ei vea alt. Jälgime aga 
küllap rohkem andekat näitlejat ja vä- 
hem rolli, mille piirjoontes on selguse- 
tust. Või klammerduda ikkagi Margot 
Visnapi pakutud varianti ,, Eesti 2004”, 
niiet selgus ja mõistmine tuleks väljast- 
poolt, sotsiaalsest kontekstist, milles la- 
vastus sündinud ja milles seda esita- 
takse? 

Kuidas Pansol vaidlus Ibseniga kor- 
da läks? Kriitika, just toetav kriitika, näi- 
tab, et kerge see ei olnud. Lavastaja nä- 
gemuse eest seisid jõuliselt Heino Mand- 
ri Solness ja Mari Lille Hilde, aga lavale 
jõudnud tulemuses oli rohkesti niisu- 
gust, mis vajas üleseletamist. Solnessist 
hõlpsamini sobis näidendiga Mari Lille 
Hilde: ,Imetluse ja armastuse märk otsa 
ees, läbi lastud südamlik-rõõmsaid kiiri 
kiirgavast huumoriprismast” (Leenu Sii- 
misker. , Ehitusmeister Solness” Noor- 
sooteatris. , Sirp ja Vasar” 31. V 1974). 

Kui kaugele jääb või kui kaugele õie- 
ti on oma eelkäijast läinud Kersti Hein- 
loo säravalt mänguline, lakkamatus 
muutumises alati iseendaks jääv Hilde? 
Missuguseks iseendaks? Vaino Vahin- 
gu kokkuvõte rollist (areng ,,koketeeri- 
vast plikast hirmuäratavaks naiskura- 
diks” — ,, Areen” 25. XI 2004) minu ko- 
gemusega ei sobi. Kisub nagu psühho- 
loogilise realismi poole, mille puudu- 
mist Vahing lavastuses tähele pani. Ise 
küll ei tea, missugune see tüdruk-naine 
tegelikult on või olla võiks. Mäng rollis 
on nii lakkamatu ja ammendamatu, et 


Üks oletus veel, 
mis peaks selles 
reas küll viimane 
olema: 

selle Hilde 
pärast nimelt 
seda lavastust 
vaja oligi. 

see ei tundugi varsti enam mänguna. 
Vahingule hästi tuttav homo ludens, aga 
mitte enam klassikalises, vaid rõhuta- 
tult tänapäevases tähenduses? Kas see 
Hilde on üldistus praegusest noorest su- 
gupõlvest ja tema põhjani muutunud 
elutunnetusest, milles elu ongi muutu- 
nud mänguks? Ibseni Solnessi hirm 
pealetuleva nooruse ees tähendas mida- 
gimuud — agaseekord on laval ka hoo- 
pis teine Solness. Sellest vaatekohast 
tõuseb võtmestseeniks Hilde ja Ragnari 
(Jaak Prints) dialoog kolmandas vaatu- 
ses. Solnessi paikapaneval Ragnaril la- 
seb lavastaja seda teha rõhutatult kaas- 
aegses slängis. Ei olegi nagu üllatav ja 
on ikka ka, et ka seni , Ibseni keelt” kõ- 
nelnud Hilde seda moodsat dialekti va- 
balt valdab. Solnessi hirm nooruse ees, 
mis Ibseni teksti kaudu jaolt psühhoosi- 
na mõjub, saab äkki reaalse sisu. Kui 
tundlikult Unt siin meie praegust tege- 
likkust kompab, näitab ka lavastuse ret- 
septsioon ajakirjanduses. Andres Keil 
leiab võimaluse oma noorust meelde tu- 
letades lavastusest kohe sõnavõtu algu- 


ses distantseeruda ning süüdistab teatrit 
lavastuste tegemises” , vanemale pub- 
likule” ja , keskealisele hillitsetud teatri- 
vaatajale” (,, Postimees” 15. XI 2004). 

Kas lavastaja on Hilde kuju kavan- 
dades lavastuse lausa meelega tasakaa- 
lust välja viinud? Või mõtelda hoopis, 
et Hilde puhul saavutas lavastus män- 
gulisuse, mis oleks pidanud tooni and- 
ma terves etenduses, aga mille Ibsen 
nurjas? Meelde tuleb kenitlev doktor 
Herdal (Jüri Lumiste) — mispärast, mil- 
leks? Üks oletus veel, mis peaks selles 
reas küll viimane olema: selle Hilde pä- 
rastnimelt seda lavastust vaja oligi. 
Plaan, mis näitlejakunsti vaatekohast ka 
suurepäraselt täide on läinud. 

Küsimuste ja oletustega olekski see- 
kord sobiv lõpetada. Selles, kuidas Mati 
Unt oma lavastusi kujundab, lähevad 
arvamused lahku. Usun, et on teisigi 
peale siinkirjutaja, keda enesekordami- 
ne lavapildis ja muusikas põrmugi ei 
häiri. 

VULGAARDIONÜÜSILISED SURMAD 


JAANUS SOOVÄLI 


Aber bei meiner Liebe und Hoffnung besch- 
wöre ich dich: wirf den Helden in deiner 
Seele nicht weg! Halte heilig deine höchste 


Hofhnung! 


(, Kuid oma armastuse ja lootusega ma 
vannutan sind: ära heida oma hingest kan- 
gelast ära! Pea pühaks oma ülim lootus.” 
Tõlk. J. Palla) 


Friedrich Nietzsche. , Also Sprach Zarat- 
hustra” 


Henrik Ibseni ,,Ehitusmeister Sol- 
ness” kuulub filosoofilises mõttes ran- 
gelt tollesse keerulisse XIX sajandi lõp- 
pu, kui Friedrich Nietzsche kuulutus Ju- 
mala surmast oli leidmas vastukaja 
kaasaegsete südameis kui maailma 
“Õige” kord pärast kahe aastatuhande 
pikkust ,,eksitust”; kui see oli ähmaselt 
kogu selle religioosse miraaži tagant — 
otsekui maa pärast otsatut merereisi — 
piirjooni võtmas. Skandinaavias tutvus- 
tas 1880. aastate lõpul Nietzsche filosoo- 
fiat Georg Brandes, kes oli ühtlasi kir- 
janduskriitik ja Ibseni isiklik tuttav. 
Tema eeskujul pöörduski Ibsen ära 
religioonist. 

Küsimusest, kas seda sündmust — 
Jumala surma ühes oma nitšeaanlike 
konsekventsidega — on viimaks mõis- 
tetud ja kahe ilmasõja näol lõpuni läbi 
elatud, tuleneb osaliselt vastus sellele, 
kas , Ehitusmeister Solness” pole mitte 
iganenud ja koguni ebahuvitav meie 
postmodernistlike filosoofiavabade im- 
pulsside ilutulestikus. Sest kas pole 

mõttetu kõnelda punases valguses rõ- 
hutatud immoraalse paatosega viikingi- 
test, kes röövisid ja tapsid, vägistasid ja 
vägistasid jälle, kui sellesarnane narra- 
tiiv massimeedias, kinematograafias või 
kirjanduses niigi alalõpmata käsitlemist 
ja õigustamist leiaks? Võrdluses sellega 
on meie meedia kartlik väike hoorake. 
Poleks see aga nõnda, tuleks kunstnikul, 
vastupidi, paatoslikult jutustada lugu 
näiteks mehest (arhitektist), kelle vara- 
semad kalduvused — kõiksugu võimu- 
tahte manifestatsioonid eesotsas juhus- 
like, kuid käesoleval hetkel hädavajali- 
ke mõrvadega — haihtuvad olematuks 
ühe naisterahva pilgu ees, kelle ta jahu- 
tuseks oma instinktidele välja on vali- 
nud; ja ta ei kuritarvita seda tüdrukut, 
vaid käib truult tema kannul ja kannab 
vihmavarju tema pea kohal, millal iganes 
too vihmaga kodust ka ei välju (kogu 
seda temaatikat käsitleb Aldous Huxley 
erakordselt ettenägelikult romaanis 
= Brave New World”). Ons nüüd sellega 
Mati Undi materjalivalik õigustatud? 


Väidetavalt hindas Freud ,Ehitus- 
meister Solnessi” kõrgelt. Ja teisedki 
peale tema on leidnud siit hulgaliselt 
seksuaalset sümboolikat: näiteks kõr- 
ged tornid kui fallosed, mis esindavad 
allasurutud suguiha Hilde järele, jne. 
Mati Undi ega ka minu tõlgendus p o - 
le ,padufreudistlik”. 

Ehitusmeister Solnessi meeleheide, 
seeigavene kustumatu leek, uss, mis nä- 
rib lõputa, sunnib meid ühes Nietzsche- 
ga küsima: ,, Kas eesel võib olla traagili- 
ne? Olla laiaks litsutud koorma poolt, 


Kas eesel võib olla traagiline? 
Halvard Solness - Hannes Kaljujärv ja doktor Herdal - Jüri Lumiste. 


mida ei jaksata kanda ega ka kõrvale 
heita?” Ent kas pole selles siiski midagi, 
mis tänapäeva keskmisele inimesele, 
Das Man'ile, on võõram kui naine, kes 
on uhke, kui tõde, mis on Pühe(a)ndu- 
mine? Entnagu iga tõene seisund või 
tunne, mis oma loomult ei saa olla mitte 
midagi muud kui kardetav, sunnib vap- 
ramatki hinge pöörduma argisesse lau- 
dasoojusesse, nii ka too kapitalismi vai- 
must tulvil üsna keskpärane Solness 
haarab selle järele, mille järele varem või 
hiljem ikka haaratakse — tema nimi on 
preili Wangel. Aga see saadab Solnessi 
surma. 

Kui Solness tõotab Lysangeri kiriku 
tornis mitte iialgi enam ehitada Jumala- 
le päikesevalgust, rõõmu ja inimlikku 
naudingut põlastavaid Noa laevu, st ki- 
rikuid, ja lükkab sellega otsustavalt ta- 
gasi igavese olemise, tähistab see ühtlasi 
tema elu esimest suurhetke, mis valmis- 
tab põhjuse-tagajärje ahelas ette teist, 


mis on surm ja sellele vahetult eelnev. 
Temas tõstab küll pead trots, aga jäädes 
poolele teele ja minemata trotsist tingi- 
tud järeldustes lõpuni, otsib ta väljapää- 
su preili Wangelilt, fantastiliselt neiult, 
kelle karakter aimab muuseas ette post- 
modernistlikku vaimsust, teatavat vul- 
gaarset dionüüsilisust. (Selle lõpunimi- 
nematusega ei ulatu Solness välja ro- 
mantiliste kangelaste plejaadist, kes ei 
kahelnud Jumala olemasolus — nimelt 
tema olemasolu andis trotsile mõtte; se- 
da ei tohi mitte mingil juhul segi ajada 
nihilismiga, vt Camus ,, Mässav inime- 
ne”; ja ühtlasi osutab see piiridele, mis 
ilmnevad, kui käsitada ,Ehitusmeister 
Solnessi” üksnes nietzschelikust pers- 
pektiivist; tundub, et Ibsen ei lugenud 
Nietzschet väga tähelepanelikult.) Vul- 
gaardionüüsiliseks nimetan ma ahelda- 
mata ja väikselgi määral vahendamata 
emotsioonide üliküllust, vahendatus 
aga tähendab mõtlemist, teatavat tagasi- 

sidestatust sellele, mida võib nimetada 
eluvaimu inkarnatsiooniks ehk ,,mi- 
naks” [kaotanud küll oma püha lõpma- 
tuse, mida Kierkegaard sellele omistab, 
on ta võimalikkuses siiski midagi ena- 
mat ühiskondlike suhete võrgustikust 
(Rorty)]. Solnessist ei saa tõelist mässu- 
kangelast, keda karakteriseerib see, et 
ta mitte kunagi oma mässu ei unusta; 
ei saa temast ka heideggerlikku pühen- 
dujat Olemisele, mis on enam kui põik- 
päine piiratud trots, ületades subjekti — 
objekti vastanduse ja mõistes maailma 
hoopis sügavamalt; vastupidi, ta soovib 
pageda — pageda vahetusse armastus- 
unustusse. Kierkegaardi ja Heideggeri 
järgides veel suuremasse meeleheitesse, 
sest vahetuse meeleheitlikkus seisneb 
selles, et ta jääb varjule. 

Ent armastus ei pea tingimata unus- 
tust tähendama; niivõrd kui armastus 
on suunatud üksnes vahetule, nagu see 
tavaliselt kombeks on, piirdub ta teata- 
va hiigelsubjektiga, mida võime nimeta- 
da süsteemiks, mille omakorda konsti- 
tueerib semio-erotosfäär kõige laiemas 
mõttes. Armastus kitsamalt, üheskoos 
näiteks Angst'iga, kõneleb surmast ja 
kutsub vastutusele. Aastal 1887 kirjutab 
Juhan Liiv oma armsamale Liisi Goldin- 
gule saksa keeles: Was wir Menschen 
» Unsterblichkeit” nennenm, ist allein in der 
Liebe zu finden, und von allen Juwelen die 
Grösste ist die Verzweiflung, was dort thront. 
(, Seda, mida meie, inimesed, surematu- 
seks nimetame, võib leida üksnes ar- 
mastusest, ja kõigist juveelidest suurim 
on meeleheide, mis selles troonib.”) 
Samuti seob armastuse surematusega 
Platon — kahtlemata teises tähenduses 
kui Juhan Liiv, kuid vajaliku vahenda- 
tusega; tõelist surematust ei saavutata 
aga mitte sellega, et sünnitatakse järg- 
lasi, kes kannavad edasi oma vanemate 
teatavaid omadusi ja nime, vaid see saa- 
vutatakse ideede kontemplatsioonis siis, 
kui ei eelistata enam ühte naist, kelles 
on midagi ilusat, vaid ehtsat ilu ideed 

ennast, kõiki ilusaid naisi ja ometi mitte 
ühtki neist eraldi. 

Niisiis otsib ka Solness, Jumalast dis- 
tantseerudes, armastusest surematust, 
armastuse vahetusest, kus seda tegeli- 
kult leida pole. Muide, lõpmatuse puu- 
dumine on ühtlasi üks tema kiivuse 
põhjusi Ragnar Broviki suhtes, sest 
ainult lõpmatusse üle kandudes võiks 
ta leppida Ragnar Broviki eduga, kes 
tõukab tema, Halvard Solnessi, maa- 
pealsesse unustusse. Kuid lõpmatusest 
Solness loobus. Tema ainus võimalus on 
hulljulge sööst otse nooruse üska — 
paaritumine Hilde Wangeliga. Mis puu- 
tub tema süütundesse oma abikaasa, 
proua Solnessi ees, siis pole see tegeli- 
kult muud kui (Mati Undi interpretat- 
sioonis) süü süüst — stsüü sellest, et ta 
võib ennast süüdi tunda säärase haletse- 
misväärse olendi ees, kes imeb temast 
viimsegi elujõu kui amööb. Kes tuletab 
alalõpmata meelde tema jõuetust; kes 
on kui abikaasa kurvalt noomiv kujut- 
luspilt iga abielumehe silme ees, kui too 
on esmakordselt sisenemas lõbumajja. 
(Ma nägin proua Solnessi kahes varian- 
dis ja esimene, st Raine Loo esitus, oli 
tungivam. Üks lavastuse unustamatuid 
hetki on kahtlemata Raine Loo punases 
valguses, alasti lapsnukk ema poolpalja 
ihu vastu surutud, mööda lava Hilde 
Wangelit taga ajamas.) 

Teine suur hetk Solnessi elus on te- 
ma surm. Ta sünnib suuresti tänu Hilde 
Wangeli abile. Sest too usub sarnaselt 
selle printsessiga, kes armastas lahti riie- 
tuda oma meesorja silma all, etinimene 
on midagi, mis tuleb ületada. 


Mati Undi lavastustest ei maksa ilm- 
selt otsida mõnda kontseptsiooni, val- 
davat ideed, mis ohjaks vahva kutsarina 
kogu tervikut ja väljendaks Undi enda 
filosoofilisi tõekspidamisi. Need näikse 
puuduvat tal ülepea. Kas puuduvad 
pealiskaudsusest või on see ilmaolu ise 
omamoodi postmodernse filosoofia väl- 


Aline (Raine Loo) on kui abikaasa kurvalt noomiv kujutluspilt iga abielumehe silme 
ees, kui too on esmakordselt sisenemas lõbumjjja. 


jendus (mis on samuti pealiskaudne), ei 
tea, aga see räägib ühtlasi nii tema ka- 
suks kui ka kahjuks. Undi lavastused 
koosnevad peamiselt üksikutest, era- 
kordse kunstivaistuga suureks mängi- 
tud stseenidest, stseenide ahelast, mis 
seejärel, laskuvalt, uude konteksti aseta- 
tuna, irooniliselt dekonstrueeritakse. 
Näiteks Aline Solnessi meeleheite kuju- 
tamine asetub sobivalt sellesse mudelis- 
se. Tema meeleheidet dekonstrueeriti 
pidevalt Solnessi ja Hilde poolt — ja peab 
tunnistama, seda oli, nagu ühes arvus- 
tuses öeldud, pingutav, ja mina lisan, 
huvitav jälgida. Solnessi süüme puhul 
seeagaei töötanud, pidev vaevu märga- 
tav pinnatus, ekslemine, välistas terava 
ülemineku ,, vahetusse” ja sealt tagasi 
irooniasse. 


Etendus algab Sibeliuse võimsa 
Kurva marsiga”, sõjakalt astub esile 
Knut Brovik ning kuulutab, et täna on 
tal kavas ehitusmeistri endaga arveid 
klaarida. Solness ise siseneb semiooti- 
lisse lavaruumi hoopis tagasihoidliku- 
malt, hommikumantlis ja pidevalt ko- 
mistades — see on jõudemonstratsioon. 
Üksnes siis, kui ollakse teadlik oma jõust, 
võidakse enesele lubada tühiseid jõue- 
tuse ilminguid. Mis nüüd puutub Han- 
nes Kaljujärve osatäitmisse, siis polnud 
see ei muna ega kana, ja kui mõningad 
elavnemishetked välja arvata, näiteks 
päris alguses stseen Knut Brovikiga, ise- 
äranis silmakirjalikult abivalmis peapai- 
nutus vana Broviki ees, või ka stseen 
doktoriga ning ehk ka paar stseeni Hil- 
dega, siis tundus ta olevat kahevahel 

Aline (Raine Loo) meeleheidet dekonstrueeriti pidevalt Solnessi ja Hilde 
(Kersti Heinloo) poolt. 


ega teadnud, keda või mida mängida. 
Kersti Heinloo Hilde Wangelina oli 
sulnis kui najaad. Tema mängitud ka- 
rakteris on peale vulgaardionüüsilisuse 
— mis on postmodernismi pärispatt — 
veel ka toda monomaanilist ballasti, mis 
litsub postmodernismi laiaks nagu kivi. 
Nagu tema Margaritagi rollis (Mati Un- 
di lavastuses , Meister ja Margarita”). Ja 
nende kahe rolli vahel on tõesti teatav 
sarnasus — Hilde nagu Margaritagi on 
armastaja, kes armastab omaenda ar- 
mastust. Mitte nii, et äratada teise iha ja 
tema enda vastu suunatud ihasse armu- 
da, nagu Lacanil, vaid armastada just 
nimelt omaenda armastust, mis tal Sol- 
nessi vastu on. Seda peab ta pühaks 
ning selle nimel peab ka Solness sure- 
ma. Hilde ju teab, et küllap tüdineks ta 
ehitusmeistrist, , vanast peerust”, peagi 
ja tema armastus, mis on olnud tema 
plikapõlve ülevaim unistus, oleks rüve- 
tatud; seepärast peab ta ehitusmeistri 

nimelt õilsasse surma saatma, et 
hoida alal oma suur armastus, oma suur 
kannatus. Ja ehitusmeistri suurus seis- 
nebki selles, et ta võtab väljakutse vastu. 
Aga nagu öeldud, vulgaardionüüsia ei 
kao kuhugi: teise vaatuse lõpul, lumma- 
vas värvigammas, kogu saalile peale- 
langevate helide saatel, lausub Hilde: 
Läheb põnevaks!” On üksnes imeks- 
pandav, kui võimsa peegeldusefektiga 
loob Mati Unt üksikuid stseene. 


JAANUS SOOVÄLI (1982) õpib Tartu 
Ülikooli usuteaduskonnas, peagi valmiva 
bakalaureusetöö teemaks on Soren Kierke- 
gaard. Avaldanud teatrikriitikat ajalehes 
»Sirp“. 


NÄHTAMATU NÄITLEJA 


YOSHI OIDA / LORNA MARSHALL 


(Algus TMK 2004, nr 12 ja 2005, nr 1) 


Zeami järgi toimub järgmine muutus 
neljakümne kolme või neljakümne nelja 
aastaselt. Füüsiline ilu hakkab siis kus- 
tuma ja kehaline energia otsa saama. 
Kui kolmekümne neljaselt ollakse suh- 
teliselt kerge vaevaga valmis hämmas- 
tavaks oskuste tulevärgiks, siis nelja- 
kümne neljaselt ei suudeta neid tege- 
vusi enam samamoodi sooritada. See ei 
tähenda, nagu poleks näitlejal enam 
publikule midagi pakkuda. Tehnilise 
täiuslikkuse demonstreerimise asemel 
keskendutakse väga täpselt laval öelda- 
vale ja tehtavale. Väline ekspressioon 
viiakse miinimumini, kuid tegevuste 
lõimitusest peetakse kinni. Enam ei sõl- 
tuta füüsilisest ilust, kuid publik tajub 
ikkagi midagi hõrku ja liigutavat, mis 
pärineb sisemusest. See on jällegi näite- 
kunsti ,tõeline õis“. Zeami lisas veel 
kommentaariks, et selles eas on tähtis 
hoolikalt analüüsida, mida sa suudad 
ja mida sa ei suuda teha. Ja tuleb alusta- 
da õpetamist. See kombinatsioon enese- 
analüüsist ja noorte näitlejate koolitami- 
sest (ja nende kahe tegevuse vaheline 
vältimatu dialoog) hoiab näitlejat aren- 
gus vanaduseni välja. 

Pärast viiekümnendat eluaastat oli 
Zeami meelest võimatu, et näitleja võiks 
füüsiliselt veel midagi eelnevaga sar- 
nast korda saata. Selles eas ei tohiks 
publiku köitmise võime sõltuda välis- 
test oskustest. Selle asemel tuleb näitle- 
misel toetuda millelegi sisemisele: näit- 
lemise ,,nähtamatule“ osale. Kui see on 
olemas, jälgib publik näitleja mängu ka 


edaspidi keskendunult. Kui näitleja on 
enne viiekümnendat eluaastat õppinud 
tõelist näitlemist, siis võib ka vana, veidi 
jäik ja jändrik puu õide puhkeda. See ei 
ole pillav , sarm“, vaid pigem sügav ja 
kestev ilu. Vana, tõeliselt meisterliku 
näitleja rollis, vaatamata sellele, et ta 
hääl on nõrk ja keha võimetu sooritama 
jõulisi tegevusi, onikkagi midagihu- 
vitavat, vastupandamatut, lummavat ja 
liigutavat. Niisugusel juhul on tema näit- 
lemine peaaegu täielikult , sisemine“. 
Selles punktis pean ma lugejale mee- 
nutama, et Zeami kirjutas need mõtted 
teatri kohta üle viiesaja aasta tagasi ja 
pidas silmas ainult meesnäitlejaid (sest 
naistel oli sellel ajal Jaapanis laval esine- 
mine keelatud). Kuid nähtavasti kehti- 
vad nad mõne erandiga ka tänapäeval. 
Minu enda tähelepaneku kohaselt jõua- 
vad naised murdepunktideni veidi va- 
rem kui mehed. Samuti on kasulik mee- 
les pidada, et Zeami kirjeldatud teater 
oli väga füüsiline, mõneti rohkem tant- 
su- kui sõnateatrit meenutav nähtus. 
Peale selle tuleb arvestada, et täna- 
päevased toitumis- ja ravitingimused on 
üldiselt pikendanud inimelu ja tõstnud 
selle kvaliteeti võrreldes toonasega. Kui 
Zeami neid ridu kirjutas, oli viiekümne- 
aastane inimene vanur, aga see ei ole 
enamrnii. Vaatlused annavad alust arva- 
ta, et näitleja elu viimaste perioodide 
algustele tuleb liita umbes kümme aas- 
tat. Kui ta räägib neljakümne viie aasta- 
sest näitlejast, siis see kehtib paremini 
praeguse viiekümne viie aastase näitleja 

kohta jne. Esimesed perioodid (alates 
murdeeast kuni neljakümnenda eluaas- 
tani) kattuvad enam-vähem ka nüüd. 
Kui midagi on teisiti, siis see, et nende 
perioodide algusi tuleb viia aasta paari 
võrra allapoole (kuueteistkümneaastane 
tähendab tänapäevast neljateistkümne- 
või viieteistkümneaastast inimest). Va- 
rasem füüsiline küpsus on samuti tingi- 
tud paremast toidust. Kuid need on vä- 
hem tähtsad üksikasjad, üldiselt kehti- 
vad Zeami seisukohad tänapäeval sa- 
mavõrd kui nende kirjapaneku ajal. 

Ma kuulsin kord lugu väga heast 
köietantsijast. Pärast üht oma järjekord- 
set säravat etendust olevat ta pöördu- 
nud publiku poole ja ütelnud: , Mul on 
kuueaastane poeg. Viimased kaks aastat 
on ta õppinud köiel kõndimist. Ma ta- 
haksin teda teile esitleda, ta astub täna 
esmakordselt publiku ette. Loomulikult 
ärge oodake talt midagi eriti meisterlik- 
ku, kuid palun laske tal ennast tunda 
teretulnuna.” 

Poiss tuli areenile ja alustas lühikest 
kõndi köiel. Tal oli raskusi enda tasa- 
kaalus hoidmisega; ta oleks ühel hetkel 
peaaegu kukkunud, kuid suutis kuidagi 
sellest olukorrast välja tulla. Lõpuks 
jõudis ta köie teise otsa ja teda võttis vas- 
tu aplausitorm. See oli tõeline aplaus 
mitte ainult edukalt sooritatud ülesande 
peale, vaid et poiss oli suutnud vangis- 
tada ja hoida publiku tähelepanu kogu 
soorituse vältel. Mõnes mõttes oli ta esi- 
nemine , huvitavam“ isa omast. Loomu- 
likult, seda esinemist ei teinud silmale 
kaasakiskuvaks tehniline meisterlikkus 
või mingi uue köietantsu stiili leiutami- 
ne. See oli midagi muud. Kogu lapse elu 
oli selles esinemises; isal oli ainult tema 
väljapaistev tehnika. 

Zen-budismi mõtlusõpetaja märkis 
kord, et alates sünnihetkest kannab iga 
inimene endas ,,seemet“, mis võib 1l8- 
puks kasvama minna ja puhkeda juma- 
likkuse ,,õieks“. Jumalikest tegudest tu- 
leks mõelda kui ,vihmast“, mis laseb 

seemnel idaneda ja kasvada. Jumalikku- 
se mõistmine on ,,õis“, mis omakorda 
kannab kirgastumise , vilja“. See on sa- 
ma ,,õis“, mis ka näitleja ,,õis“. Kui näit- 
lemisõpinguid alustatakse lapsepõlves, 
toob iga eluperiood kaasa uue ja süga- 
vama arusaama, mida tähendab näitle- 
jaks olemine. Sa hindad ennast objek- 
tiivselt, analüüsid oma tööd, õpid ja kui 
õis” avaneb, siis võitled selle säilitami- 
se eest. Sa toidad seda pidevalt, et see 
ei pudeneks ega närbuks. 

Kuid ilusa õie loomiseks peab tead- 
ma, mida seeme endas sisaldab. Ma 
usun, etilus ,õis“ tekib südame avatu- 
sest. Ilus ,õis“ sõltub sellest, kuidas sa 
liigutad oma sisemist olemist. Tuleb jä- 
rele uurida, kuidas see sisemine olemine 
toimib, sest sinu näitlemise kvaliteet ka- 
jastab seda. Isegi kui su keha on närbu- 
nud ja vana, võib esile tõusta midagi vä- 
ga ilusat ja selget, kui ollakse kindla ja 
avatud südamega. See kõik jääb teisele 
poole tehnikat. 

Zeami käib näitlejatöö defineerimi- 
seks välja kolm mõistet. Ta nimetab neid 
elemente ,nahaks“, , lihaks“ ja , luuks“. 
Nahk on näitleja väline ilu, liha on ilu, 
mis tuleb treeningu kaudu, ja luu on 
isiksuse sisim loomus, teatav vaimne 
ilu. Mõni näitleja on sündinud koos loo- 
mupärase andega, mis on tema töö ske- 
lett. Treening loob liha ja see, mis lõpuks 
publikule välja paistab, on nahk. 

Teisiti saab seda kirjeldada kui , vaa- 
tamist“, ,, kuulamist“ ja , tajumist“. Pub- 
lik vaatab näitlejat; nähtav ilu on , nahk“. 
Etenduse musikaalsus, ajastus ja kuulda- 
va ekspressiooni harmoonia on ,liha“. 
Viimaks liigutab näitleja mäng vaatajat 
sügaval, peaaegu metafüüsilisel tasandil: 
vaataja tajub midagi, mis tuleb südame 
põhjast. See on näitlejatöö ,luu“. Laval 
on keha ilu, etenduse ilu ja meele ilu, mis 
on selle etenduse loonud. Et saada heaks 
näitlejaks, peavad kõik need elemendid 
olema kõige kõrgemal tasemel. 

Rääkides , ilust“, ei pea ma silmas 


nägusust“ või hetkel moes olevat ilu. 
Kui su vaim (,luu“) on ilus, siis see pais- 
tab ka pealispinnal. 

Elas kord noor samurai, kes õppis 
väga usinasti, ja inimesed hakkasid ütle- 
ma, et ta on väga osav. Nad märkasid 
tema ülimat meisterlikkust, sest ta oli 
omandanud silmanähtavalt palju tehni- 
lisi oskusi. Ühel päeval, pärast dojo'l har- 
jutamist läks ta söögimajja, einetas ja jõi 
ühe sake. Lõpuks asus ta teele kodu 
poole, aga selleks ajaks valitses pilkane 
pimedus ja ta ei näinud midagi. Ent ta 
leidis kodutee, kuna ta oli arendanud 
oma meeli ja tundlikkust, mis oli üksosa 
samurai ettevalmistusest. Ta jõudis jõe- 
ni, astus sillale ja põrkas kellegagi vasta- 
misi. Ta haaras silmapilk mõõga järele, 
kuid oli juba hilja — teise mehe mõõk 
oli tal juba kõril. Ta ei saanud enam mi- 
dagi teha. 

Lõpuks ütles teine mees: , Ma kuul- 
sin, et sa olevat kuulus sõdalane, kuid 
see ei saa tõsi olla. Sa pole piisavalt tu- 
gev. Sa ei suuda ennast kaitsta minu 
mõõga vastu. Sa oled palju tehnikat õp- 
pinud ja oled sellega rahul. Sa oled täies- 
ti kasutu ja oleks parem, kui ma su kohe 
maha lööksin.“” 

Mõ5k tungis sügavamalt noore sa- 
murai kõrri. Ja järsku, täiesti ootamatu 
impulsi ajel, hüppas noor samurai jõk- 
ke. Oli kesktalv ja vesi jääkülm, kuid ta 
jäi ellu. Ta hüüdis enda ründajale: ,Sa 
oled väga tugev. Palun, ütle mulle oma 
nimi.“ 

Võõras vastas: ,Ei, ma ei taha sulle 
oma nime öelda. Aga kui sul hakkab sel- 
le kaotuse pärast häbi, siis ma annan 
sulle soovituse. Treeni oma sisemist ole- 
mist. Tehnikast ei piisa. Kui sa suudad 
minna teisele poole tehnikat, saad sa vä- 
ga tugevaks, kuid praegu oled sa rahul 
oma tehnilise mõistmisega ja sa arvad, 
et see teeb sind meistriks. See on vale. 
Sa pead minema teisele poole tehnikat.“ 

Mis on teisel pool tehnikat?“ 

» Leine olemine. Sinu füüsilise olemi- 


se sees on teine olemine. Sellega kohtu- 
des mõistad sa seda.” 

Seda öeldes lahkus võõras. Noor sa- 
murai ronis jõest välja ja otsustas minna 
zen 'ikloostrisse. 

Ma tõesti ei usu, et ,näitlemist“ saaks 
õppida. On olemas erinevaid tehnikaid, 
mis aitavad teatud olukorras etendust 
luua, näiteks televisioonis, või mängida 
väga kodeeritud keelega stiilis, nagu ka- 
buki või pekingi ooper, kuid neist on 
kasu vaid kindlas kontekstis. Tegelikult 
vajab iga lavastus oma esitamismeeto- 
dit. Samuti, kui sa osaled täiesti uue 
teatrilavastuse loomises, siis tuleb luua 
ka sellele vastav uut laadi näitlemisstiil. 
Kuna iga lavastus vajab omapärast , näit- 
lemismeetodit“, on raske õpetada , näit- 
lemismeetodit“ kui üldist oskust. Peale 
selle peab näitlejal jätkuma jõudu eel- 
miste meetodite lõhkumiseks, et luua 
seda, mis on vaja siin ja praegu. Reaal- 
selt laval olles tuleb unustada kõik teoo- 
riad, filosoofiad ja huvitavad tehnikad. 
Just do it. 

Enne oma näitlemiskarjääri algust 
arvasin, et ma olen üliandekas. Ma arva- 
sin, et minust saab Jaapani parim näitleja. 
Kahjuks juhtus nii, et kui ma alustasin 
regulaarset esinemist, hakkasid inime- 
sed ütlema, et ma ei ole väga hea. Tegeli- 
kult oli mu mäng jube. Teada saamine, 
et ma ei olegi oma unistuste geenius, oli 
mulle paras pauk, kuid kuna ma olin 
teatris tööle hakanud, tahtsin ma sinna 
jääda. Osaliselt oli küsimus eneseuhku- 
ses; ma ei tahtnud tunnistada, et ma 
olen töövalikul eksinud. Samas olin ma 
suures ahastuses, kui ma mõistsin, et te- 
gelikult ei ole ma eriti andekas. Vaata- 
mata sellele ma jätkasin ja mõtlesin: kui 
mul pole annet, siis mida muud ma 
võiksin endast leida? 

Ma ei saanud leida , geeniust“, kuid 
ma võisin treenida. Ma hakkasin usinalt 
tööle ja püüdsin saada võimalikult 
heaks. Mõne aja pärast tulid inimesed 
ja ütlesid, et mu mäng polnud ikka väga 

hea, ja soovitasid mul mõelda teatrist 
lahkumisele. Loomulikult nad tunnus- 
tasid mu usinust ja pühendumust, kuid 
kahjuks polnud ma laval huvitav. 

Mõne aasta pärast olin ma teatrist 
loobumise piiril. Ma soostusin faktiga, 
et ma pole hea näitleja, ja mõistsin, et 
edulootused olid väga nigelad. Ja loo- 
mulikult oli see hetk, mil inimesed hak- 
kasid lõpuks ütlema, et mu mäng ei ol- 
nudki kõige kehvem. 

»Mahabharata“” oli Peter Brooki 
suurlavastus, millega tegelemine kestis 
üle nelja aasta. Mind huvitas see tõsiselt 
ja ma tahtsin näha, kuidas Peter selle loo 
keeruka maailma lavale kannab. Jälle 
kord otsustasin ma näitlemisega jätkata, 
sest muidu poleks ma saanud jälgida la- 
vastuse arengut. 

Prooviperiood oli minu jaoks suur 
rõõm. Lummav oli vaadata, kuidas suur 
lavastaja töötab sellist kõlapinda omava 
ainesega. Ma nautisin proovides iga het- 
ke. Kahjuks lõppesid need kümne kuu 
pärast, lavastus oli valmis ning nüüd pi- 
din ma näitlemisega hakkama saama. 
Pärast häid aegu tulid halvad ajad: kaks 
aastat pidin ma õhtust õhtusse mängi- 
ma ühte ja sama asja. 

Kui ma oleksin mänginud igal õhtul 
ühtemoodi, oleksin igavusest hulluks 
läinud. Selle probleemi vältimiseks ot- 
sustasin proovida teistsugust lähene- 
mist. Ma otsustasin, et ma ei mõtle selle- 
le, kas mu mäng on hea või halb, ma 
püüan lihtsalt endast laval rõõmu tun- 
da. Iga päev püüdsin ma teatud egois- 
miga leida oma mängust midagi naudi- 
tavat. Ja järsku ütlesid inimesed, et see 
on palju parem kui enne. 

Pärast seda mängisin ma näidendis 
L Homme gui“. Selles näidendis muut- 
sin ma uuesti hoiakut. Mind ei huvita- 
nud enam, kas ma naudin seda, mida 
teen, või mitte. Mind ei huvitanud, et 
sama etendus kordus õhtust õhtusse. 
Tegelikult ei huvitanud mind miski. Sel- 
le asemel keskendusin detailidele: pa- 

rem käsi üles, peapööre, repliik, teine 
repliik. Nagu rituaal. Argipäeva rituaal. 

See sarnanes paljus traditsioonilise 
teetseremooniaga. Teetseremoonia 
koosneb paljudest keerulistest detaili- 
dest. Igaks tegevuseks on etteantud joo- 
nis. Kuidas kuivatada tassi, kuidas läita 
tuld, kuidas kallata vett: kõigele vastab 
hoolikalt läbi töötatud koreograafia. 
Komplitseeritud järjekorda järgitakse 
tassitäie tee valmistamisel, mida paku- 
takse siis külalistele. Tegelikult pole sa 
millegi erilisega hakkama saanud — tei- 
nud ainulttassitäie teed. Siin pole mida- 
gi eriskummalist, kuid selle valmistami- 
ne ja serveerimine pakub sulle suurt 
naudingut. 

Kord viisin ma teetseremooniat läbi 
suure meistri ees. Millegipärast valdas 
mind järsku soe tunne rohelise teepuru 
vastu, ma purustasin seda väga õrnalt, 
suure armastusega. See soe tunne kestis 
kogu teetseremoonia aja. Ma kuulasin 
vee keemise häält. Ma märkasin külma 
vettlisades hääle muutust. Lõpuks and- 
sin teetassi meistrile, kes ütles: ,See pais- 
tab olevat suurepärane tee.” 

Vehklemisõpilane harjutas kord ja 
tema õpetaja tuli ta juurde ning kom- 
menteeris nähtut: ,Sa oled päris osav, 
kuid millegipärast ei piisa sellest. Mida- 
gi jääb puudu.“ 

Õpilane mõtles öeldu üle tõsiselt jä- 
rele, kuid ta ei leidnud selles tähelepa- 
nekus mingit mõtet. Mõne päeva pärast 
läks ta õpetaja juurde ja ütles: , Ma pole 
suutnud leida, mis mul puudu jääb. 
Nähtavasti on siin tegemist mingi suure 
vehklemiskunsti saladusega, mida ma 
ei mõista.” 

Seda öeldes otsustas ta, et pole min- 
git tähtsust, kuidas ta mõõka käsitseb. 
Ta heitis kõrvale kõik mõtted oma rel- 
vast ja seisis seal, vaadates oma õpetajat. 
Tavaliselt on Jaapanis nii, et kui sa näed 
suurt meistrit, tundub ta väga suurena, 
samas kui sa ise tundud endale väikse- 
na. Kuid käesoleval juhul tundus noor- 


mehele äkki ta keha ilmatu suurena, sa- 
mas kui õpetaja näis kokku kuivavat. 
Sel hetkel meister naeratas ja ütles: 
Nüüd sa mõistsid! Nüüd oled sa leid- 
nud võitlemise saladuse.“ 

See võib juhtuda ainult siis, kui sa 
mõõga minema viskad“. 

See sisemine ,,tühjus“ on tore ees- 
märk, kuid kuidas selleni jõuda? Kah- 
juks pole olemas mingeid kaarte ega rei- 
sijuhte ja sellest, kuidas sa sinna jõudsid, 
saab aru alles pärast kohalejõudmist. 

Tagasi vaadates võib öelda: ,, Oh, see oli 
ju tõeline pöördepunkt“, või:,, Need olid sõ- 
nad, mis panid mind asju teisiti nägema“. 
Või:,, Ma arvasin, et ma teen seda, kuid tege- 
likult ma tegin hoopis toda“, või isegi: , Kui 
palju väikseid sündmusi tõi mind siia. Ma 
ei märganudki seda”. Ja juhtubki nii, et teed 
pidi kõndides ei näe sa seda. Alles tagant- 
järele tarkus teeb selgeks tegeliku mustri. 
(L. M.) 

Kõneldes ,,endaõppimisest“”, ei räägi 
ma intellektuaalsest treeninguprogram- 
mist, vaid pigem üldisest avatusest ja 
edasiliikumise tahtest. Küsimus on 
tundlikkuses, mitte ranguses. 

Hiina mõttetark vastas õpilase kü- 
simustele. Üks küsimus oli: , Kes ma 
olen?“ 

Mõttetark vastas: ,,Sa oled taldrik.“ 

Idamaade religioossetes tseremoo- 
niates pannakse jumalatele mõeldud 
ohvriannid eraldi taldrikule. Taldrik 
kannab kallihinnalisi asju. Mõttetark 
valis välja sümbolid , taldrik“ ja ,ohvri- 
annid“, et selgitada yu (olemise) ja mu 
(eimiski) erinevust. Yu on justkui ,,feno- 
men“; see on tegevuse nähtav efekt. Me 
näeme seda, kuuleme seda, tunneme 
selle ära. See on nagu kallid jumalaile 
pakutavad annid. Mu on justkui ,,vorm“; 
seda on raske tabada, kuid see annab 
võimaluse fenomenide paljususel esile 
tõusta. Kirjeldades õpilast kui taldrikut, 
tuletas tark talle meelde olemise süga- 
vamat tasandit. Samamoodi on näitleja 
nähtamatu külg see taldrik, mis laseb 


esile tõusta etenduse nähtaval tegevusel 
ja hoiab seda koos. Selle kohalolu ei 
märgata. Märgatakse ainult selle puu- 
dumist. 

Mõelgem budismi , Südamesuutra“ 
peale. Seal öeldakse: , fenomen on tüh- 
jus ja tühjus on fenomen”. Tegelikult 
kerkivad kõik asjad esile , tühjusest” või 
eimiskist“. Õied puul on imetlusväär- 
sed. Ent kui avada puu, et uurida, mis 
selle ilu lõi, leitakse ,eimidagi“”: ei min- 
geid väikesi õiekesi või maagilisi must- 
reid, ainult rohmakas puit. Kui mõelda 
loodusele kogu selle hiilguses ja mitme- 
kesisuses, paneb see jahmatama. Puud, 
lilled, lumi, meri, rohi. Need kõik on sel- 
le ilmingud, mida me kutsume loodu- 
seks, kuid mis on loodus ise? Kus see 
on? Seda pole võimalik leida. See on 
» tühjus“, mis laseb esile kerkida lõputu- 
tel, fenomenidel“. Näitlemist võib käsi- 
tada samamoodi. Nagu loodus, nii võib 
ka näitleja süda anda elu peaaegu mille- 
le tahes. Nagu loodus, on see teatav vil- 
jakandev tühjus. 

Näitlejana tuleb selliste mõistete na- 
gu ,eimiski“ ja , fenomen” käsitlemisel 
olla veidi ettevaatlik. Need on intellek- 
tuaalsed mõisted ja kui neist liiga kõvas- 
ti kinni hoida, võivad nad eksiteele viia. 
Kui mõelda pidevalt ,tühjusele“, siis 
pole see tõeline ,tühjus“; see on idee, 
mis on märgistatud kui , tühjus“. Niisu- 
gusel kujul on see ainult teatav ,feno- 
men”. Tõeline tühjus asub teisel pool 
mõtet ja on piiramatult vaba. Kui olla 
kinni , tühjuse“ mõistes või mõelda pi- 
devalt ,,eimiskini“ jõudmisele, on näit- 
lemine vaid järjekordne vangla või pea- 
lesunnitud piiratus. 

Seda kõike on raske mõista ja keeru- 
line praktikas käiku lasta. , Eimiski“ 
asub teisel pool mõtet, kuid kuidas saab 
selleni jõuda sellele mõtlemata? Võib- 
olla tuleks keskenduda ühele Zeami üt- 
lusele: , Yuu raku shu do fu ken“, mille 
tõlge kõlab nii: ,, mängi vabalt, õpi tund- 
ma teed ja sa näed tuult“. 

Jõupingutused, treeningud, õppimi- 
ne ja töö on need, millele tuleb kesken- 
duda. Pärast pikka rühmamist tekib tea- 
tav vabadus. Sa ei mõtle enam sellele, 
mida sa teed või kuidas sa jõuad efekt- 
sete kohtadeni. Etendus lihtsalt juhtub. 
See vabadus on näitleja ,,eimiski“. Ja sel- 
le kõrgeimaks tasemeks on olla nagu 
imik; midagi ei ole ette planeeritud või 
teadlikult konstrueeritud, aga su mõt- 
ted ja tunded on elujõulised ja täiesti 
selged. 

Keskaegses Jaapanis oli kuulus sõ- 
dalane Musashi Miyamoto. Ta oli kuu- 
lus, sest ta kasutas puust treeningumõõ- 
ka (terasest mõõga asemel) isegi siis, kui 
ta vaenlased ründasid teda päris relva- 
ga. Sellises olukorras võitmine tõi talle 
veel rohkem kuulsust. Pärast üht niisu- 
gust kahevõitlust küsis keegi temalt, 
miks ta kasutab päris mõõga asemel 
puust mõõka. Musashi vastas: ,, Kui ma 
oleksin kasutanud õiget relva, poleks 
ma võtnud kahevõitlust piisavalt tõsi- 
selt. Ma oleksin sõltunud mõõgaterast, 
mis kogu töö minu eest ära teeb. Tege- 
likult oleks siis minu kohalolek vaevalt 
et vajalik olnud. See oleks välja näinud 
nii, nagu poleks mind seal või poleks 
mind olemas. Kuid puust mõõga puhul 
peab mu sisemus olema tõesti kesken- 
dunud ja tugev. Sellepärast ma eelistan- 
gi puust mõõka.” 

Lisaks suurepärasele vehklemisos- 
kusele õppis Musashi Miyamoto aas- 
taid sõjakunstide põhimõtteid ja filo- 
soofiat. Pärast paljusid aastaid jõudis ta 
järeldusele: , Iga süsteem, iga mõte, iga 
tehnika ja iga filosoofiline mõiste viitab 
ühele ja samale tühjusele. Kõik on üks 
tühjus.” 

Loomulikult ei mõistnud keegi, mil- 
lest ta rääkis. ,Tühjust“ on väga raske 
seletada. Sama kehtibzen-meditatsiooni 
kohta. Selles osalejad kogevad mõnikord 
midagi, mida nimetatakse sator'iks, mil- 
le kirjeldamine on niisama võimatu. 

Kui rääkida õpetamisest, siis see on 

lihtsalt kellegi teise kogemus. Su õpeta- 
ja on kõndinud seda rada enne sind ja 
sa vaatad tema jalajälgi teetolmus. Need 
võivad anda sulle vihje, kuhu minna eda- 
si. Kuid need , jäljed“ on kellegi teise mi- 
nevik, mitte sinu tulevik. Kõik raamatud 
ja kursused on lihtsalt teiste inimeste mi- 
neviku kaardid. Neid võib uurida ja ka- 
sutada, kuid alati tuleb meeles pidada, 
et sinu enda tee on erinev ja et see on isik- 
lik rada, mida mööda sul käia tuleb. 
Teise inimese tee täpsel kordamisel ei 
ole mõtet; tarvita nende teadmisi, ent 
pea meeles, et sinu enda teekonna ,,maas- 
tik“ on kordumatu. Kuid paradoks jääb 
kehtima: tuleb leida oma rada, aga seda 
rada ei märgata seal käies, vaid alles pä- 
rale jõudes. 

Selles raamatus olen ma rääkinud 
palju sellest, mida üks või teine inimene 
on ütelnud. Kuid kõike siin kirjutatut ei 
peaks ilma kahtlusteta tõe pähe võtma. 
Kui te usute iga siin kirjutatud sõna, siis 
on parem üldse mitte lugeda. 

Kord elas üks kuulus kabuki-näitle- 
ja, kes suri umbes viiskümmend aastat 
tagasi; ta ütles: , Ma võin sulle õpetada 
žesti ,kuu vaatamine”. Ma võin õpetada 
seda liikumist kuni sõrmeotsani välja, 
mis näitab taevasse. Sõrmeotsast kuni 
kuuni jääb sinu enda vastutusele.“ 


Katkendid raamatust , Nähtamatu näitleja“ 
(The Invisible Actor, Methuen, 1997) 
tõlkinud PEETER RAUDSEPP 

Kabuki-näitleja 
Ichikawa Danze III 
püha eraku 
Narukanmi rollis, 
näidendis 
Miyakodori Azuma 
Komachi. 

Morita teater, 
1768. 

KUI KAUGEL ON JAAPAN? 


TOOMAS SUUMAN 


Kui Antonin Artaud nägi Bali saare 
rituaalseid tantse, arvas ta, et on leidnud 
koodi, kuidas anda euroopalikule teatri- 
tegemisele ja -tegijatele (muidugi ka 
vaatajatele) tagasi too elamuslikkus, mis 
Artaud” meelest sealt puudu oli. Ta tah- 
tis, et näitleja mäng haaraks, seoks ja sõl- 
miks inimolemise põhialuseid. Lähtuks 
neist. Nõnda, nagu balilased tema mee- 
lest tantsides tegid. Ta soovis, et sellise 
ennastunustava mängu kaudu antakse 
vastus veel esitamatagi küsimustele ja 
publik saab elamuse, mis puhastab, ra- 
putab argiolemise tasandeid, näitab 
uue, õnnelikuma olemise võimalusi. Ta 
kogus trupi. Ta andis mõne etenduse. 
Ta ebaõnnestus täielikult. 

Väiksena olin vaimustunud Aust- 
raalia pärismaalaste bumerangist. Pol- 
nud seda ju kunagi näinud ega käes 
hoidnud, olin vaid lugenud, kuis ta vis- 
kaja juurde tagasi tuleb. Tuleb, kui 
õigesti visata. Ühest Ida-Saksa ajakirjast 
leidsin bumerangi pildi ja selle kõrval 
kummalise graafiku. Järeldasin, et need 
jooned kujutavad viskaja käte tegevust 
ja et minul on nüüd saladus käes. Kohe 
tegin endale kuuri all bumerangi (see 
käis kähku) ja asusin viskama, jälgides 
täpselt toda ette antud käte liikumist 
(minu meelest). Ma olin õnnest hull. Ma 
olin oma kujutlusis parim bumerangi- 
viskaja. Ma ebaõnnestusin täielikult. 

Yoshi Oida , Nähtamatut näitlejat“ 
lugedes tulid need asjad mulle miskipä- 
rast meelde. Artaud” esseed ja kirjad 
ning mu omatehtud bumerang ja selle 
pildumine — joonise järgi. Artaud luges 
koodi valesti. Kahtlemata andsid balila- 

sed oma tantsudega talle suure elamuse. 
Nõnda ta siis nägi neis tantsudes seda, 
mida ta tahtis näha. Paraku polnud sel 
nägemusel vähimatki seost nende tant- 
sude ja tantsijate tegeliku looga. Ilma 
kultuurilisi taustu tundmata, vaid välise 
joonise kopeerimise (kusjuures kehva 
kopeerimise, neid tantse harjutatakse ju 
aastaid) ja kujutletud, juurde mõeldud 
sisemiste seoste najal tegid näitlejad la- 
val küllap kummalisi liigutusi ja hääli 
ning saalirahva osaks jäi hämming. Dia- 
loogi ei toimunud. Nagu ilmselt ka järg- 
mist etendust. Ise tegin oma bumerangi- 
ga veel suurema vea. Unustasin, et bu- 
merangi puhul on tähtis ennekõike lend 
ja lennu lõpul toimuv tappev tabamus. 
Relv ikkagi. Seda, et vise ilma lennu ja 
tabamuseta igav on, ma siis veel ei tead- 
nud. Nõnda nagu ei teadnud ma midagi 
bumerangi valmistamisest, mõõtudest, 
täpsest kujust. Minu meelest pidi hirm- 
sast visata tahtmisest piisama. Noh, ei 
piisanud. 

Kujutlus ja selle väljendamine vaja- 
vad koolitust. Tahe, liikumine nende va- 
hel samuti. Väljendusviisid on kultuuri- 
ti vägagi erinevad, kujutlused ilmselt 
mitte nii väga. Kui on nõnda, ja küllap 
see nõnda on, et argipäev oma pidevas 
eile-täna-homme kulgemises on küll 
möödapääsmatu, aga teinekord ka igav 
ja puudulik, siis pole teatritegemine ju 
muud midagi kui katse argipäevast läbi 
vaadata. Mitte ümber ega üle, vaid läbi. 
Kutsuge kokku kõik olnud ja olevad 
näitlejad, küllap nad on nõus, et püüd- 
sid oma ametiga argipäeva ära petta. 
Tuua pidu oma tänavasse. Pidulikkust 


vähemasti. Kuidas see igal konkreetsel 
juhul väljendus, on iseasi. Eesmärk oli 
ja on üks. 

Küllap on Oida oma raamatu kirju- 
tanud selleltsamalt piirilt, millel ta ise 
seisab. Aastaid läänelikus teatritradit- 
sioonis tegutsev näitleja, lavastaja ja pe- 
dagoog on oma kodumaal saanud koo- 
litust ka jaapani traditsioonilistes teatri- 
distsipliinides. Pole minu asi seda raa- 
matut hinnata ega kommenteerida, te- 
maga vaielda või võrrelda mõne teise, 
samuti näitlejatööst rääkiva teosega. 
Võin öelda, et leidsin teda lugedes end 
jälle ja jälle mõtlemas meie ameti peale. 
Kujutlusest väljenduseni ja vastupidi, 
ning tahtele seal vahel ja eesmärgile 
nende kõigi üle ja ümber. Ma ei mõel- 
nud midagi välja. Küll olin mõneti ülla- 
tunud, kuidas autori poolt kommentee- 
ritud vanade no-teatri õpetajate sõnas- 
tused on täiesti kohaldatavad ja kohal 
ka meilgi praegu. 

Erinevate väljendusvahendite puhul 
on lähtepunktid samad. Samad kujutlu- 
ses. Samuti viivad nad tahtega suuna- 
tult konkreetses stseenis või dialoogis 
samade tulemusteni. Õigemini — nad 
viivad tulemusteni, nad toimivad. Nii 
ehk teisiti töötame me kõik elamuse ni- 
mel, kas siis praegu või kuussada aastat 
tagasi. Küsimus on vaid täpsuses. Ja 
teadmises, et bumerangi viskamise het- 
kes on juba ka tema lend ja tabamus. 
Nõnda nagu praktiseeriva näitleja ele- 
mentaaroskuste hulka kuulub repliigi 
paigutamine õigesse rütmi nii dialoogi, 
stseeni kui kogu rolli ja etenduse kon- 
tekstis. Ja me ei nimeta seda teadmust 
vanade jaapani nimedega. Nimetame 
teistmoodi. Ei nimeta üldse. Vahel pii- 
sab teadmisest. Ja teadmisest, et ka part- 
ner teab. Ja teadmisest, et publik loeb 
meie väljendusvahendeile toetudes 
koodi lahti ja tuleb ehk teinegi kord. 

Raamatu pealkiri — , Nähtamatu 
näitleja“ — võtab üsna täpselt kokku 
selle skisofreenilise oleku, milles draa- 


manäitleja viibib oma töötundidel, mis 
aastatega arenedes moodustab tema põ- 
hilise loovuse. Nende harvade, õnnelike 
hetkedeni välja, kus vanade näitlejate 
etteastet jälgides küsid, kuidas ta seda 
küll teeb!? Ta ei teegi — toosama nähta- 
matu teeb tema eest. Seda mõistet kom- 
menteerida, lahti seletada on võimatu, 
mõttetu. Kõik näitlejad tunnevad seda 
«nähtamatut näitlejat“, kui mitte oma, 
siis kellegi teise oma seda rohkem. Vii- 
masel juhul on tegemist muidugi traa- 
gilise tutvusega. , Nähtamatu näitleja“ 
areng, tema suhe näitleja endaga, lava- 
ja maailmaruumiga on autoril niivõrd 
täpselt üles tähendatud, et midagi lisada 
oleks puhas edevus. Pealegi, edev olles 
ja lisades, ei tahagi sel teemal midagi 
öelda. Olen ju minagi vaid näitleja. Üsna 
kummalisse konteksti paigutab see 
pealkiri muidugi näitleja kui nn avaliku 
elu tegelase. Olgu see paigutamine pea- 
legi vägivaldne, lihtsalt vahel käib jube- 
dalt närvidele, kuidas nähtav näitleja 
-nähtamatule“ aina ära teeb. Too teine 
võiks vähemasti veidikenegi vastu ha- 
kata. Etendused on ju niikuinii ikka 
tema teha. 

Mis Oidat lugedes muidugi tõsiselt 
kadedaks teeb, on koolitused ja koolide 
maht. Ja mitte sedaviisi, et näe — ida ja 
lääne ideed, suunad, muutumised ja 
tehnikad mõlemad korraga võtta. Ei, 
kadedaks teeb kas või Jaapanigi teatri- 
traditsiooni järjepidevus. Kuussada aas- 
tat koolil ja õpetusel baseeruvat näite- 
mängutegemist. Kusjuures too teatritra- 
ditsioon ise, õpetus, kool, samuti kirg 
ja pühendumine kasvavad välja otse 
kultuurist, muutuvad ja arenevad koos 
ühiskondlike muutuste ja arengutega, 
on nendega olemuslikult seotud. Erine- 
vad traditsioonilised teatrilaadid oma 
stiilipaljususes, ülitäpsed harjutused 
distsipliini ja sellega seotud igapäevase 
trenni tarvis. Lugu, näitleja, tema väljen- 
dusvahendid ja sisekaemus on publiku- 
ga üks. Koos ritualiseeritakse argipäeva. 

Puudub vajadus laenata ja konstrueeri- 
da, on vaja vaid vaadata, vaid näha. Ja 
kindlal pinnal seistes saab rohkem näha, 
võid nimelt kuhu tahes vaadata, ei pea 
kartma, et kukud. Ja nüüd edasi — mei- 
le siin jäävad kas või klassikalise kabuki 
etendused vaid kummaliste liigutuste 
ja karjete jadaks, vaid põneva grimmi 
ja kostüümi võimalusteks. Me ei suuda 
etenduse koodi lugeda, meil pole võtit- 
ki. Me ei saa ka otse, ilma tõlketa, pelgalt 
väljendusvahendeid üle võttes ehitada 
midagi ligilähedastki. Endapettus on 
paarinädalase töötoaga end võõra kul- 
tuuri esteetikasse sissemurdnuks arva- 
ta. Need etendused ja nendeks valmis- 
tumine on teine, toimub teisel maal, 
teistsuguste puude all ja teises keeles. 
Toimub inimestele, kes seda keelt mõis- 
tavad ja kelleltki võtit küsima ei pea, et 
etendust lahti muukida. Me pole jaa- 
panlased, ei peagi olema. Pealegi — sisi- 
mad algused ja stseenitagused enese- 
tunded ja sundused on ju niikuinii sa- 
mad. Yoshi Oida poolt kommenteeritud 
mitmesaja aasta vanused näitlejaõpetu- 
sed on küll kummaliselt sõnastatud, 
kuid täiesti äratuntavad ja praktikas 
kindlasti kasutusel ka siin ja praegu. 
Võta näpust. Ükskõik kui kaugel ongi 
Jaapan, Eesti on igal juhul kaugemal 
veel. Ikka ja jälle kostab nii vestlustes 
kui trükisõnas, justkui oleksime meie, 
eesti näitlejad, ja muidugi meie kool, 
mingi võõra ja kivistunud ajast ning 
arust teatrisüsteemi orjad. Justkui oleks 
maailm ümberringi täis põnevaid ja ek- 
sootilisi alternatiive meie igavalt tradit- 
sioonilisele teatriõppele, alternatiive, 
mida isegi soomlased juba kasutavad, 
leedulastest ja lätlastest rääkimata. Mui- 
dugi saavutatakse nonde alternatiivide 
najal selliseid teatrikõrgusi, millest meie 
siin vaid unistada võime, ja muidugi on 
siis kõik teed valla. Tule taevas appi, kui 
absurdne, pinnapealne ja lihtsalt loll on 
selline lähenemine! Eestil pole oma pro- 
fessionaalne teatrilugugi, rääkimata siis 

teatriõppest, veel sadat aastat täis tiksu- 
nud ja juba tõtatakse kuulutama, et süs- 
temaatiline teatriõpe on ajast ja arust. 
Õpetus, mis töötati välja koostöös oma- 
aegsete tippnäitlejatega, ja need olid 
mehed-naised, kelle pärast Euroopa 
teatrivaatajad ei pidanud paljuks Vene- 
maale sõitu ja Kunstiteatri lootusetult 
pikkades piletisabades seismist. See oli 
absoluutsete tipp-professionaalide aus- 
tust väärt katse kaardistada alateadvust 
ja luua näitlejatehnilised töövahendid, 
mis aitaksid näitleja lõpuks teisele poole 
tehnikat. Kõik hilisemad kahekümnen- 
da sajandi teatriuuendajad ei pääsenud 
sellest üle ega ümber ja kui nad lõpuks 
oma näod itta pöörasid, siis leidsid nad 
sealt täpselt sedasama. Nad on seda ka 
ise kõik tunnistanud. Noodsamad võt- 
ted, harjutused, pühendumised ja suh- 
tumised. Kirja pandud küll sadu aastaid 
varem ja kummalises sõnastuses, mis 
viisid ootamatute ja arusaamatute väl- 
jendusvahenditeni, aga lõppkokkuvõt- 
tes sama. Kõik tolle , nähtamatu näitle- 
ja” tarvis. Ja vaatajate tarvis. Kuna vaja- 
dus ritualiseerida argipäeva pole nonde 
aastasadadega kuhugi kadunud. Pühit- 
seda argipäeva. Kuni pisitoiminguteni 
välja. Ikka sellepärast, et poleks enam 
noid ,pisitoiminguid“. Siis on võima- 
lus, mitte garantii, vaid võimalus, vaa- 
data argipäevast läbi ja näha iseennast. 

Selles punktis jõuavad kõik teatri- 
õpetused, koolkonnad ja süsteemid läbi 
aastasadade omavahel kokku. Mõttetu 
on neid üksteise vastu välja mängida. 
Neil on väärtust vaid sedavõrd, kuivõrd 
nad toimivad — läbi näitleja. Siis on 
õpetus toeks. On selleks pinnaseks, ku- 
huei pea end kõhuli viskama ning kruu- 
sa närima, vaid millele toetudes võib 
end sirutada ja pea kuklasse ajada, et 
näha tähti! 


MEENUTUSI , TALVEÖÖ UNENÄOST" 


NIINA KOTSARENKO 


2005. aasta eelõhtul toimus Tallinna 
Linnateatris kolmandat korda rahvus- 
vaheline teatrifestival , Talveöö unenä- 
gu”. Juba alates sünnihetkest 2000/ 
2001. aasta vahetusel võib seda festivali 
pidada kogu Euroopa kultuuripildis 
omanäoliseks sündmuseks. Üheks suu- 
remaks eripäraks on see, et festivalile 
osalejaid valides ei lähtu korraldajad 
mitte ühtsetest vormi- ja sisukriteeriu- 
midest või järgitavatest teatrisuundu- 
mustest, vaid eeskätt sellest, et lavastus 
oleks publikule huvitav ja kõrge kunsti- 
lise tasemega. Ehk, nagu on öelnud 
klassik: , Kõik žanrid on head, peale 
igavate.” 

Festivali algidee tekkis poolteist aas- 
tat enne esimese festivali publiku ette 
jõudmist, seega ajal, mil Linnateatri 
hoones Tallinna vanalinnas hakkas tek- 
kima uusi ja huvitavaid teatrisaale. Ehk 
taotluslikultki avati tänavune , Talveöö 
unenägu” Hobuveskis mängitava Ain 
Prosa lavastusega ,, Vincent”. Hobuves- 
ki — teatrisaal, mis ei asu Linnateatri 
peahoones, küll aga selle vahetus lähe- 
duses, — sobitub orgaaniliselt seni ka- 
sutusel olnud mängupaikade mitmeke- 
sisesse galeriisse. 

Eesti omalaadsema teatrifestivali 
»geograafia” üllatab vaatajat oma laia- 
haardelisusega. 2000/2001. aastal olid 
siin Kama Ginkas Dostojevski , Kuritöö 
ja karistusega”; Wilam Horzyca nime- 
line teater Poolast Becketti , Lõppmän- 
guga“; Kaunase Noorsoo Kammertea- 
ter, Ungari Kammerooper jne. Järjekor- 
ras teisel festivalil, mis toimus 2002. aas- 
ta lõpul ja 2003. algul, pakuti publikule 


võimalust tutvuda avangardsete lavas- 
tustega: sakslase Frank Castorfi ,Lõpp- 
peatus Ameerika” ja ukrainlase Andrii 
Žoldaki “Kogemus: Kajakas”. Eksooti- 
lisemaiks osalejaiks olid tookordsel fes- 
tivalil teater ,, Actoriones” Kreekast, mis 
püüdis kaasaegsete vahenditega tuua 
lavale vanakreeka tragöödiat, ning tea- 
ter ,Patravadi” Taist, kelle hämmasta- 
valt ilus lavastus pühendas vaataja 
eurooplase jaoks mõistatusliku Kagu- 
Aasia kultuuri saladustesse. 

Tänavusel festivalil mängiti ülime- 
nukalt Adolf Šapiro lavastust ,Isad ja 
pojad”, valgevenelaste ,5. V-d“ (Tšeh- 
hovi , Kirsiaia” ainetel), Jevgeni Arie la- 
vastust ,, Ori” (1. B. Singeri romaani põh- 
jal) ja Reko Lundäni , Tarbetuid inime- 
si” (Reko Lundän). Kui ,Isad ja pojad” 
ning ,5. V.” taotlevad eeskätt esteetilist 
naudingut, siis ,, Orja” ja , Tarbetute ini- 
meste” puhul on ühisnimetajaks vaata- 
jas tekitatav terav sotsiaalne samastu- 
misvõimalus ja äratundmine, olgugi te- 
gemist täiesti erinevate teemade ja tege- 
vusaegadega. 

Kuigi sündmused, millest kõneleb 
juutide , Ori”, leiavad aset , vanal hallil 
ajal”, näib käsitletud teema tänapäeva 
inimeselegi arusaadav ja lähedane. 
Reaktsiooni, mille tekitas vaatajas aga 
soomlaste lavastus, sobib ehk kõige ta- 
bavamalt iseloomustama sõna ,ärri- 
tus”. Terav ja valus teema, mida , Tarbe- 
tud inimesed” käsitles, hirmutab oma 
tõepärasuse ja eriti tõsiasjaga, et meie 
kaasaegne ühiskond pole endiselt või- 
meline leidma koduvägivalla problee- 
mile lahendust. 

Gesher-tentri foto 


Pilku festivali algusaegadesse tagasi 
heites tekib soov meenutada üht kena 
ettevõtmist, mis on praeguseks kahjuks 
kaduvikku vajunud. Ma ei tea, kelle 
ideest see alguse sai, kuid esimesel ,,Tal- 
veöö unenäo“ festivalil toimusid vahe- 
tult enne uue aasta saabumist Linnateat- 
ri kõikvõimalikel lavadel üheaegselt 
festivalil osalejate improvisatsioonilised 
etendused. Millegipärast jäi toonane esi- 
mene kord ühtlasi ka viimaseks ja sellest 
on tõeliselt kahju! 

Gesher-teatri 
, Ori” 

(1. B. Singer). 
Lavastaja 
Jevgeni Arie. 


Festivalist festivali kanduvaks ta- 
vaks on see-eest saanud kohtumised 
nüüdisaegse režissuuri meistritega. Tei- 
sel , Talveöö unenäol” võimaldas koh- 
tumine Anatoli Vassiljeviga teha lähe- 
mat tutvust tema loomingulise labora- 
tooriumiga, tänavu said Kalju Komissa- 
rovi õpilased Viljandi Kultuuriakadee- 
miast osaleda Adolf Šapiro avatud 
meistriklassis. Linnateatri väiksesse 
saali oli selleks ainukordseks ürituseks 
kogunenud üle ootuste palju publikut. 


Ning kõigi nende silme all sündis imp- 
rovisatsiooniline ja ettearvamatult kul- 
gev etendus. Mingist hetkest haarati sel- 
le tegevusse kaasa ka pealtvaatajad: 
noored näitlejatudengid said Šapirolt 
ülesande valida enesele saalist ,ohver” 
ja veenda teda uskuma lugu, mille nad 
ise just sealsamas , kokku on luuleta- 
nud”. Tütarlaps, kes valis ,ohvriks” mi- 
nu, jutustas oma lugu nii veenvalt, et 
ma võin rõõmuga ühineda Šapiro arva- 
musega: festivali klubis esitatud küsi- 
musele, kas neist noortest võivad tulevi- 
kus näitlejad saada, vastas ta lühidalt, 
aga veenvalt: ,Jah! Võivad!” 


Fragmente öistest diskussioonidest 

Etendustejärgsed hilisöised arutelud 
festivali klubis olid ülimalt kaasakisku- 
vad ja toimusid korraga kolmes keeles: 
inglise, eesti ja vene. Vestlust juhtis soo- 
me teatrikriitik Kirsikka Moring. Toon 
siin ära vaid väikese valiku neil diskus- 
sioonidel ülestähendatust. 

Küsimus KOM-teatri näitlejatele: 
Milline on publiku reaktsioon teie la- 
vastusele, selle sisule ja teemale?“ 

Sari Mällinen: ,See teema on tabu. 
Soomes tulevad vaatajad pärast etendu- 
se lõppu, kallistavad, nutavad, aga ei 
räägi sellest, mis neile osaks on saanud.” 

Tiina Lymi: ,, Oleme saanud mõned 
avameelsed anonüümkirjad, milles ini- 
mesed räägivad oma kodus toimuvast.” 

Hannu-Pekka Björkman: , Ühe eten- 
duse ajal, kui laval oli parasjagu tapmis- 
stseen, kostis saalist karjatus: ,, Palun 
lõpetage!” “ 

Tiina Lymi: ,Enne, kui autor seda 
näidendit kirjutama asus, viis ta end 
kurssi vastava statistikaga ja vestles 
psühholoogidega. Selgus, et üle 50-aas- 
taste naiste jaoks on nende kodu ikka 
üks väga ohtlik paik. Iga neljas koduvä- 
givalla juhtum lõpeb naise surmaga.” 

(Kirsikka Moring esitleb koduvägi- 
vallaga seotud temaatika spetsialisti 
Eestist, sotsioloog Helve Kaset.) 


Helve Kase: ,, Esmalt lubage tänada 
näitlejaid suurepärase töö eest. Tõepä- 
rane on selle lavastuse iga repliik. Ning 
ehkki Soome statistika andmetel on 
sealne koduvägivalla protsent väga kõr- 
ge, on Eestis see arv veel kaks korda 
suurem. Meil saab aastas 6000 —7000 
naist mehe poolt sõna otseses mõttes 
läbi pekstud, 40 000-le tekitatakse keha- 
lisi vigastusi, millest omakorda 7000 on 
ülirasked. Naisi hirmutab küll enamasti 
vägivallaoht väljaspool oma koduseinu, 
kuid ometi toimub °/, seda laadi kuri- 
tegusid just ohvri kodus.“ 


Ümarlauas on Gesher-teatri trupp 
lisraelist. 

Kirsikka Moring: , Rääkige veidi 
endast ja oma teatrist. Kas teie jaoks on 
ka vahet, kui mängite lavastust , Ori” 
Iisraelis või siis mõnes teises riigis?“ 

Jevgeni Arie: ,,Esmalt tahan öelda, et 
vaatamata kogu eelnenud närvesöövale 
olukorrale, oleme sattunud imelise at- 
mosfääriga festivalile. Meie teatri trupis 
on vene keelt kõnelevad näitlejad ja ing- 
lise keelt kõnelevad näitlejad. Kuid ei 
ühed ega teised valda uusheebrea keelt. 
Kui saabusime lisraeli, esitati meile tin- 
gimus — õppige kolme aastaga ära juu- 
tide keel. Mõistsin, et see tingimus tuleb 
kiiresti täita, ja juba aasta pärast mängi- 
simegi nõutud keeles. Üheksakümne- 
aastastele vanakestele, kellel minu arva- 
tes oli küll täiesti ükskõik, mis keeles 
etendus on. Lugu, millest , Ori” räägib, 
on vägagi elulähedane. Mees ja naine 
armastavad teineteist, kuid nende tun- 
netele pole siin maa peal kohta, kuna 
tema on juut ja temake poolatar. Naine 
on võõras mehe usukaaslastele, meest 
ei võta omaks naise lähedased. Millised 
idioodid me, inimesed, tegelikult ikka 
oleme: meie maailm on huku äärel ja me 
ei suuda üksteisega ühist keeltki leida. 
Muidugi, Iisraeli publik võtab selle eten- 
duse vastu palju emotsionaalsemalt kui 
vaatajad teistes maades. Sealne olukord 

KOM-teatri , Tarbetud inimesed“. Autor ja lavastaja Reko Lundän. 


on ka totaalselt erinev — näiteks ei esita- 
ta seal tänaseni Wagneri teoseid, nende 
mängimine on keelu all.“ 

Kirsikka Moring: ,, Kas te tajute oma 
õpetaja Tovstonogovi mõju ka praegu, 
pärast Venemaalt lahkumist?“ 

Jevgeni Arie: , Nägin teda unes viis 
aastat järjest. Nägin, otsekui käiks ta mu 
lavastusi vaatamas ja seejärel me koos 
arutleme nende üle. Minu põlvkonnal on 
ju tegelikult vedanud: meie eelkäijateks 
olid Efros, Jefremov, Ljubimov. Arvan, et 
tänastel noortel hakkab raskem olema.“ 


Vestlusringis on Adolf Šapiro koos 
lavastuse , Isad ja pojad” osalistega. 

Kirsikka Moring: ,Kuidas sündis 
lavastus ,Isad ja pojad”? Millised on 
teie töömeetodid?” 

Adolf Šapiro: Kõige suuremaks ül- 

latuseks oli minu jaoks see, et me suutsi- 
menii raske ,1sad ja pojad” lavale tuua 
vaid seitsme nädalaga. Linnateatri näit- 
lejatega on mul kerge töötada. Töömee- 
tod on mulaga vaid üks: püüanise näit- 
lejate silme all tööd teha ja sellega koos 
nendega töötada. Raskeim näitlejale ei 
ole ju mitte mängida rolli karakterit ja 
selle kuju, vaid mängida rolli teemat. 
Selle lavastusega sain ma ka ühe täiesti 
uue kogemuse osaliseks: , Isade ja poe- 
gade” finaalis on näitlejatele ette nähtud 
pikad monoloogid. Tööprotsessi lõpul 
loobusime neist, ning mis kõige huvita- 
vam — need jäid ikkagi alles — mängi- 
tud tegelaste sisemusse, näitlejad kand- 
sid neid siiski kaasas.” 

Aarne Üksküla: , Adolf Šapiro on pa- 
rim lavastaja, kellega mul kunagi on õn- 
nestunud koostööd teha. Minu jaoks on 


Janka Kupala nimelise teatri foto 


Janka Kupala nimelise Rahvusteatri ,5. V.“ (Tšehhovi , Kirsiaia” ainetel). 
Lavastaja Pavel Adamtšikov. 


teatris olulisim leida üles inimene, mitte 
vormi- või mingi teatrisuuna otsingud. 
Armastan väga vene klassikat ja räägin 
oma lastelastele sageli: ,Õppige vene 
keelt!” 

Indrek Sammul: ,Teatrikoolis kuul- 
sin väljendit ,,misanstseen“ ja neli aastat 
püüdsin arusaamisele jõuda, mida see 
õieti tähendab. Mulle hakkas ajapikku 
tunduma, et juba mõistangi seda. Siis 
aga tuli koostöö Šapiroga ja ma adusin, 
et misanstseen on kunst ja seda tuleb te- 
ha tunnetusega. Misanstseeni nihutami- 
ne kas või mingi tühisena tunduva 50 
sentimeetri võrra on väga oluline asi, 
millest võib muutuda stseeni ja ka kogu 
lavastuse tunnetus, tuju ja karakter.” 

Adolf Šapiro: , Olen töötanud ka Jev- 
geni Arie teatris ning tean tema lavas- 
tusi. Sooviksin väga, et , Talveöö une- 


näol” osaleks tema ,, Külake”. See on lu- 
guinimestest, elust, kõigile mõistetava- 
test asjadest. Tahaksin väga jagada kõi- 
giga seda kunstilist naudingut, mida see 
lavastus mulle pakkus.” 


Piiritaguste festivalikülaliste arva- 
mused 

Mats Eriksson, Backa -teatri direktor: 
»Mulle meeldis festivali korraldus, la- 
vastuste professionaalne tase. Muidugi 
ka see, et neid lavastusi mängiti maail- 
ma ühes omanäolisemas teatrimajas. 
Märkimist väärib ka lavastuste mitme- 
kesisus: põhjamaistest (Soome ja Rootsi) 
realistlikest, süngetest peredraamadest 
klassikaliste näidenditeni (Tallinna Lin- 
nateater ja Gesher-teater). Lisaks nende- 
le suurepärane plastiline poeem Valge- 
venest. Ülihuvitavad olid etenduste- 


Kalju Orro foto 


järgsed arutelud, sugugi mitte vähem 
köitvad kui lavastused ise. Mul oli ehk 
veidi enam vaba aega kui teistel festiva- 
lil osalejatel ja seetõttu sain jälgida ka 
eesti publikut. Vaataja on Eestis palju 
rahulikum ja ,hästikasvatatum” kui 
meil Rootsis. Alguses arvasin, et nende 
vastuvõtt on lihtsalt jahedam, kuid eten- 
duse lõppedes, kui puhkes aplaus, sain 
võimaluse näha ja kuulda, kui väga 
eestlane armastab teatrit. Ja sellise pub- 
likuga on teatril tulevikku.“ 


U. Rowland Taylor, dramaturg ja 
ajakirjanik Kanadast: , Olen Eestis es- 
makordselt. Väga meeldisid Tallinna 
vanalinn ja Linnateatri maja. Festivali- 
etendusi külastades sain tõelise naudin- 
gu osaliseks: elamust pakuti nii näge- 
mis- ja kuulmismeelele kui ka hingele. 
Olen vaimustatud Rootsi Backa-teatrist; 
Helsingi KOM-teatri näitlejatest; Valge- 
vene näitlejatest, kes tõid meie ette õrna 
ja hapra fantaasia Tšehhovi , Kirsiaia” 
teemal. 

Kuid loomulikult olid minu, nagu 
kindlasti ka paljude teiste jaoks kõrgei- 
ma kunsti näiteks Turgenevi romaani 
“Isad ja pojad” õhuline adaptatsioon, 
mille tõi lavale tõeline ,teatrivõlur” 
Adolf Šapiro, ning Jevgeni Arie võimsa 

Aarne Üksküla ja 
Adolf Šapiro 
festivali arutelul. 


mõjujõuga , Ori” 1. B. Singeri romaani 
järgi. Väga meeldisid mõned näitleja- 
tööd: täiuslikult särav ja saladuslikult 
ligitõmbav Anna Sergejevna Odintsova 
Epp Eespäevalt; sama hiilgav näitlejatöö 
tema partnerilt Marko Matverelt Baza- 
rovi rollis. Suurepärased ja veenvad 
osatäitmised Aarne Ükskülalt tema ka- 
hes eriilmelises ,,olekus” ,,Isades ja poe- 
gades”. Epp Eespäevalt oli võrratu roll 
ka Ain Prosa lavastuses ,, Vincent”. Sa- 
muti võimaldas Alo Kõrve Vincent van 
Goghi rollis meil osa saada väga heast, 
ootamatu lähenemisnurgaga näitleja- 
tööst. 

Mind üllatas ka näitlejanna Anu 
Lamp, kes on teinud nii tundliku ja pee- 
ne tõlke Nicholas Wrighti ,, Vincentist”. 
Ehkki ma ei valda eesti keelt, tundsin 
vaistlikult, et ta on tabanud autoriteksti 
kõiki nüansse. 

Omaette kütkestav elamus oli ka 
uusaastavastuvõtt Linnateatris. Sellist 
pidu pole minu elus veel ette tulnud.“ 


Vene keelest tõlkinud 
MERLE LJUBIMOVA 


SOOMLASED OPERETIPUBLIKUNA 
RAHVUSOOPERIS ,,ESTONIA" 
HOOAJAL 2003/2004* 


KRISTI EBERHART 


Töötasin hooajal 2003/ 2004 Rahvus- 
ooperi ,, Estonia” saaliteenindajana (pi- 
letöörina), mistõttu viibisin teatris pea- 
aegu viiel päeval nädalas. Kuna töö seis- 
nes publikuga suhtlemises ja võimaldas 
viibida etendustel, andis see ka võima- 
luse publikut vaadelda. Sain jälgida pub- 
likutnii enne etendust, vaheaegadel kui 
ka etenduse ajal, nii parteris kui rõdu- 
del, nii trepil pileteid kontrollides, koh- 
viku korrapidajana kui ka kavu müües. 

Kuna Rahvusooper on sõlminud le- 
pingu transpordi- ja reisifirmadega, on 
pilet , Estonia” teatrisse üks Soome tu- 
risti reisipaketi atraktsioone — soovi 
korral lülitatakse teatrikülastus tema 
Tallinnas käigu ürituste hulka. Etendu- 
se valik sõltub turisti Tallinnas viibimise 
kuupäevast, olgu siis mängukavas bal- 
lett, ooper või operett. 

Estonia” saalis on 683 kohta, kassa 
ametlikult kinnitamata andmetel oli 
2003/ 2004. aasta hooajal saali täituvus 
keskmiselt 70%. Keskmiselt 35% publi- 
kust moodustasid Soome turistid; hoo- 
aja vältel reserveeriti sageli etendusi tu- 
ristide tarbeks, mis tõstis saalide kesk- 
mist täituvust. Need etendused võisid 
alata ka vastavalt varem, et turistid 
jõuaksid pärast laevale. Ühe etenduse 
külastajate arv oli hooajal keskmiselt 
400 inimest. 


Käesolev vaatlus ei sisalda täpseid 
arve ja protsente, küll aga üldisi ten- 
dentse koos eranditega ja soome publi- 
ku käitumise kirjeldust nii etenduse 
vastuvõtul kui etendusevälisel ajal. 

Piirasin oma vaatlust operetieten- 
dustega, et hoida toeks žanrilist ühtsust 
publiku reageeringutele. 

Soome publiku eripära tuli selgemalt 
esile just operetietendustel, ooperi ja 
balletipublikuna sarnanesid nad roh- 
kem kohaliku publikuga, olles muuhul- 
gas ka ülimalt kompetentsed, mis annab 
tunnistust nende haritusest ja teatrivaa- 
tamise kogemusest. 

» Estonia“ teatri repertuaari žanriline 
eripära (ooperid, balletid ja operetid) ei 
sea keelepiire, mistõttu ta sobib turisti- 
dele pakkumiseks väga hästi, operett on 
neist žanritest aga kõige rahvuskesk- 
sem, kuna nii pikad dialoogilõigud kui 
ka laulusõnad esitatakse eesti keeles. 
Kui saal oli reserveeritud turistidele, oli 
lava kohal ekraanil ka soomekeelne tõl- 
ge, reaetendustel aga tõlge puudus. 

Estonia” kavalehed on koostatud 
tavaliselt neljas keeles: eesti, vene, soo- 
me ja inglise keeles, seega võib võõr- 
keelt kõnelev külastaja osta kava ja luge- 
dasealt sisukokkuvõtet. Nõnda laheneb 
näiline takistus pakkuda operetti turis- 
mikaubaks, rääkimata sellest, et opere- 


* Käesolev kirjatöö valmis Tartu Ülikooli teatriteaduse tudengil retseptsiooniteooria ja 
publiku-uurimise meetodite kursuse praktilise tööna. 

Johann Straussi , Viini veri“. Lavastaja Monika Wiesler. 
Esiplaanil Annika Tõnuri, Väino Puura, Janne Ševtšenko ja Hans Miilberg. 


tis on palju muusikat, laulu ja tantsu- 
numbreid. 

Hooajal 2003/ 2004 oli ,, Estonia” re- 
pertuaaris neli operetti, neist kolm Aust- 
ria lavastaja-koreograafi Monika Wies- 
leri lavastatud: Franz Lehäri ,Lõbus 
lesk”, Johann Straussi ,,Viini veri” ja 
operetirevüü , Vahuvein ja paprika” 
(kus ,, Estonia” solistid, orkester, ooperi- 
koor ja balletirühm esitasid aariaid igi- 
haljastest operettidest). Neljas oli Ivo 
Eensalu lavastatud Eduard Künneke 
operett , Onupoeg Bataaviast”. 

Monika Wiesleri lavastajakäekirja 
iseloomustab traditsiooniline suurejoo- 
nelisus, ta toob opereti lavale ajastu- 
truuna, kostüümid ja dekoratsioonid on 
ajaloolised ja rikkalikud (kunstnikud 
Kustav-Agu Püüman ja Eldor Renter) 
— üldmulje jääb lavapildist pastelne, 
maaliline ja luksuslik. Kuna Monika 

Wiesler on ühtlasi koreograaf, ongi te- 
ma operettide kulminatsioonid ja publi- 
ku lemmikkohad väga tihedalt, karak- 
teerselt ja fantaasiarikkalt läbi kompo- 
neeritud tantsunumbrid, opereti sünd- 
muste ajale ja tegevuskohale vastavalt 
eri stiilides ja rahvuslike eripäradega, 
mis kulmineeruvad sageli tardumisega 
grupikompositsiooniks ja mis pälvivad 
alati suure aplausi. 

Ivo Eensalu lavastatud kammerliku- 
masoperetis aga osalevad vaid solistid, 
puudub koor, puudub ka balletirühm 
ja orkester on esindatud vähendatud 
koosseisus, sõnalist dialoogi on aariate 
mahuga võrreldes väga palju ja tantsu- 
numbreid vaid markeeritakse mõne 
sammu ja kehapöördega (liikumisjuht 
Tatjana Järvi). Kuna papist muistisena 
mõjuv ,, Onupoeg Bataaviast” ei olnud 
just eriti atraktiivne ja meelitas publiku- 


muutub laval orgaanilisuse ja kaasaegsuse oaasiks, Voldemar Kuslap mõjub väärika 
legendina. 


na vaid nostalgilisi vanu kohalikke ini- 
mesi, kes mäletavad veel sama opereti 
eelnevaid lavastusi möödunud aega- 
dest, siis kevadel seda operetti enam 
mängukavva ei võetud. 

» Estoniale“ on iseloomulik traditsioo- 
nidest lugupidamine igas žanris, seal- 
hulgas ka operetis. Monika Wiesler on 
ilmselt oma vaatemänguliste tantsu- 
numbritega tõstnud opereti atraktiivsuse 
Eestis seninähtamatule tasemele, ent 
praeguses ,, Estonia” operetis puuduvad 
sellise suurusjärgu staarid, nagu olid veel 
hiljuti Helgi Sallo, Katrin Karisma ja kü- 
lalistena draamarindelt Urmas Kibus- 
puu ja Jüri Krjukov. Viiekümneaastane 
Väino Puura mängib endiselt noori ar- 
mastajaid, Voldemar Kuslap mõjub vää- 
rika legendina, Tõnu Kilgas muutub laval 
orgaanilisuse ja kaasaegsuse oaasiks, ent 
noorte hulgas napib just näitlejameister- 


likkust, mis on operetižanris siiski oluli- 
ne. Mängustiil viitaks justkui esimesele 
Eesti Vabariigile või 1940-50-ndatele 
aastatele. Mitte miski ei seo ,, Estonia” 
operetti tänase teatri või tänapäevase 
näitlemise tasemega. 

Seetõttu peletab ta eemale noore pub- 
liku ja võlub vanemat, kellele võib tundu- 
da võõras meie kaasaegne draamateater. 

Siit tuleb mängu huvitav fenomen: 
kui igihaljaste meloodiate” kõrval on 
opereti sisu ju reeglina lihtsameelselt ker- 
gemeelne ja üritab igavuse ja labasuse ta- 
gant mõjuda pikantse ja frivoolsena, siis 
millegipärast peetakse siivutuks, kui 
napsitanud teatrikülastajad pisut lärma- 
kamalt kaasa elavad ja väidetavalt takis- 
tavad publikut laval toimuvat nautimast. 
Miks peaks operetietendusel valitsema 
saalis akadeemiline ja väärikas atmo- 
sfäär? Olen selle üle õhtust õhtusse imes- 

tanud, kui kostüümis piletöör peab mi- 
nema ja sosistama erutunud vaatajale: 
=Lasem, palun, te segate teisi!“ Segate, 
ent mida tegemast? Tüdrukute sääre- 
jooksu jälgimast? Või läheb vaatajal mi- 
dagi kaduma kulunud ja banaalsetest sü- 
žeekäikudest? 

Kui hinnata operetti puhtalt ajalooli- 
se žanrina, miks piirata siis publikut jäi- 
galt palju hilisemal ajal ja teist tüüpi 
teatri atmosfääris kujunenud teatrikäi- 
tumise reeglite järgi? 

Operetirevüü 

» Vahuvein ja 
paprika”. 
Lavastaja 
Monika Wiesler. 
Pildil 

Urmas Põldma ja 
Tiiu Laur. 


Soome turist , Estonia“ operetieten- 
dusel 

Vanus: Keskmine soomlasest teatri- 
külastaja , Estonias“ on 50— 65-aastane. 
Üllatavalt suur on aga ka väga eakate 
inimeste osa, mis on iseloomulik ühtlasi 
kogu ,Estonia“ publikule, ka kohalik 
publik onteiste Eesti teatritega võrreldes 
keskmisest vanem, u 50—75-aastane. 
Teater pakub pensionäridele sageli soo- 
dushinnaga etendusi, nad on püsipubli- 
ku esindajad, kes on , Estonia” teatris 
käinud aastakümneid ja kes leiavad eest 
justkui konserveerituna oma noorusaja 
teatri. Kõik see lisab jõudu legendile, na- 


gu oleks , Estonia” omaette riik riigis 
teiste meie teatrite hulgas. 

Üllatavalt palju on soome publiku 
hulgas ka invaliide, eriti liikumispuu- 
dega inimesi, kes, elanuna vabas ühis- 
konnas, osalevad igati aktiivselt elus ja 
tunnevad sellest rõõmu. 

Soome ja , Estonia“ publiku kõrge- 
mast vanusest tingituna tuleb ette ka 
tervisehäireid: minestamised, südame- 
rabandused ja isegi infarktid pole harul- 
dased. 

Sugu. Kõige sagedasemad teatri- 
külastajad on kesk- või pensioniealised 
abielupaarid, aga ka mitmest abielu- 
paarist moodustunud kuue- kuni ka- 
heksaliikmelised grupid, kes näivad 
olevat tutvunud reisil. Levinud on ka 
kolme-neljaliikmelised keskealised, va- 
bameelsed, pidumeeleolus ja feministli- 
ke sugemetega naisrühmad ning kesk- 
ealised seiklusi otsivad meeste sõprus- 
konnad. Soome teatripublik Eestis tun- 
dub olevat võrdne nii meeste kui naiste 
osas. Vallalised keskealised mehed ja 
naised toovad sisse soomlastest publiku 
ühe olulise joone: alkoholi. ,, Estonia” 
kohalik publik on aga selgelt naissoo- 
dominandiga, küpses keskeas naised 
või pensionärid. 

Sotsiaalse staatuse erinevused. Soo- 
me publik näib kuuluvat ühtsesse ene- 
sega rahul olevasse kesk- või kõrgema 
haridusega keskklassi, rikkamad ja vae- 
semad inimesed kuigi silmatorkavalt ei 
eristu. Istepaigad on reisirühmas jaota- 
tud põhimõttel: kes ees, see mees. Oda- 
vamatel ja kallimatel piletitel pole nen- 
de jaoks tuntavat vahet, loeb ainult näh- 
tavus vaatekohalt. 

Rahvuslik iseloom. Soome publik 
on valdavalt väga suhtlusaldis, sõbralik 
ja avatud, suheldes meelsasti ka teenin- 
dava personaliga. Soomlane kõneleb 
soome keeles ja eeldab selle oskust ka 
kohalikult personalilt. Eestlannadest pi- 
letööride hulgas on kasutusel omapära- 
ne eesti-soome keele sünteesvariant, 


kus peale kindlate ja korduvate väljen- 
dite on vabas vestluses sõnatüved soo- 
mepärased, grammatika aga eestipära- 
ne ehk nn Koidula sündroom. 

Soome turist on küll väga suhtlusval- 
mis, ent see avatus on olemuselt pinna- 
pealne, ilmnedes kas või selles, et nad ei 
järgi peaaegu kunagi saaliteenindaja ju- 
hiseid. Rõõmsalt sädistav grupp istub sa- 
geli valesse kohta, tekitades vahetult en- 
ne etendust ummikuid ja segadusi, kao- 
tamata seejuures oma huumorimeelt ja 
head tuju, mida rikkumata lahendavad 
piletöörid kiirelt tekkinud probleemid. 

Teatrisse tulek. Soome publik tuleb 
teatrisse õigeaegselt, enamasti (turismi)- 
gruppidena ja umbes pooletunnise aja- 
varuga, mille nad täidavad puhvetis vii- 
bides. Riietus on neil pidulik vabaaja- 
rõivas, naistel soliidne pükskostüüm 
või seelik ja pluus ning meestel ülikond. 
Teksades ja kampsunis ollakse väga 
harva, mitte kuigi sageli, kuid aeg-ajalt 
esineb ka õhtutualette. 

Soome publik annab üleriided alati 
riietehoidu ja enamasti kasutavad nai- 
sed ka vahetusjalatseid. Seevastu inglise 
keelt kõnelev publik, keda on küll prot- 
sentuaalselt vähem, soovib alati üleriie- 
tes teatrisaali siseneda, olles enamasti 
teksades, kampsunites ja saabastega. 
Meeldetuletuse peale võtavad nad häm- 
minguga omaks kombe jätta üleriided 
garderoobi. 

Kõige pidulikum on siiski kohalik 
publik. Nende seas on püsivaatajaid, kel- 
lest mõned käivad peaaegu igal õhtul 
teatris, neid on ,, Estonias“ kümmekond, 
nad on nagu omainimesed, kellest mõned 
ongi teatri endised töötajad; aga ka pub- 
lik, kes satub teatrisse harva ja kelle maa- 
ni õhtutualetid, paljastatud õlad ning üli- 
konnas partner käevangus räägivad suh- 
tumisest Rahvusooperisse ja teatrisse kui 
prestiižsesse vaba aja veetmise viisi. 

Küsimused. Esitatavad küsimused 
puudutavad põhiliselt seda, kus miski teat- 
rimajas asub ning kuidas orienteeruda. 

Harri Rospu fotod 


Puhvet. Puhvet on soome publiku 
lemmikkoht teatris, sinna suundutakse 
kohe ja sealt lahkutakse äärmise tõrksu- 
se ja vastumeelsusega. , Estonia” publi- 
kut teenindav personal on välja tööta- 
nud erimeetmed Valges saalis ehk suu- 
res kohvikus viibivate inimeste teatri- 
saali saamiseks, sest vaheaja lõppu tä- 
histav signaal ei pruugi mõjuda. Saali- 
administraator käib ringi, kõlistades 
peos väikest kellukest; piletöör, kelle 
positsioon on parasjagu Valges saalis, 
läheb ja kükitab nurgas olevate lülitite 
juurde ja vilgutab Valge saali tulesid. 
Kui ka see ei aita, tuleb pöörduda ini- 


Kui hinnata 
operetti puhtalt 
ajaloolise žanrina, 
miks piirata siis 
publikut jäigalt 
palju hilisemal 
ajal ja teist tüüpi 
teatri atmosfääris 
kujunenud 
teatrikäitumise 
reeglite järgi? 

» Vahuvein ja 
paprika”. 


meste poole isiklikult ja paluda neid 
minna etendust vaatama. 

Alkohol. Üle poole soome publikust 
on juba teatrisse tulles kergelt švipsis, 
väike protsent aga tõsisemas joobes. 
Vaheaegadel puhvetis tõstetakse pidu- 
meeleolu veelgi. Sageli tuleb mõni vaa- 
taja saalist eemaldada, kuna ta kas se- 
gab etendust, seda siiski innustavate ja 
vaimustunud kommentaaridega, või on 
magama jäädes norskama hakanud. 
Juhtub ka, et väga purjus inimene lah- 
kub ise saalist suvalisel hetkel ja tahab 
peagi sinna tagasi minna, ent ,, Estonia“ 
kodukord näeb ette, et etenduse ajal võib 


siseneda vaid teisele rõdule. Sageli üle- 
tavad naised alkoholilembuses mehi. 

Etenduse vastuvõtt. Publikuna on 
soome turist operetižanrile väga tänu- 
väärne, kuna on kohalikust teatrikülas- 
tajast tunduvalt emotsionaalsem ja soo- 
jem. Kui eestlased saavad operetis naer- 
da peamiselt Tõnu Kilgase päevakaja- 
liste ja päevapoliitiliste naljade peale, 
siis soomlastest publik naerab vähe. 
Nad ei saa küll aru dialoogist, ent lähe- 
vad kaasa aariate ja tantsunumbritega, 
hakkavad sageli tantsule kaasa plaksu- 
tama, hõikavad: braavo!!! ja aplodeeri- 
vad aariatele kaua ja intensiivselt. Eesti 
publik istub operetti vaadates vaoshoi- 
tult ja endassetõmbunult ning etenduse 
lõpul järgneb tuimavõitu ja monotoon- 
ne, ent kestev aplaus. Soomlased on va- 
hetumad ja spontaansemad. Sageli val- 
guvad nad etenduse lõppedes saalist 
välja, näod õhetamas rõõmust, ja täna- 
vad etenduse eest. Eesti publiku ilme on 
saalist väljudes pigem kurnatud ja mit- 
temidagiütlev. Kui üks kohalik firma re- 
serveeris oma töötajatele operetietendu- 
se ja saalis istusid erandkorras ainult 
eestlased, olid näitlejad-lauljad laval 
meeleheitel, nad pingutasid kõigest 
väest, aga saal ei reageerinud kuidagi. 
Näitlejad on juba harjunud mängima 
soome publikule. Kohalik ooperi- ja bal- 
letipublik on operetipublikust muidugi 
erinev, valdavalt asjatundlik ja suure 
vaatamiskogemusega. 

Üldjuhul ei sega soome publik eten- 
dust mobiilikõnede ega jutuajamisega, 
mis eestlaste hulgas on sagedasem. 


Kokkuvõte 

Kassast saadud info järgi on soom- 
lasi publiku hulgas vaid umbes 35%. See 
tuli mulle suure üllatusena, sest kuna 
nad on valjuhäälsed ja temperamentsed, 
võttes kogu tähelepanu endale, olin ma 
veendunud, et neid on vähemalt 75%. 
Vaiksed ja vaoshoitud kohalikud eesti 
ja vene teatrisõbrad veedavad teatriõhtu 


nende kõrval peaaegu märkamatuks 
jäädes. 

Soome publiku meeleolu ja käitumi- 
ne on laetud eksalteeritusest ja elevu- 
sest, kuna viibitakse ju eeskätt lõõgas- 
taval puhkereisil. Teater on vaid üks 
sündmus paljude muljete seas, õhtuks 
ollakse siiski juba natuke muljetest vä- 
sinud, keskendutakse rohkem elunauti- 
misele ja pidumeeleolule, teater kui es- 
teetilise elamuse allikas jääb kõrvalise- 
maks momendiks, oodatakse meelela- 
hutust, vaheaegade seltskondlikku me- 
lu ja tunglemist puhvetilettide ümber, 
esteetilist elamust hinnatakse eelkõige 
siiski ooperi- ja balletietendustel. 

Turistide atraktsiooniks muutumise 
tõttu valitseb Rahvusooperis, eriti just 
operetietendustel pigem kõrtsi- kui teat- 
riõhkkond. See, mida lavalt pakutakse, 
tuleb kui lindilt, masinliku professio- 
naalsusega, ka orkestriliikmed hiilivad 
keset vaatust suitsupausile, kui nende 
pill parasjagu ei mängi, keegi ei ela laval 
sündivale hingega kaasa, sest seal ei 
sünni kordumatu looming, görlid vis- 
kavad kankaanis jalgu, peategelased 
arutavad kulunud pikantseid intriige, 
näitlejate mäng äratab alguses üsnagi 
võõristust, aga harjub sellegagi. 

On selge, et ,, Estonia” sõltub rahali- 
selt turistidest, et turistid tagavad saali- 
de täituvuse ja täissaali atmosfääri pub- 
liku hulgas, mis toidab nii ju ka laval 
viibijaid. 

Ja kohalik vaataja, kes juhtub harva 
teatrisse, ei tea oodata, et satub nõnda 
hedonistliku melu keskele. 


KRISTI EBERHART (1974) on lõpetanud 
2004 Tartu Ülikooli teatriteaduse erialal. 
Bakalaureusetöö teema , Anima allegra“. 
Avaldanud teatrikriitikat ajalehtedes , Sirp“ 
ja ,Eesti Päevaleht“, ajakirjas ,, Teater. 
Muusika. Kino“ ning artiklikogumikus 
» Teatrielu 2003“. 

KUI BACHIL OLEKS OLNUD 


LAP-TOP... 


ERKKI LUUK 


...oleks ta olnud Thomas Köner. 
Umbes selline võinuks olla mõte, mis 
oleks pidanud mulle pähe tulema Köne- 
ri hiljutiste esinemiste järel. Ometi ei 
tulnud mulle ei siis ega tükk aega hil- 
jemgi tema kontsertidega seoses pähe 
ühtegi analüüsivat mõtet — olin selleks 
veel liialt nende mõju all. 

Köner on Eestis harv, kuid mitte just 
enneolematu külaline. Aastal 2003 esi- 
nes ta festivalil NYYD, kus jäi kuulsuste 
Bryarsi ja Reichi varju. Kuid muusikali- 
selt oli tema kohalolu tookord kindlasti 
vähemalt sama oluline kui nende oma. 

Eelmise aasta detsembri algul oli Kö- 
ner jälle Tallinnas, esitades Kanuti gildi 
saalis elektroonilise originaalsaatemuu- 
sika Fritz Langi 1921. aastal valminud 
tumnfilmile , Väsinud surm”. Järgmisel 
õhtul aset leidnud teine kontsert kujutas 
endast helisaadet Jürgen Reble eksperi- 
mentaalfilmile , Tabula Smaragdina”. 
Ma arvan, et ekraanikujutised mõjuta- 
sid muusika vastuvõttu päris palju. Reb- 
le filmi saade oli suhteliselt abstraktsest 
pildist sõltumatum, kuid seda suuremat 
mõju avaldas pilt ise oma ebaloomuli- 
ku, orgaanikasse kalduva kihavusega, 
tõrjudes kuuldu kuhugi tagaplaanile. 
Seetõttu olen tagantjärele esimesest 
kontserdist rohkem vaimustuses kui tei- 
sest — arvamus, mille võib osaliselt ilm- 
selt samuti visuaalide (taseme-)erinevu- 
se arvele kirjutada. 

Need, kes on kuulnud Thomas Kö- 
neri enda nime all salvestatud loomin- 
gut, tunnevad teda eelkõige ambien- 
tist'ina. Klassikasse kuulub ,, Mille Pla- 

teaux'” plaadifirma 1997. aastal välja 
antud ,Teimo”/,Permafrost” (origi- 
naalid ilmusid , Barooni” firmamärgi all 
umbes viis aastat varem). Mõlemad, nii 
» Teimo” kui ka , Permafrost” on tume- 
da, reverbereeriva ambient'i musternäi- 
de. Kahest plaadist tumedam ,,Perma- 
frost” kutsus omal ajal esile vaimustuse 
ambient'i isas Brian Enos, inspireerides 
korüfeed kahe kõlari vahel lamades 
kuulamiseksperimente korraldama. 
Tumedastambient'ist kui stiilist üldi- 
semalt rääkides tulebki selle alusepani- 
jana mängu Eno oma plaadiga , Am- 
bient 4: On Land” (1982), millele aasta 
hiljem järgnes samasuguses laadis 
Apollo: Atmospheres €Soundtracks”. 
Eno tõi nende albumitega ambient-muu- 
sikasse midagi, milleks seda , magusat 
unelaulu” või ,hüpnootilist kooga- 
mist”, või millised iganes needambient'i 
kohta käivad klišeed ka poleks, varem 
võimelisekski polnud peetud — müra- 
ga piirneva sügavuse, ülipikkade polü- 
fooniliste helidega markeeritud ruumi- 
lisuse (ja sellest tuleneva , vahemaade” 
teema), spetsiifilistest kompositsiooni- 
printsiipidest sugeneva nukruse, kõla- 
lise ,tontlikkuse” mõõtme... Lühidalt — 
terve hulga tunnuseid, mille alusel ha- 
kati hiljem iseloomustama tumeda am- 
bient'i üht või teist tahku. Kõik need esi- 
nesid Eno loomingus veel üsna embrüo- 
naalses staadiumis. Sestsaadik on tume 
ambient mitmeplaaniliselt edasi arene- 
nud, kuni kõige emotsionaalsemate sei- 
sunditeni, kus , pehme” müra, süngus 
ja toores jõud juhtimise täielikult üle võ- 

Saksa eksperimentaalmuusika edendaja Thomas Köner. 


tavad. Neid arenguid Eno katsetuste 
juures veel ette aimata ei võinud. Eel- 
nimetatud äärmuslike ja emotsionaalse- 
te, kaudselt (müra kaudu) industria'iga 
piirnevate suundade rajamise eest hoo- 
litsesid Lustmord, Inade ja paljud teised 
artistid. Ühte, vaikselt huugava , terali- 
se” müra ning totaalse külmumiseni 
(0 kraadi Kelvinit, nagu üks kriitik seda 
iseloomustas) välja arendatud tumeda 
ambient'i tahku kujutas endast ka Köneri 
» Permafrost”. 

» Leimo” on meloodilisem ja selgem, 
seetõttu ka kurvem, kuna liikuvat jää- 
massiivi meenutav ,,Permafrost” pühib 
oma teelt peaaegu igasuguse emotsioo- 
ni. Süngus, see kõige illustratiivsem 
emotsionaalne kvaliteet, millega tume- 
dat ambient'i tavaliselt kirjeldatakse, 
kuulub , Permafrosti” jäise, praktiliselt 
artikuleerimata keele juurde pigem ku- 
juteldava emotsionaalse tuletise kui ot- 
sese vastena. Selgelt välja komponeeri- 
tud süngus, mida võime kogeda näiteks 


Lustmordi, Arecibo, Killy Dog Boxi ja 
teiste puhul, eeldab dramaatilisi ja il- 
lustratiivseid kompositsioonilisi ülemi- 
nekuid ja kumulatsioone — nähtusi, mi- 
da Köneri plaatidel peaaegu ei esine. 
Kuid tume ambient, nii oluline, kui selle 
helikeel Kanuti gildis toimunud kont- 
sertide täielikuks mõistmiseks ka pole, 
on ainult üks tahk Köneri kuulsusrik- 
kast pärandist. 

Teine seostub 1996. aastal alustanud 
ja 1999. aastal plaadistamise lõpetanud 
ülieduka sügava (deep) techno duoga 
Porter Ricks”, mille Köner moodustas 
koos Andy Mellwigiga. Ka , Porter 
Ricksi” võib kirjeldada kui tumeda am- 
bient'i ja techno ühendust, kus techno'le 
nii iseloomulik monotoonne trummi- 
löök on summutatud ja hajutatud ning 
samas kõik värinad ja vapped, mis Kö- 
neri tumeda ambient'i mürarikkas sise- 
muses ju alati aset on leidnud, sealt välja 
tuuakse ja aeglustatakse, nii et sellest 
ambient'i polüfoonilisest segust tech- 

no'ga pole enam võimalik eristada saba 
ega sarvi. , Porter Ricksi” kauamängiv 
kandis pealkirja , Biokinetics”, mis vii- 
tab sellega sündinud uut liiki techno 
»bioloogilistele” või vähemalt orgaani- 
listele, ,pehmetele” alustele, mis oli 
1997. aastal, mil plaat ilmus, techno kui 
traditsiooniliselt väga masinliku stiili 
jaoks kahtlemata oluline uuendus. Tä- 
napäeval on see juba rõhutatult tavali- 
ne, ning ,Biokinetics” ei tundu enam 
niivõrd orgaaniline, kuivõrd lihtsalt 
ududesse ja bassidesse maetud helge 
edasirühkimine (techno on juba oma loo- 
mult sirgjoonelise, vektoriaalse liikumi- 
se muusika). Kui tavalist techno't võiks 
nii metafoorselt kui ka heli poolest võr- 
relda täiskiirusel liikuva rongiga, siis 
Porter Ricks” on rong paksus udus. 
Võrreldes Köneri techno ja tumeda 
ambient'i taustaga, demonstreeris ,, Väsi- 
nud surma” saatemuusika, mida Köner 
omalap-top'il live'is tekitas ja/või levitas, 
kahte selget erinevust sellest: pöördu- 
mist narratiivse struktuuri ja täieliku sti- 
listilise vabaduse poole. Filmi heliriba 
(elektrooniline, kuid sageli mitte sellise- 
na mõjuv) oli illustratiivsete rõhuase- 
tustega ja sündmustikuga sünkroonis; 
samas muusikaliselt nii sügav ja rikas, 

et oleks tahtnud seda ka omaette kuula- 
ta. Mis aga saaks sel juhul teise tähen- 
duse, on kompositsiooni areng, heliteo- 
se dramaturgia. ,, Väsinud surma” muu- 
sika kõlaline dominant oli lummav hüp- 
nootiline paitus. Kompositsioon oli üld- 
joontes väga tihe, koosnedesambient'ile 
iseloomulikest pikkadest (reverbereeri- 
vatest) helidest, osa neist miksi sügavu- 
ses voogavad bassid, mis kohati sõna- 
õiguse ka täielikult endale said. Muusi- 
kat iseloomustasid veel ka tihedad mit- 
mekihilised pulseerimised ja värinad. 
Mitmekihilisus oligi üks teose põhilisi 
omadusi. Stiililistest näitajatest ujus li- 
saks ambient'ile aeg-ajalt pinnale veel 
selle eriharu drone (pulseeriv müra-am- 
bient), pehmelt praksuva bassi jõul ker- 
gitas end hetkiti sügavustest välja ka 
glitch. Kõik need stilistilised intervent- 
sioonid olid siiski vaevumärgatavad ja 
marginaalsed. Kõige tugevama meloo- 
dilise elemendina, ühtlasi ,,soolona”, 
tõusis sellest üldiselt madalate helide 
voost suurimale kõrgusele — mis ise- 
enesest ei olnud muidugi teab kui kõrge 
— rütmiliselt korduv , hüpnotiseeriv” 
kumin (filmi mõnede olulisemate epi- 
soodide ajal). Üldine elamus ja õppe- 
tund sellest kontserdist oli, et elektroo- 


niliste vahenditega on mürast võimalik 
luua kõige pehmemaid, sügavamaid ja 
nõiduslikumaid kompositsioone. Emot- 
sionaalsed kvaliteedid, mida teos sisen- 
das, olid keskendatus ja tõsidus, ilma 
ühegi akademismile tüüpilise , abst- 
raktse”, st häirivalt dissoneeriva , keeru- 
lisuse” markerita, ja seda vaatamata 
faktuuri polüfoonilisele keerukusele. 
Kogu selle sügavuse, tõsiduse ja faktuu- 
ripeenuse juures hoiti kuulajat kogu aeg 
justkui vati sees. Tol õhtul kõlas see na- 
gu täiuslik muusika, milles kõik ele- 
mendid — vabadus ja sügavus, kompo- 
sitsioon ja kõla — olid maitsekas tasa- 
kaalus. 

Reble abstraktse eksperimentaalfil- 
mi saatemuusika näis olevat pisut tei- 
sest puust. Esiteks, narratiivsusest va- 
bam (mis oli ka loomulik, kuna Reble 
film oli, nagu juba öeldud, äärmiselt 
abstraktne). Teiseks, filmiga (selsamal 
põhjusel) vähem seotud. Ja kolman- 
daks, kõlalt vähem bassine, seetõttu ilm- 
selt ka vähem glitch'ine. Vähemalt selli- 
ne jäi üldmulje, mida aeg ja Reble õnne- 
tu film on süvendanud, — tagantjärele 
peaaegu juba kahetsen, et kontserti kin- 
nisilmi ei kuulanud. Kompositsioon al- 
gas vaevu kuuldava pulseeriva hubise- 
misega ja kulges, kui eespool mainitud 
erinevused välja arvata, eelmise kont- 
serdiga sarnases võtmes. Niisiis võib ka 
seda muusikat kirjeldada kui ,, mürast 
koostatud ambient'i”, mis ajuti võttis 
drone'i selgelt pulseeriva, vahel kõikvõi- 
malike pahinatega tihendatud polüfoo- 
nilise kuju, ning enamasti laperdas umb- 
määraselt kusagil nende kahe vahel. 

Kui püüda kokkuvõtlikult iseloo- 
mustada Köneri ,uut” helikeelt, nagu 
seda nende kahe kontserdi alusel pisut 
ennatlikult kirjeldada võime, siis oli see 
subtiilseim müramuusika, mida eales 
kuuldud. Võimsad võbelemised ja bas- 
sid, sügavusaistingud, mitmekihilisus — 
kõla peaaegu füsioloogiline nauditavus 
koos helide päritolu täieliku mõistatus- 


likkusega. Püüdsin seda vaadelda laie- 
mas eksperimentaalmuusika kontekstis 
ning isegi sel juhul näis see uue kon- 
ventsioonivaba ,,standardina”, millega 
teistel eksperimentaatoritel, rääkimata 
juba akadeemilisse helikeelde takerdu- 
nuist, on väga raske sammu pidada. 

Eksperimentaalse elektronmuusika 
enamik on allutatud kas mõnele stiili- 
spetsiifilisele (ambient, , valge müra”, 
drone, glitch vms) või üldisele eksperi- 
mentaalsele klišeele (seosetus, eklektili- 
sus, literatuurne kontseptuaalsus vms). 
Akadeemikud jällegi on oma haiglase, 
dissoneeruvate kõlakooslustega primi- 
tiivselt , tõsisust” markeeriva harmoo- 
niaõpetuse ohvrid. Samuti pole nad har- 
junud pöörama tähelepanu müra teks- 
tuurile, seda ilmselt seetõttu, et neid on 
valdavalt õpetatud komponeerima heli- 
de (nootide), mitte mürade baasil. Kõi- 
gist neist puudustest vabana ongi Köne- 
ri viimase aja helilooming suutnud tõsta 
uuele tasemele nii helikunsti (sound art), 
eksperimentaalmuusika kui ka sound- 
track'i — valdkonnad, mille alla me det- 
sembri algul Kanuti gildis kuuldu või- 
me liigitada. 

Köneri ,edu saladuseks”, kui seda 
nii ebadiskreetselt ja oletuslikult tohib 
sõnastada, näib olevat kaks asja: müra- 
dega komponeerimise oskus ning era- 
kordne tekstuuritundlikkus. 


THOMAS KÖNER (1965) on õppinud 
Dortmundis muusikakoolis ja täiendanud 
end elektronmuusika alal CEM-stuudios 
Arnhemis. Pikemat aega töötas ta filmide 
helirežissöörina, saades sellest haridust ja 
innustust hakata ise looma filmimuusikat, 
muu hulgas live-elektroonilisi komposit- 
sioone vanadele tummfilmidele. Tema tege- 
vust on tunnustatud mitme , uue meedia” 
valdkonna auhinnaga. Könerilt on oma 
(püsi)ekspositsioonidele muusika tellinud ka 
kunstikeskused, näiteks Louvre'i muuseum 
ja Pompidou keskus Pariisis. 

PLURALISTLIKUST 


MUUSIKAANALÜÜSIST 


DOMINIK ŠEDIVY 


(Algus TMK 2004, nr 12) 


II Uuendatud küsimus analüüsi mõt- 
test ja ülesandest 

1. Mõistatuslik meistriteos ja tema 

analüüs 

Eelmises peatükis juhtisid mitmed 
teed muusikaanalüüsi mõtte ja ülesande 
küsimuse põhimõttelise uuesti esitami- 
se vajaduseni. Miks aga viib pluralism 
selleni? Gernot Gruber avas ühes ette- 
kandes sõlmküsimuste aktuaalsust 
puudutava lahkheli tänase ja mineviku 
vahel järgmiselt: 

Ilmselgelt aga on nende (Riemanni, 
Schenkeri jt — autori märkus) püüdlemi- 
ne ratsionaalsuse ja kontingentsi poole 
muusikalises analüüsis midagi väga vastu- 
olulist: ühest küljest eeldab teose ühtsuse de- 
kodeerimine ratsionaalseid protsesse, teisest 
küljest seisab autonoomne esteetiline objekt 
subjektiivsuse artikulatsioonina väljaspool 
ratsionaalsust. Sellise paradoksaalsuse otsa 
põrkub stsientistlik ning seejärel postmo- 
dernne mõtlemine.” 

Kas sellele vastuolule ratsionalistli- 
ku analüüsi ja irratsionaalse kunstiteose 
vahel pole varem põrkutud? Kas oletati, 
etmõistatuslikku kunstiteost on võima- 
lik ratio abil lahti seletada? Vaimustust 
mõistatusliku kunstiteose üle väljendati 
varem nii õitsvalt ja lüüriliselt, et XX sa- 
jandi esimese poole ja varasemate teo- 
reetiliste tööde lugemine paneb täna 
tahtmatult muigama. Paistab nii, nagu 
oleks varem irratsionaalse kunstiteose 

ja ratsionaalse analüüsi vahel tehtud va- 
het sedavõrd, kuivõrd romantilises mõt- 
tes mõistatusliku meistriteose seletama- 
tut karakterit vaadeldi kui vaieldamatut 
tõsiasja — meistriteose üle imestamine 
legitimeeris analüüsi vaeva — ning nagu 
ei aktsepteeritaks, staustataks seda asja- 
olu enam tänases stsientistlikus ja post- 
modernses mõtlemises. Mineviku imes- 
tada tahtmine (,imestamine” kui kunsti 
kvaliteedi kriteerium) näib olevat asen- 
datud tänapäeva ratsionalistliku mõista 
tahtmisega. Vastavalt sellele on ,,kätte- 
saamatu, mõistatuslik meistriteos” kui 
ainus ja tõeline muusika” relativeeriva 
ja emotsionaalselt jahedama muusika- 
vaatluse tagajärjel oma troonilt tõuga- 
tud. Alles selle kaudu tuleb inimene va- 
rem ennekuulmatule ideele tahta kunsti- 
teosest aru saada. Ja siit kasvab välja ka 
paradoks selle suhtes, mis oli varasema- 
te põlvkondade jaoks enesestmõistetav. 
Paradokslus on aga igasuguse ratsio- 
naalsuse möödapääsmatu lõpp, seetõt- 
tu peab , stsientistlik ning seejärel post- 
modernne mõtlemine” põrkumanii sel- 
le kui ka iga teise vastuolu otsa. Ta võib 
järgnevalt üritada asuda vastupidisele 
teele või püüda paradokse nii kaugele 
abstraheerida või dekonstrueerida, kuni 
need on viidud absurdini ja lahustuvad. 
Nii viib analüütiliste meetodite plura- 
lism paratamatult analüüsi tagapõhja 
uurimiseni ja väljakutseni orienteerida 


muusikaanalüüsi uuesti. See sünnib kas 
analüüsi uue määratlemise kaudu (vt 11 
ptk, 2, 3), analüüsi instrumentaliseeri- 
mise läbi sellistel eesmärkidel nagu näi- 
teks diskursus (vt III ptk), katse läbi 
meetodite pluralistlikku mitmekesisust 
struktureerida (vt IV ptk), analüüsi 
emantsipeerumise kaudu teose suhtes 
(vt V ptk) või erinevate võimaluste kom- 
bineerimisel. 


2. Analüüs kui mõistatuse 

esitlemine 

Kui teose mõistatuslikkuse , lahtise- 
letamine” pole analüüsi teel võimalik, 
siis oleks teoreetiliselt võimalik analüüs 
kui teose mõistatuslikkuse eksponeeri- 
mine. On selgemast selgem, et selline lä- 
henemine on , stsientistlikule ning see- 
järel postmodernsele mõtlemisele” võõ- 
ram kui miski muu, ehkki see paradoks 
(vt IL ptk, 1) kunstiteose mõistatusliku 
aspekti põhimõttelise aktsepteerimise 
kaudu — ja just nimelt see võimatus leida 
kunstiteose oletatavat ,,tõde” mis tahes 
analüütilise meetodi abil on pluralismi 
hädavajalik postulaat (vt 1 ptk, 1) — ei 
tohiks enam mõjuda häirivalt. Tänasest 
vaatenurgast peaks aga sellist teguviisi 
tõlgendama tagasikäiguna. Mõistatuse 
eksponeerimine mõjuks kui metatasan- 
di (aga mitte tõestatava) tõe olemasolu 
ülestunnistus. Üldiselt ei välista aga 
mõistatuse praegune lahendamatus 
veel selle potentsiaalset lahendatavust 
tulevikus. 

Vähemalt osaliselt leiab seesugune 
lähenemine ka poolehoidu. Tunnistus, 
et kunstiteosesse jääb alati lahendamata 
küsimusi, aitab stsientistliku pimestatu- 
se vastu. Clemens Kühn näeb siin vahen- 
dit ,analüüsimise edevuse” vastu: 

See oleks fataalne, kui tänased analüü- 
tilised meetodid võimaldaksid sama, mis 
varem valmissüsteemid, mis degradeerisid 
muusika metodoloogilise käsitluse — mille 
eest ei jää miski varju — demonstratsiooni 
objektiks. Eksisteerib teatav analüüsimise 


upsakus, mis arvab, et talle ei jää muusika- 
liselt miski kahe silma vahele. Kunstiteosele 
peaks aga siiski, olles tagasihoidlik, jätma 
ka tema mõistatused.? 

Kui ka kunstiteose mõistatuslikkuse 
esitlemine ei sobiks arvatavasti analüüsi 
põhisisuks, on ta siiski oluline selles 
mõttes, et aitab luua respekti teose ees 
ning on sellega analüüsi osana legiti- 
meeritud. 


3. Analüüs kui teoreetiline 
interpretatsioon 

Järgmine lähenemine, mis jätkab tea- 
tud mõttes eelmises peatükis mainitud 
ideed analüüsist kui mõistatuse esitle- 
misest, oleks analoogia muusikalis- 
praktilise ja analüütilis-teoreetilise in- 
terpretatsiooni vahel. Nii nagu interpre- 
teerib muusik teost esitades, nii tõlgen- 
dab seda teadlane teoreetilisel teel ana- 
lüüsides. Huvitava paralleelina pakub 
end sissejuhatuses toodud lause teisen- 
dus: ,Teos loob oma tõlgenduse ise.” 
Muusik lähtub interpreteerimisel oma 
individuaalsest kogemusest. Niisamuti 
aga (vt sissejuhatust ja sealset 4. mär- 
kust) juhib ka teoreetikut analüüsimee- 
todi valikul tema kogemushorisont, mis 
väljendab samamoodi tema arusaamist 
teosest nagu muusiku puhul interpre- 
tatsioon. See lähenemine seab analüüsi 
muusikalise realiseerimisega samale ta- 
sandile. Seega leiame siin järelikult teoo- 
riat ja praktikat ühendava tasandi. Lä- 
henemine teoreetilise interpretatsiooni 
kaudu oleks seega pluralismi legitiimne 
realiseerimine, kuna see sisaldab teata- 
va maksiimina interpretatsioonide pal- 
jusust (kusjuures ta ei saa loomulikult 
lahendada selle paljususe ülevaatlikku- 
se probleemi). Ühtlasi viib ta ka idee tõe 
leidmise võimatusest selles mõttes lõpu- 
ni, etlaiendab seda mitteratsionaalsele. 
Sest kui oleks võimalik saavutada või 
esitada ,tõde” kunstilisel tasandil, siis 
peaks see olema analoogiliselt ka ana- 
lüütilisel teel kui mitte ilmtingimata 

saavutatav, siis vähemalt mingilgi mää- 
ral ligipääsetav vastavalt teooria ja 
praktika ühisele tasandile. Ta võiks aga 
ka teatud määrani muuta usutavaks ees- 
pool mainitud võime määratleda intui- 
tiivselt teose ideelist , tõesisu” (vt 1 ptk, 
3 lõppu). Teisest küljest saaks ka väita 
vastupidist, nimelt, et, paljususe” mak- 
siim ei oleks ühendatav mitte iga intui- 


PSA 


tiivse ,tõe”-otsinguga. 


4. Analüüs kui teose suhestamine 

Järgmine lähenemine oleks pluralis- 
mi järjekindel edasiarendus, analüüsi si- 
su oleks analüüsitava objekti suhesta- 
mine. Siinjuures on ükskõik, millisel 
määral eksisteerib teose ,tõesisu”, nagu 
ka küsimus, millega teos põhimõtteliselt 
suhestub. Kui Clemens Kühn eliminee- 
rib mõisted ,õige” ja ,vale” (,Ei ole 
õiget ega valet, vaid ainult sobivuse ast- 
med”, vt sissejuhatust), annab ta ana- 
lüüsi hinnangu laadile diskursiivse ise- 
loomu: kui analüüs veenab, siis on ta 
sobiv. Sellega on tema mõtteavaldus ju- 
ba radikaalselt pluralistlik. Sest sobivust 
hinnatakse vastavalt suhete tugevuse 
astmele. Niisiis oleks analüüs ka juba 
üksnes seetõttu väärtuslik, st sobiv, kui 
ta suudaks veenvalt näidata (kas või for- 
maalseid) seoseid kahe oletatavalt täies- 
ti kokkusobimatu asja vahel. Nii näiteks 
tegi Werner Schulze ühe ülimalt inspi- 
reeriva — ja seega sobiva — analüüsi 
(see on veel publitseerimata) Bachi soo- 
losonaadist viiulile BWV 1003, kus ta tõi 
muu hulgas välja analoogia ,, Meie isa” 
palve vormi ülesehitusega. See sõltub 
nüüd analüüsija võimekusest, kuivõrd 
suudab ta legitimeerida teose korrelat- 
siooni kõikvõimalikuga — nimelt kui- 
das suudab ta selle kõikvõimaliku teha 
ka tõesti võimalikuks, nii et seda saab 
hinnata kui , sobivat”. Kui niisiis õnnes- 
tuks näiteks teoreetiliselt veenvalt tões- 
tada suhet Jakob Obrechti missa, Eiffeli 
torni arhitektuuri ja kvantmehaanika 
vahel, siis laiendaks see kõigi arusaamu 

ning oleks sellega, et ta veenab, ka üli- 
malt sobiv — isegi kui ta jääb sealjuures 
ka ebakonventsionaalseks; aga konvent- 
sionaalsus pole mingi kriteerium (vt 
D. de la Motte'i mõtet sissejuhatuses: 
»Kui on teada, et see on ebasobiv, võib 
olla just väga atraktiivne kord ka ebaso- 
bivalt analüüsida.”) Peab aga tunnista- 
ma, et sedavõrd äärmuslikku näidet on 
praktikas vaevalt oodata, sest sellise 
analüüsi loomine (ja nimelt, nagu oli 
tingimus, et analüüs peab olema nii vee- 
nev, et teda oleks võimalik kvalifitsee- 
rida sobivaks) tähendaks niisugust tea- 
duse ja kreatiivsuse kunsttükki, et seda 
tuleks juba vaadelda kui omaette kuns- 
titeost (vt V ptk, 3). Sellega, et suhesta- 
mine on otseselt seotud sobivuse küsi- 
musega, on see lähenemine tõsiselt võe- 
tavalt legitimeeritud. Printsiip mõista 
kunstiteose aspekte on siin maksiim, 
moodus selle mõistmise saavutamiseks 
võib aga olla ükskõik milline. 

Sobivuse ja inspireerivuse (vt III ptk, 
2) alusel eristatud suhestamist võiks aga 
vaadelda ka teisiti: kuna sobivuse mõis- 
te sisaldab ka inspireerivust, on väga 
ebakonventsionaalne analüüs seetõttu 
sobiv. Kui sobivuse küsimus taandatak- 
se inspireerivuse momendile, siis võiks 
järeldada, et suhestatuse jaoks on eran- 
ditult ning tõusvas joones olulised mõis- 
tetavuse ja inspireerivuse, mitte aga so- 
bivuse küsimus. Kuna otsese kvalita- 
tiivse suhte küsimus analüüsi ja teose 
vahel on seega nõrgenenud, ilmneb su- 
hestatud analüüs juba emantsipeerunu- 
na teosest, kuna ta saavutab iseseisvuse 
sobivuse momendi järjest ebaolulise- 
maks muutumise tõttu (vt V ptk, ,, Ana- 
lüüsi emantsipatsioon“). 


III Diskursuse tähendus 

Käesolev peatükk püüab heita pilku 
olukorrale, kus analüüside paljusus on 
diskursuse aluseks. Vaatluse all ei ole 
seega mitte enam pelk erinevate analüü- 
side paljusus, vaid nende diskussioon. 


1. Sobivuse hindamine 

“Sobivuse astmete” eristamisel tu- 
leks silmas pidada, et see põhineb hin- 
nangul, mitte ilmtingimata üksnes tea- 
duslikel faktidel. Seda aspekti käsitles 
juba II ptk, 4. Sobivuse hinnang põhineb 
asjaolul, kuivõrd veenev on analüüs. Ta 
ei tugine seetõttu mitte tingimata puh- 
talt empiirilistele tõsiasjadele, vaid siin 
mängivad muu hulgas rolli ka teised as- 
pektid, nagu retoorika, stiil, maitse jne. 
Sel moel võivad halvasti esitatud argu- 
mendid, hoolimata legitiimsusest, mitte 
veenda või anda tulemuseks analüüsi 
negatiivse kriitika, või ka vastupidi. Nii 
mängib ebaobjektiivne tasand analüüsi- 
ja ja tema analüüsi hindamisel olulist rol- 
li, sellele viitab ka Diether de la Motte'i 
ütlus eessõnas (, Loomulikult tahab iga- 
üks end esitleda nii iseseisvalt ja origi- 
naalselt kui võimalik...” — muidu 
peaks esitama küsimuse ,,milleks?”). 

Tuleb tunnistada, et kriitiline hin- 
nang põhineb üldiselt harva objektiiv- 
susel. Ning sobivuse astmete eristamine 
kujutab endast igal juhul huvitavat ja 
paremat alternatiivi ,õigeks” ja ,va- 
leks” lahterdamisele. Usku, et selline va- 
hetegemine on üldse võimalik, tuleks 
vaadelda kui illusiooni, sest selleks, et 
langetada ,õige” või ,väära” hinnangut 
mingi analüüsi kohta, vajaks otsuse lan- 
getaja kõrgemat arusaamistasandit teo- 
se suhtes, kui analüüsijal on. Mil moel 
aga oleks selline kõrgem või sügavam 
tunnetustasand ülepea kindlaks tehtav? 
Üldjuhul on sellised absoluutsed aval- 
dused tänasest vaatepunktist ning eriti 
diskursuse puhul vaadeldavad kui de- 
struktiivsed. 


2. Sobivus või inspireerivus? 

Gernot Gruber tegi ühel pluralismi- 
diskussioonil ettepaneku” tarvitada 
sõna ,,sobivus” asemel mõistet ,inspi- 
reerivus”. Võib-olla võiks minna veelgi 
sammu võrra kaugemale ja rääkida 
“inspiratsioonist”. Veenvat analüüsi 


(mis ei pea just tingimata rajanema üks- 
nes ratsionaalsetel komponentidel) ei 
hinnata siis mitte tema sobivuse järgi, 
vaid lastakse end sellest inspireerida. 
Asja hea külg on see, etargumentatsioo- 
ni objektiivsus on ,inspireeriva” ana- 
lüüsi puhul niikuinii ebaoluline, sest 
inspireerivuse moment iseenesest ei põ- 
hine puhtalt asjalikul pinnasel. Kui sobi- 
vuse hindamisel suhestatakse analüüs 
ja analüüsitav teos, siis inspireerivuse 
momendi puhul nihkub keskpunkti su- 
he analüüsi ja selle hindaja, st subjekti 
vahel. Hindaja esitab siin täiesti prag- 
maatilise küsimuse: , Mida annab mulle 
see analüüs? Mida lisab see analüüs mi- 
nu enda nägemusele teosest?” Nii uurib 
ta vaatlusaluse analüüsi lähtepunkti, 
meetodit ja eesmärki ning vaatleb neid 
punkte iseenda lähtekohast (st tema en- 
da lähtepunkti, meetodite ning eesmär- 
gi prisma läbi). Vastavalt sellele langeta- 
takse ka otsus analüüsi kohta. 

Sobivuse hindamisel ei ole see isiklik 
aspekt tingimata olemas või mängib 
kaasa alateadlikult. See tähendab, et ku- 
na , sobivuse” hindamine võib toimuda 
ka subjektiivselt, võib hindaja impulss 
analüüsi kaudu projitseeruda analüü- 
si ja kunstiteose suhtele ning anda tule- 
museks justkui objektiivse hinnangu. 
Sel kombel ei erista , sobivus” kahe eri- 
neva suhte (nimelt analüüs— subjekt ja 
analüüs — kunstiteos) vahel, kuigi ta 
peaks antud juhul piirduma ainult ühe- 
ga, nimelt analüüsi ja kunstiteose suhte- 
ga. Selles mõttes on inspireerivuse as- 
pektist lähtumine tunduvalt ausam so- 
bivuse kriteeriumist, sest vaatleb ana- 
lüüsi kohe algusest peale läbi subjekti 
prisma. 

Optimaalseks analüüsi hindamiseks 
oleks seevastu kindlasti mõttekas kasu- 
tada mõlemaid aspekte eraldatult, ni- 
melt niihästi inspireerivuse (analüüs— 
subjekt) kui ka sobivuse (analüüs — 
kunstiteos) kategooriat — viimast siis 
võimalikult objektiivsest vaatepunktist 

(subjektiivsus on juba inspireerivuse 
aspektiga kaasatud; vältimaks mõistet 
sobivus” võiks ka küsida, kuivõrd on 
analüüs ,teose suhtes õiglane” ja kui- 
võrd ta seda ei ole). Kolmanda aspekti- 
na võiks uurida analüüsi mõistetavust/ 
jälgitavust, kusjuures vaatluse all onsu- 
he lähtepunkti, sihi ja analüüsi tegeliku 
läbiviimise ning meetodi vahel. Vaadel- 
dakse, kas analüüs on järjekindel ja peab 
paika, st kas kasutatav meetod viib tõe- 
poolest lähtepunktist eesmärgile ning 
kas ta on sealjuures ka selge, veatu ja 
tõhus. Kui see küsimus on üldiselt vä- 
hem oluline kindla analüüsisüsteemi 
puhul, muutub ta järjest olulisemaks, 
mida vabam ja ebakonventsionaalsem 
on analüüs. Selles mõttes asetub ka 
muusikaanalüüs kui üleüldine suhesta- 
ja uude valgusse (vt II ptk, 4). 


3. Küsimus tõeleidmisest 

See alapeatükk vaatleb küsimust, 
kas pluralismi diskursust annab mõtte- 
kalt ühendada küsimusega , kunstiteose 
tõest” — kohese mööndusega, et ,abso- 
luutset tõde” ei ole teoses kunagi võima- 
lik leida. Nii jääks see, mis oleks reaal- 
selt haaratav, loomulikult üksnes seda 
laadi tõe osaks. Selle ning 1 ptk, 3 põhjal 
on kogu tõe mõiste tähtsus ning tõe ek- 
sistentsi probleem äärmiselt küsitav. 
Keegi ei eita tõe otsimist kui niisugust, 
võib ju vabalt otsida midagi mitte-eksis- 
teerivat ning saada selle otsingu vältel 
rikastavate kogemuste osaliseks. See- 
tõttu, ja see on ka integreeriva mõtlemi- 
se olulisimaid sõlmpunkte, on praktikas 
ainuüksi juba seda laadi orienteerumi- 
seks kasutatav meetod oluline — mitte 
mingil juhul aga orienteerumise imagi- 
naarne eesmärk iseenesest —, sest tõe 
mõiste on samuti nagu jumala mõiste 
teadusliku tähenduseta ja paigutatav 
subjektiiv-privaatsesse uskumussfääri 
(ja ühegi teise mõttesüsteemi puhul ei 
ole see range vahetegemine vajalikum 
kui holistilis-integratiivse puhul). Selles 

mõttes on ka tõe täpne definitsioon tä- 
henduseta, vähemalt nii kaua, kui talle 
on omistatud abstraktne-irratsionaalne 
iseloom (vt ka märkust 11, 1 ptk-s). 

Pluralismi diskursusesse võiks see- 
tõttu ehk sisse viia intersubjektiivse 
konsensustõe” mõiste. Sarnaselt nagu 
1 ptk, 3-s puudutatud tunnetuskonsen- 
sust muusika kuulamisel, saaks konsen- 
sustõde konstrueerida kvaasistatistilisel 
alusel. Seda tõe mõistet tuleks loomuli- 
kult alati hinnata kui relatiivset ning 
seega muutlikku. Clemens Kühn väljen- 
dub seda probleemi käsitledes järgmi- 
selt: 

Kas on kõigil autoritel õigus, kui kunsti- 
teos, ammendamatu oma sisupotentsiaalis, 
kõike seda pakub ning võimaldab — või on 
mõnel rohkem õigus, teisel aga vähem? See 
tähendaks siis, et ideaalse analüüsi vormis 
lähenetaks muusikaliselt tõesele üha enam 
— vastavaltsellele, mida rohkem analüüsi- 
jaid selles osaleks. Teisiti küsides: kuidas 
kaitseb end metodoloogiline pluralism sub- 
jektivistliku meelevaldsuse eest?* 

Siin oleks küsimus konsensustõest 
kindlasti eesmärgile viiv lahendus ja 
selline, mis vastaks kõige rohkem tege- 
likule praktikale. Sel kohal allutataks 
pluralism teatud määral darvinistlik- 
evolutsioonilisele printsiibile, kus toi- 
mub selekteerimine diskursuse kaudu 
(ning selle teostamine vastavalt III ptk, 
2 lõpul toodud aspektidele , mõistetav”, 
»änspireeriv” ja ,teose suhtes õiglane”). 
Sellega oleks ka vastatud küsimusele 
subjektivistlikust meelevaldsusest (vt 
ka V ptk, 2): absoluutne meelevaldsus 
selekteeritaks välja kõige kiiremini. 


IV Struktuuri otsinguil paljususes 

See peatükk vaatleb paljususe struk- 
tureerimise võimalusi pluralistlikus 
analüüsis. Tõstatatakse küsimus, kuidas 
suhtuvad üksteisesse analüüsid plura- 
lismis. 


1. Essentsi otsing 

Selle peatüki alustuseks olgu öel- 
dud, et essentsi all ei mõelda siin mingil 
juhul ,,tõde”. Mõeldav oleks struktuuri- 
mudel, nimelt analüüside paljususe dis- 
kussiooni puhul, sarnaselt bilansiga, 
mis koondaks konsensuse punkte ana- 
lüüside kohta — teatud katsena kind- 
laks määrata konsensustõde. See väljen- 
daks ,,essentsi” analüüsitava teose koh- 
ta väljendatust. Olemasolevate analüü- 
side mitmekesisust essentsiga võrreldes 
tuleks uurida, mil määral on analüüsid 
essentsiga vastavuses. 

Sealjuures ei tohiks aga teha viga, 
oletades, et analüüs on ,ideaalne ana- 
lüüs” siis, kui ta võimalikult essentsiga 
kattub, sest ,ideaalne” oleks ta enne- 
kõike sel juhul, kui (ja see ei ole võima- 
lik) pärast ,tõe” eksistentsi tõestamist 
kattuks essents , kunstiteose tõesisuga”. 
Seega on järelikult iga analüüs rela- 
tiivne. 

Teisest küljest oleks analüüs, mis 
täielikult essentsiga kattub, selles mõt- 
tes arutamist mitte vääriv, etta ei lisaks 
olemasolevale ühtki uut aspekti ja seega 
ka ainest diskursusele. Paradoksaalsel 
kombel oleksid essentsist võimalikult 
kaugel asuvad analüüsid oluliselt huvi- 
tavamad kui lähemal asuvad, sest just 
nimelt need annaksid uut ainest essent- 
sidiskursuse avardamisele. See mõte 
viib lõpuks nõudmisele võimalikult kon- 
ventsioonivabade analüüside järele — 
võimalikult kauge, aga samas võimali- 
kult tugeva seostatusastme järele. 


2. Individuaalne struktureerimine 
inspireerivuse astme järgi 

Järgmine struktureerimise vorm ol- 
gu ära toodud täielikkuse huvides, kui 
see ka näib antud diskursuse jaoks eba- 
oluline, kuna on oluline üksikisikute 
jaoks ning seega iga inimese poolt nii- 
kuinii intuitiivselt praktiseeritav. See 
oleks järjestamine inspireerivuse astme 
järgi. Subjekt otsustab vähem või roh- 


kem intuitiivselt (ka küsimus ,,meeldi- 
misest” või ,,mittemeeldimisest” on siia 
integreeritud ja seega legitiimne), kui- 
võrd üks analüüs teda puudutab või 
mitte. Individuaalselt kasutatakse sellist 
järjestamist alati, niikaua kui otsuse lan- 
getamine toimub subjektiivsel tasandil. 
Kuna see on oluline ainult üksikisikule 
ning ebaoluline intersubjektiivse dis- 
kursuse jaoks, jääb see struktureerimise 
moodus väljastpoolt vaadates tähendu- 
setuks, kui just ei viida sisse midagi nii- 
sugust kui ,inspiratiivsuskonsensus” 
(mis oleks mõttekas muidugi üksnes 
äärmiselt piiratud ulatuses). 


3. Struktureerimine meetodi järgi 

Kolmas analüüside struktureerimise 
võimalus oleks sarnaste meetodite 
koondamine. Paljususe puhul oleks siis 
tegemist millegi sellise kui kategooriate 
moodustamisega. Sel juhul ei tuleks aga 
muidugi esile analüüsitava teose kvali- 
tatiivne külg. Iga indiviidi subjektiivse 
vaatepunkti ja sihiseadmise mõttes 
oleks see süstematiseerimine aga väga 
ülevaatlik, sest ta vastaks analüüsimee- 
todite indeksile. Diskursuse, konsensus- 
tõe jne mõttes oleks see struktureerimi- 
ne aga vähem mõttekas, kui eespool 
esitletud küsimus essentsist (IV ptk, 1). 


V Analüüsi emantsipatsioon 

Viimane peatükk käsitleb analüüsi 
iseseisvumise võimalusi. Analüüs kui 
iseseisev distsipliin on teatavasti ole- 
mas, kuivõrd oleks aga võimalik — või 
koguni soovitav — soodustada analüüsi 
edasist iseseisvumist, kuni emantsipat- 
sioonini teosest? 


1. Analüüs kui intellektuaalne 
mäng 
Peatükis II, 4 näidati, et suhestamine 
taandab analüüsi ja teose vahelise suhte 
küsimuse tähtsust, samas aga suuren- 
dab arusaamist ning inspireerivuse mo- 
mentti. Tsitaadis III ptk, 3 räägib Clemens 

Kühn kunstiteose ,ammendamatust 
sisupotentsiaalist”. Võimatuse tõttu se- 
da sisupotentsiaali ammendada on loo- 
giline suunata analüüsi eemärk plura- 
lismis selleammendamatu erinevaima- 
tele tahkudele. Edasi tekib ,inspireeri- 
vuse” (III ptk, 3) ja ,essentsi” (mille pu- 
hul just kaugemal olev on võrreldama- 
tult huvitavam kui lähedal olev, IV ptk, 
1) küsimusi vaadeldes mõte, kas teose 
kreatiivne suhestamine kaugemal ole- 
vaga ei oleks siiski oluliselt mõttekam, 
kui ligidal asuvate konventsionaalsete 
meetodite pidev korrutamine. Sest eriti 
mis puutub teose tahkuderikkusse, nii- 
siis selle ,ammendamatusse sisupotent- 
siaali”, siis oleksid — täiesti pluralismi 
vaimus — ülimalt huvipakkuvad kõik 
võimalikud tahud. Ja kuna ebakonvent- 
sionaalne analüüs (olgu rõhutatud: eba- 
konventsionaalne ei tähenda siin mingil 
juhul mittemõistetavat või mitteinspi- 
reerivat) sisaldab kõrget inspireerivus- 
potentsiaali, olgu ta seetõttu seda enam 
hinnatud. Eriti aga tuleks rõhutada, et 
niivõrd kui distsipliini , muusikaana- 
lüüs” eesmärk ei ole mingi reaalne 
praktiline kasu (konkreetse eesmärgi- 
püstituse mõttes), tuleb analüüsi inspi- 
reerivuspotentsiaali hinnata kvalitatiiv- 
selt palju kõrgemalt kui tema sobivust 
(millel ei ole konkreetse eesmärgi puu- 
dumise tõttu samuti mingit tegelikku 
praktilist tähtsust). 

Nii muutub pluralism järk-järgult 
mitmekesisuse otsinguks vaba suhesta- 
mise mõttes. Selles tekkivas vabaduses 
venitatakse küll välja suhe analüüsi ja 
teose vahel, teda ei likvideerita aga siiski 
kunagi täielikult (kuna analüüs vajab 
loomulikult analüüsi objekti): kesk- 
punkti tõstetakse teos. Selle keskme üm- 
ber tõmmatakse seejärel pingule erine- 
vatest meetoditest ja relatsioonidest 
koosnev võrk, kusjuures peatähelepanu 
eisuunata mitte ilmselgele, vaid kauge- 
mal asuvatele suhetele. Selle relatsiooni- 
de mängu kaudu omandab analüüs sel- 

les mõttes sõltumatuse, et teos muutub 
ainsast ja ainuvõimalikust sisust tuum- 
objektiks: enam ei keerle analüüsis kõik 
teose ümber, vaid teos muutub lähte- ja 
lõpp-punktiks. Sihiks ja eesmärgiks jääb 
seetõttu küll uus tunnetussisu, seda aga 
otsitakse siiski igasugustel ja ka mitte 
ilmtingimata otse teosega seostuvatel 
viisidel. Neis raamides omandab ana- 
lüüs seega mängulise karakteri. Krea- 
tiivne vabadus tõstetakse inspireerivuse 
huvides maksiimiks, küsimus sobivu- 
sest taandatakse teoreetiliselt milliseks 
tahes, aga seda ei kaotata siiski kunagi 
täielikult. 


2. Subjektiivse meelevaldsuse 
vastuväide 

Selle visiooni tõttu tõuseb esile mee- 
levaldsuse vastuväide (vt ka tsitaat ptk 
III 3). Kerkib küsimus, mida meelevald- 
sus siinkohal tähendab. See oleks ana- 
lüüsi ja teose vahelise suhestatuse kadu. 
Kuna selle suhte olemasolu jääb analüü- 
simängu puhul endiselt nõutavaks (vt 
V ptk, 1), jääb teoorias see vastuväide 
õigustamata. Praktikas ta aga siiski ei 
jää, sest hinnang selle suhte eksistentsi 
olemasolu kohta langetatakse subjek- 
tiivselt. Nii võiks ühe jaoks olla analüüsi 
ja teose vaheline suhe ammu lahustu- 
nud, kusjuures teise jaoks see veel üldse 
ei eksisteerigi. See viib küsimuseni, kas 
inspireerivus on sobivuse täieliku puu- 
dumise korral ülepea legitiimne. Keegi, 
kes heidab analüüsile ette niisugust 
meelevaldsust, ei pea seda sel juhul ku- 
nagi legitiimseks. Siiski tuleks see küsi- 
mus diskussioonis kõigepealt selgitada. 
Konsensustõe mõttes (vt III ptk, 3) oleks 
diskursuses see küsimus siiski ka prak- 
tikas ebaoluline, kuna diskursiivne se- 
lektsioon kujutaks endast nendes raami- 
des peakategooriat. Nii saaks päris liht- 
salt vastata: mida hinnatakse meele- 
valdseks ja mida mitte, selle üle otsustab 
diskursus. Ta pendeldab keskmesse ja 
selekteerib välja vastavalt liiga palju teo- 


sest eraldatud analüüsid. Siinkohal on 
eelduseks funktsioneeriv ja elav diskur- 
sus. Praktikas tuleks tihti kõigepealt 
luua tingimused, et sellist diskursust 
üldse võimaldada. 

Nii selgub siis viimaks, et meelevald- 
suse vastuväide, kui ta pole suunatud 
otseselt konkreetse analüüsi pihta, on 
puhtalt teoreetilise iseloomuga ja seega 
siiski mitte legitiimne. Praktikas osutub 
ta küll põhimõtteliselt kehtivaks, aga 
siiski ka ebavajalikuks, kuna diskursuse 
puhul leiab vastav selektsioon niikuinii 
aset ja kehtestab normid. 


3. Analüüs kui kunstiga 

võrdväärne teos 

See alapeatükk vaatleb peatükis V, 1 
puudutatud idee edasiarendust, kunsti- 
mängu edasiarendust mängukunstiks. 
Ta lähtub sellele lisaks väitest, et kunsti- 
teosele saab kõige paremini läheneda 
üksnes teise kunstiteosega. 

Intellektuaalne mäng emantsipeerub 
sedavõrd, et see tõstetakse omaette 
kunstivormiks, kusjuures tema meeto- 
deiks on kunstiline käsitöö. Sel kombel 
uuritakse kunsti kunstiga, analüüs koh- 
tab teost samal tasandil, saab talle ligi- 
neda mõeldavalt lähima distantsini 
ning seega käsitleda kunstiteost kunsti- 
teosega nii ,õiglaselt” kui võimalik. 
Analüütilis-teoreetiline tegelemine teo- 
sega muutub siin teooria vahenditega 
interpreteerivaks-kunstiliseks. Diskur- 
sus muutub seega elava kunstiloomin- 
gu vahetuseks. 

Seoses sellega aga, et teadus muutub 
käsitööks, lakkab ta sealjuures ise ole- 
mast ning tema asemele astub kunst. Sel 
kombel ohverdab teadus end kunsti ot- 
singuil, et saada kunstiks ja temaga ühi- 
neda. Sellekohaselt seisaks iga kunsti- 
teaduse lõpul kunst ise. Selle viimase 
järelduse aktsepteerimine jäägu siiski 
subjektiivse hinnangu küsimuseks. 


Lõppsõna 

Käesoleva kirjutise eesmärk oli ja on 
diskuteerida erinevate lähtepunktide ja 
võimaluste üle ning mitte esitada val- 
mis patentlahendusi. Vastavalt sellele 
on tema eesmärk olla pigem ,inspiree- 
riv” kui , sobiv”. Sel põhjusel vaadeldi 
siin üldiselt üksteisest kaugemal asu- 
vaid selgeid positsioone kui mõtteka- 
maid, võrreldes seguga sarnasematest 
lähtepunktidest, ehkki seda laadi vahe- 
positsioonid on teatavasti ja rõõmusta- 
val kombel tegelikkusele lähemal. Nii 
olgu sellele tekstile lubatud osaliselt 
üksteisest kaugel asuvate vaatepunkti- 
de käsitlemine. 


Helilooja, muusikateadlase ja dirigendi 
DOMINIK ŠEDIVY (1978) käesolev 
artikkel on avaldatud tema koduleheküljel: 
http:/fvww.sedivy.tk 

JENNY SIIMON 


6. II 1905—3. IV 1982 


HEINO PEDUSAAR 


Jenny Siimoni monograafias on talle 
kui õpetajale pühendatud mahukas 
peatükk ,Võrrandisüsteem”. Mõneti 
lihtsustatud sõnastuses võiks sellekoha- 
ne definitsioon kõlada: Võrrandisüsteemi 
moodustavad kaks või enam võrrandit, mille 
lahend peab kõiki nendes esinevaid tundma- 
tuid üheaegselt rahuldama. 

Miks just selline täppisteadustest 
laenatud pealkiri, niisiis võrrandisüs- 
teemid, ja pealegi vokaalpedagoogikas- 
se siiratuna? See pole mingi suvaline 
irdmõte, sest laulukunsti õpetamine ja 
selle õppimine ei ole tegelikult midagi 
muud, kui selge matemaatika, ainuõige- 
te lahendite leidmine paljude võrrandite 
loendamatute tundmatutega süsteemi- 
le. Variante varjub selles abrakadabras 
lõputult ja eks siin kuluvadki marjaks 
ära õpetaja kogemused. 

Tõsi, samas ei saa ega tohigi õppurite 
isiksusi ühe ja sama margapuuga vaagi- 
da. Tagantjärelepilk kinnistab teadmise, 
et Jenny Siimon oskas targalt lahendada 
kõiki lauluõpetuses peituvaid võrrandi- 
süsteeme. Pealegi terve koolkonna raja- 
jana, sest tema õpilased jätkavad tegu- 
salt ka õpetajatena. 

Henn Eerikult on selle kohta tabav 
tsitaat: , Meelde jääb Jenny Siimoni väi- 
de, et kui sul kord on juba oma õpilased, 
siis alles mõistad, mida tähendab laul- 
mise õpetamine!” 

Aleksander Arderi õpilasi Tallinna 
Konservatooriumis Jüri Barsov, kellest 
sai hiljem laulukateedri juhataja mitmes 
Venemaa mainekas muusikakõrgkoo- 
lis, avardab sama mõtet. Vokaalpeda- 

googi tegevuse muudab keerukaks mitu 
seika. Algaja laulja ei saa harjutustundi- 
desse kaasa võtta täpselt häälde pandud 
pilli, nagu näiteks viiuldaja. Ka ei õnnes- 
tu asendada katkenud häälepaela, nagu 
kulunud pillikeelt... Jenny Siimon neid 
pillikeeli ei kulutanud ja häälepaelu ei 
katkestanud. Tema õpetamistöö oli üles 
ehitatud lauljahakatise edasiviimisele 
tasa ja targu — vokaalse aluspõhja kind- 
lustamisele sellises pedagoogilises süs- 
teemis, mis ei tarvitsenud õpilasele võib- 
olla tundudagi kuigi ootuspäraselt tõtli- 
ku arenguna. Mis seal salata, sellest joh- 
tus teinekord isegi äraarvamatuid lühi- 
ühendusi. Mõneski jüngris tärkas kaht- 
lus nii enese suutlikkuses kui õpetajagi 
oskustes... 

Viis aastakümmet konservatooriumis 
tegutsenud pedagoog oma aja kõige väl- 
japaistvamate tegevlauljate hulgas ei 
jõudnudki professoritiitlini. Toonases 
Eesti NSVs valitsenud olustikku silmas 
pidades pole põhjust raske aimata. Jenny 
Siimon oli korduvalt käinud täiendus- 
õpingutel Hitleri-Saksamaal (kus tegeli- 
kust eesmärgist, õppimisest, kasvas suju- 
valt välja sootuks kaasõppurite õpetami- 
ne). Hiljem viljeles ta koos võimude sil- 
mis kahtlasevõitu renomeega organisti 
Hugo Lepnurmega koguni tollal tabuks 
kuulutatud kirikumuusikat — mis sel- 
lest, et suure klassikapärandi maastikul. 
Esinemisvõimaluste ahendamiseks oli 
sellest põhjust enam kui küllalt. 

Samas on see kõigest dotsent jätnud 
meile mitme professori jagu tõeliselt 
võimekaid järglasi: Ludmilla Domb- 

1936. aastal. 


rovska, Henn Eerik, Linda Köögard- 
Toomsalu, Ellen Laidre, Teo Maiste, 
Lehte Mark, Mati Palm, Liidia Panova, 
Jelena Solovjova, Aino Soosaar, Heino 
Rikas, Klaudia Tiidus, Silvia Urb ning 
nende kõrval teisigi hinnatud soliste, 
ansambliste, pedagooge ja tõhusaid jõu- 
de kutseliste kooride ridadesse. Oli aeg, 
kui üsna mitmed tollase RAMi lauljad 
otsisid ja leidsid õpetust just Jenny Sii- 
monilt: Verner Gerretz, Georg Metssalu, 
Harri Vasar. Oli teisigi. Sama võib kinni- 
tada ka kunagise Eesti Raadio segakoori 
ja meesansambli liikmete kohta. 


N 


Jenny Siimoni nimi on loendamatuid 
kordi seisnud kontserdikuulutustel ja 
kavalehtedel — 1930-ndate algusest 
seitsmekümnendateni. Tal oli eriliselt 
mahukas repertuaar vanast klassikast 
kuni nüüdisloominguni, eelistatult eesti 
heliloojate teosed. 

Seda lauljat ei saa (nüüd veel ainult 
helisalvestistel) ära vahetada ühegi tei- 
sega. Tal oli varuks , kolmekordne ula- 
tus”, mis haaras vabalt , põhjatu” kont- 
raaldi, mahlaka metsosoprani ja koguni 
dramaatilise soprani tessituuri. Mäletan 
sellega seoses isegi üht kurioosset seika. 

Foto TMMi kogust 


Keegi võhikuvõitu arvustaja kontaktee- 
rus kord laulja kohta täiendava teabe 
saamiseks minuga ja... pidas lauljatari 
ehtsaks sopraniks, imetledes samas ta 
eriliselt kandvat madalat registrit! 

Jenny Siimoni ja Hugo Lepnurme 
kunsti sai nautida tõelist suurt muusikat 
mõistev publik meist peamiselt vida 
pool”, sest hermeetiline raudeesriie vä- 
listas duo esinemise teises võimalikus 
geograafilises suunas. Samas oli see tan- 
dem alates sõja lõpust alaliseks publiku- 
magnetiks kõikjal Nõukogude Liidus, 
kus vaid leidus vähegi kasutuskõlblik 
orel. Triumfaalsed kontserditurneed 
kõrgusid suursaavutusteks, mida vane- 
ma põlvkonna muusikasõbrad meenu- 
tavad harduses seniajani. 

Statistika näitab, et Jenny Siimon oli 
tegelikult ainus Eesti interpreet, keda 
neil aegadel kutsuti Moskva ja Lenin- 
gradi kõige hinnatumatesse kontserdi- 
saalidesse esinema täismõõduliste 
muusikaklassikale pühendatud soolo- 
õhtutega. Veelgi enam, Jenny Siimon oli 
esimene laulja, kes hakkas meie kontser- 
dilaval esitama vokaaltsükleid terviku- 
na: Schubertit, Schumanni, Dvofäkit, 
lisaks eesti heliloojate uudisloomingut, 
ning püsipartneriteks Anna Klas, Heljo 
Sepp ja Bruno Lukk. Sellele lisandus so- 
leerimine vokaalsümfooniliste suurvor- 
mide ettekannetel. 

Tänaseni peetakse Jenny Siimoni 
omaaegseid Bachi salvestisi igati arvesta- 
tavaks stiilietaloniks. Harukordne vo- 
kaalne stabiilsus andis lauljatarile võima- 
luse veel hilises eas olla oodatud külali- 
ne kõikjal, kus oli aastakümnete jooksul 
publiku südametesse kinnistunud. 

Jenny Siimoni hääl oli ürgolemuselt 
võimas, kuid selle mastaabikus, targalt 
varjatud võimsusevaru tuli täpselt do- 
seeritud kulminatsioonide loomiseks 
esile ainult erandjuhtudel. Samas aval- 
das publikule sageli erilist mõju — ja 
põhjendatult — tema piano koos laitma- 
tult viimistletud fileerimisoskusega ka 

kõrgeimas tessituuris, just see, mille 
kohta teadjamad kinnitasid: , Pole või- 
malik!” 

Põhiosas pidi Jenny Siimon paraku 
jääma kontserdi- ja oratooriumilauljaks. 
Kuid ooperiski jõudis ta — vaegnägija! 
— anda mitmeid mõjuvaid töid peami- 
selt staatilisemates rollides, nagu Azu- 
cena Verdi ,Trubaduuris” ning Krah- 
vinna Tšaikovski , Padaemandas” ja 
Njanja , Jevgeni Oneginis”; samuti Lem- 
me Eugen Kapi , Tasuleekides”, Rosalia 
Eugen d'Albert'i ,Madalikus”, kuid ka 
kõigi metsosopranite krooninumbris, 
Georges Bizet” ooperi , Carmen” nimi- 
osas. Tagatipuks tuleb eriti rõhutada, et 
harva esineva lavasaavutusena esitas ta 
(küllap ennast ületades ja tohutu tree- 
ningu hinnaga) kogu sellele tegelasku- 
jule ette nähtud koreograafia. 

Siin sobib veel viidata Krahvinna 
laulukesele ooperist , Padaemand”, mis 
talletati helilindile ja -plaadile kunstni- 
ku hiliseas, aastakümneid pärast ülesas- 
tumist selles ooperis. Helirežissöör Asta 
Kuivjõgi mäletab seda nii: Kui sain tea- 
da, et pean salvestama siis juba üsna eaka 
ja aktiivsest esinemisest loobunud Jenny Sii- 
moniga seda äärmiselt nõudlikku karakter- 
pala, kartsin, kas sellest üldse midagi välja 
tuleb. Kuid ta tuli südilt mikrofoni ette 
ning... kõik piirdus üheainsa, vokaalselt ja 
interpretatsiooniliselt täiusliku võttevarian- 
diga! Ei mingit kordamist, ei mingit lindi- 
lappimist, iga pisemgi noot oli omal kohal 
otsekui valatud... 

Jenny Siimoni kooliaeg möödus Nar- 
vas. Kooli, kus Jenny (tollal Kossar) õp- 
pis, juhatas võrdlemisi põhjalikult laul- 
mist tudeerinud Jüri Välbe. Sealt ka esi- 
mesed näpunäited hääleseades ja eks 
samast algaski tulevase lauljatari esine- 
miste jada: Varsti hakkasin ,, Võitleja” selt- 
sis teatrit tegema, isegi operetti. Aga juhuste 
ahel sai peatselt juurde veel ühe lüli. Narvas 
asutati muusikakool, kus minuga hakkas 
tööle hiljem Tallinnas hea maine omanda- 
nud laulupedagoog Veera Nedremskaja. 


Foto Heino Pedusaare kogust 

Jenny Siimon ja Hugo Lepnurm filmimise 


Narva , Võitleja” teatrilaval tulid kogu- 
niesimesed esinemised ooperis, kus kandva- 
tesse osadesse kutsuti ,, Estonia” soliste Karl 
Otsa, Alfred Sällikut, Benno Hansenit, tei- 
sigi. Lavastati isegi Verdi , Traviata” ja 
Rimski-Korsakovi ,, Maiöö”, lisaks mitmeid 
populaarseid laulumänge. 

Menu ei jäänud tulemata ja asjatund- 
jad soovitasid, et lauluõpingud peaksid 
jätkuma juba Tallinnas, muidugi kon- 
servatooriumis. 1930. aastal seisiski Jen- 
ny Siimon vastuvõtukomisjoni ees. Aga 
õpingutega kaasnes omamoodi rekord, 
ta jõudis Aino Tamme klassis diplomini 
kiirkäigul, napi kahe ja poole aastaga. 
See sai teoks kavala nipiga. Siimonid 
hakkasid kodukohas Toilas pidama su- 
vepansioni, võttes kostile ainult kon- 
servatooriumi õppejõude. Nii said suve- 
puhkuse kõrvalt teoreetilised ained ke- 


ae 
ajal Rõuge kiriku ees 1974. aastal. 


nasti klaariks. Nii palju mu õpihimu ikka 
hinnati, et vabastati kallist õppemaksust. 
Eelarve oli väga pingeline, kodus ikkagi kaks 
väikest last ja mehe maamõõtjapalk ei luba- 
nud kuigi lahedat äraelamist. Nii hakkasin 
esinema Tallinnas Merepuiesteel asuvas vä- 
ga nooblis ja soliidse programmiga restora- 
nis , Must Kass”. Pidin seal lavale tulema 
varjunime all, ametlikult ei tohtinud tolle- 
aegsed konservatooriumiõpilased niisugus- 
tes kohtades ega mujalgi avalikult üles 
astuda. Küllap midagi ikka aimati, aga et 
esines , Aino Laine”, polnud kellelgi soovi 
vahele sekkuda ja minult teenimisvõimalust 
ära näpata. Huvitav, et seal laulsin ikka 
klassikat, Schumannist ,, Carmenini”, sekka 
ka mõned meeleolulaulud. 

Peatselt pärast konservatooriumi lõ- 
petamist sai sooloesinemisi jätkanud 
Jenny Siimonist juba laulupedagoog, es- 

Foto TMMi kogust 


malt Gertrud Kapp-Ruckteschelli era- 
muusikakoolis, kuid 1940. aastast juba 
Tallinna Konservatooriumis. 

Moskva Konservatooriumi kauaaeg- 
ne professor, helilooja Nikolai Rakov on 
meenutanud: Olen pidevalt suure huviga 
jälginud Jenny Siimoni tööd õpilastega. Vo- 
kaalpedagoogika on mulle kui varem laulu- 
klassides töötanud kontsertmeistrile üsna 
tuttav ja nii saingi võrrelda mitmeid õpeta- 
mismeetodeid Jenny Siimoni omaga. Võrd- 
lus ei tulnud iialgi tema kahjuks. Olin häm- 
melduses selle väljapaistva lauljatari peda- 
googitalendist. Jäi mulje, et ta suudab laul- 
ma panna isegi inimese, kellel polegi häält... 
Aga sellist klassikainterpreeti nagu tema ei 
kohta terve maailma vokalistide hulgas kuigi 
sageli. 

Jenny Siimon 
Krahvinnana 
Tšaikovski ooperis 
”Padaemand”. 

» Estonia”, 1957. 


Selle kunstniku elutöö elab edasi ka- 
heti: tema õpilastes ja helisalvestistena. 

Leinajärelsõnas 1982. aastal tõdes ta 
õpilane Teo Maiste: Jenny Siimon oli ini- 
mene, kes pühendas kogu elu ja hinge meie 
muusikakultuurile. Ta oli õpetajana väga 
nõudlik ja inimesena oma hoolealuste suhtes 
äärmiselt tähelepanelik. Meie Lauluema töö- 
meetod oli lihtne ja selge, ta ei sundinud õpi- 
lasi kunagi forsseerima ja kiirustama, kõik 
arenesid loomulikku teed pidi, mitte ennast 
ületades. Ka pidas ta oma õpilastel pärast- 
poolegi silma peal, külastas nende etendusi 
ja kontserte ning alati oli tal varuks mingi 
suunav sõna. 


FOKAALNE DÜSTOONIA 


BOLESLAW WEIDEBAUM 


Kui keegi tahab ennast ravida, siis kõigepealt 

küsi, kas ta on valmis tulevikus vältima oma 

haiguse põhjusi. Alles siis saad teda aidata. 
(Sokrates) 


Pole olemas ravimatuid haigusi. On vaid 
inimesi, keda ei saa aidata. 
(Paracelsus) 


Vaba on see, kes tunnetab oma võimete piiri. 
Kes end lindpriiks peab, on oma suuruse- 
hullustuse ori. 

(Grillparzer) 


Fokaalne düstoonia (FD) tähendab 
üldmõistena keha talitluste väärregulat- 
sioonist tingitud füsioloogilisi häireid, 
muusikutel peenmotoorika häireid. 

FD kui peenmotoorsete liigutuste 
häire võib esineda inimestel, kelle töö 
või tegevus on seotud väga kiirete ja sa- 
mal ajal täpsete liigutustega. Tuntui- 
mad on nn kirjutamiskramp, sõrme- 
krambid kellasseppadel, graveerijatel, 
interpreetidel ja paljude teiste elualade 
esindajatel, kelle töö eeldab laitmatut 
motoorikat. Ent FD võib samuti tabada 
lauljaid ning teisi avalike esinemistega 
seotud inimesi (õpetajad, poliitikud, 
diktorid, mängujuhid, kohtutöötajad 
jne), kellel võivad tekkida häälepaelte 
koordinatsioonihäired — nnspasmiline 
düstoonia. 


Motoorika on häiritud ainult nendes 
lihasgruppides, mida pidevalt kasuta- 
takse, teistes üldjuhul mitte. Oluline on 
seegi, et valusid FDga tavaliselt ei kaas- 


ne, välja arvatud siis, kui FD-le on eelne- 
nud muid valu tekitavaid haigestumisi. 

FD kohta leiab dokumenteeritud kir- 
jeldusi juba XIX sajandist. Eva Weiss- 
weileri raamatust ,,Clara ja Robert Schu- 
manni kirjavahetus” loeme: ,,...õnnetu 
olen, eriti seepärast, et mu vasak käsi 
on haige. Tunnistan ausalt — olukord 
läheb järjest halvemaks. Kurtsin oma 
häda taevale ja küsisin ahastades: ,, Ar- 
mas Jumal, miks just mina?” Kogu 
muusika onnii küpselt ja elavalt mu vai- 
musilma ees, et ootab vaid kirja pane- 
mist. Kuid saan ainult hädapärast mida- 
gi teha, sest sõrmed komistavad ükstei- 
se otsa. See on õudne ja on mulle palju 
valu ja peamurdmist valmistanud...” 

Virtuoosne instrumendikäsitsus eel- 
dab peenmotoorika ülimat valmisole- 
kut ja täpsust inimfüsioloogia võimete 
piiril. Võrreldes teiste suurt täpsust 
nõudvate tegevustega on sellel kaks 
omapära. Esiteks allub see vahetule ja 
äärmiselt kriitilisele kuulmismeele 
kontrollile — muusika on , tunnete keel 
või kõne”, mis tekitab tundeid-meele- 
olusid. Teiseks kontrollib interpreet iga 
oma liigutust ja on paratamatult hirmul, 
kas heli on ,,õige” või kuidas õnnestub 
keerulise fraasi mängimine. XIX sajand 
esitas muusikutele eriti kõrgeid nõud- 
misi, sest turneed olid pikad ja väsita- 
vad ning edu saavutas ainult , briljant- 
ne” esitus. Kontserdireisid nõudsid in- 
terpreedilt ka alalist valmisolekut esine- 
miseks, see kõik aga kulutas energiat ja 
väärpingestas lihaste peenmotoorikat. 
Sama nähtus paneb proovile ka meie- 
aegsed pillimängijad. 

Kuidas vajalikku vastupidavust saa- 
vutada, on iseasi. Ajaloost on teada, et 
omaaegsed kuulsad pianistid, nagu Cle- 
menti ja Czerny, harjutasid iga päev 
üksikvangistuses” kuni kaheksa tundi, 
Kalkbrenner kuni kaksteist tundi ning 
Henselt isegi kuusteist tundi. Ka Schu- 
mann ihaldas tipp-pianisti karjääri, ent 
juba 21-aastaselt märkas ta esimesi ,,sõr- 
mede sõnakuulmatuse” tundemärke, 
mis tõmbasid tema unistustele kriipsu 
peale ja tema loometegevus piirdus heli- 
loominguga. 

Fokaalne kätedüstoonia võib esine- 
da muusikutel, kes mängivad (vähene- 
vas järjekorras) klahvpille, kitarri, viiu- 
lit, klarnetit, flööti, saksofoni, oboed; 
harvem tšellistidel, kontrabassistidel (ka 
basskitarristidel); fagoti-, plokkflöödi- ja 
löökpillimängijatel. FD esimesi tunde- 
märke on algul peaaegu märkamatult 
süvenev mängutehnika meisterlikkuse 
vähenemine — sõrmedei taha sõna (mõt- 
lemist) kuulata, kippudes iseeneslikult 
kõverduma või sirutuma. Kitarristidel 
avaldub see tihti sõrmede ,,vedamise- 
na” mööda keelt ühelt kõrguselt teisele; 
lauljatel hääle ,venitamisena” kõrge- 
matele toonidele. Eriti märgatav on see 
kiirete passaažide puhul — interpreet 
märkab teatud takistust korduvate võte- 
te sooritamisel. Klahvpillimängijatel kõ- 
verduvad iseeneslikult enamasti neljas 
ja viies sõrm, Schumannil kõverdus 
kramplikult kolmas sõrm. Selle all kan- 
natab tavaliselt tempo — helide vahele 
jääb ettenähtust pikem ajavahemik. 
Keelpillimängijad on kurtnud, et vasa- 
ku käe neljas ja viies sõrm kõverduvad 
ning nende sirutamine on takistatud, 
mis omakorda lööb segi terve käe koor- 
dinatsiooni. Poognakäel kisub krampi 
pöial. Puupuhkpillimängijatel väheneb 
võime õigel ajal õiget klappi või õhuau- 
ku tabada, sest haigestunud sõrmed te- 
gutsevad omatahtsi ja sõrmede ,,kan- 
gus” eilase kinnivajutamisliigutust lait- 
matult lõpuni viia. Samuti ei lase haige 

sõrm trillereid mängida. Löökpillimän- 
gijatel esineb FD suhteliselt harva ning 
kui esineb, avaldub see teatud ebakind- 
luses ja käte värinas — käsi kipub liiku- 
ma mingis suunas ,lahedamalt”, teise 
suunda tõrgub minemast. Puhkpilli- 
mängijad kurdavad huulekrampide üle 
— suunurgad ,tarduvad” teatud asen- 
disse, mis segab hingamist ja takistab 
pikkade helide mängimist, häirib kes- 
kendumist ja keele tööd... 


Kuidas ja miks tekib fokaalne düs- 
toonia? 

FD tekkepõhjusi võib olla mitu. Üks 
neist on puhtfüüsiline ,väsimine”, mis 
ei võimalda enam kasutada teatud li- 
hasgruppe teatud kindlas järjekorras 
konkreetse tegevuse sooritamiseks. 
Teatavasti osaleb igas tegevuses vähe- 
malt kaks lihast: sirutajalihas ja painuta- 
jalihas, ning selleks, et õigesti tegutseda 
(endale seatud eesmärgi saavutamiseks 
— pead pöörata, kummarduda, selga si- 
rutada, käega haarata või lahti lasta jne), 
peavad käsud-impulsid vastavast aju- 
keskusest jõudma õigel ajal õigesse koh- 
ta. Kui tekivad häired, jõuavad impul- 
sid kohale liiga vara või liiga hilja, või 
hoopis üheaegselt, ja tegevus ebaõnnes- 
tub... 

Teine põhjus võib olla ajufüsioloogi- 
list laadi. Sarnaselt vereringega on te- 
gutsemiseimpulsidki , tõusvad” ja ,lan- 
gevad” ehk ,käsk” ja ,tagasiside”. 
Selles näiliselt lihtlabases mängus toi- 
mub ülikeeruline info kooskõlastamine 
ajupiirkondade vahel (primaarne mo- 
tooriline ajukoor, sekundaarsed motoo- 
rilised areaalid, somatosensoorsed piir- 
konnad). Käte või sõrmede väärreagee- 
ringuid põhjustavad väärlülitused 
suuraju ,,somatosensoorilises kätere- 
gioonis” — käsud antakse mitmele sõr- 
mele ühekorraga. Kuid veel on tõesta- 
mata, kas selle põhjus on FD või on 
mängus muidki ,lühiseid” põhjusta- 
vaid asjaolusid. 


Fokaalse düstoonia 
esimesi tundemärke 
on sõrmede 
»sõnakuulmatus” — 
sõrmed kipuvad 
iseeneslikult 
kõverduma või 
sirutuma. 

Ilmselt on ,lühiste” tekkimises kaas- 
osalised emotsioonid — hetke meeleolu, 
ebakindlus, rambipalavik ja hir m 
eksida. Samuti see, milline on kon- 
takt publikuga (silmside, sobiva käitu- 
mismaneeri leidmine); ebasobiv riietus, 
kõikvõimalikud stressorid ja tähelepa- 
nu hajutavad asjaolud, nagu müra, eba- 
ühtlane valgus jne. Kõik see toimib nagu 
piitsa ja prääniku süsteem, mis võib 
koordinatsioonikeskused tasakaalust 
välja viia. Kuna interpreedid on tavali- 
selt oma töö suhtes väga või isegi üli- 
tundlikud, on nad ka ülikergesti haava- 
tavad. Oma kõrv on halastamatuim krii- 
tik ja iga väikseimgi vääratus kutsub 
esile negatiivseid emotsioone hirmu - 
de kujul. Eriti tänapäeval, mil konku- 
rents sunnib olema teistest parem, veet- 
levam, osavam, ,,originaalsem”, veen- 
vam jne, on sisepinged viimseni üles 
kruvitud. Õnnestunud kontsert või loeng 
võib olla teeviit peadpööritava edu juur- 
de, mõni väike aps või mälulünk aga tä- 
hendada karjääri lõppu... 

Üldjuhul algab pilli õppimine väga 
varases lapsepõlves ja on seotud kõrg- 
komplekssete liikumistavade kujunda- 
mise, kogemuste omandamise ja nende 
salvestamisega” alateadvusse. Nagu 
iga teisegi liikumise äraõppimisel aren- 
datakse osavust pideva õnnestumise- 
ebaõnnestumise kogemuse varal. Pika- 
peale arenevad välja teatud iseenesli- 
kud liikumised. Kui muusik algul ,.sä- 
tib” ennast teatud heli tekitama, siis 
harjutamine teeb meistriks”, enam po- 
le vaja mõelda, st liikumismustrit ette 
kavandada. FD puhul kaob kontroll 
oma tegevuse üle ning impulsid moo- 
nutavad seni toiminud iseeneslikku lii- 
kumist kontrollimatus suunas. 

Vaadake joonist, mis kujutab piltli- 
kult väärreaktsioonide tekkimist kesk- 
närvisüsteemis. Ajukoores on esindatud 
kõik kehaosad kindlas järjekorras ja 
kindlas kohas. FD puhul nihkuvad esin- 
duspunktid paremale-vasakule (mus- 

tad nooled) ning ,lühised” või väärrea- 
geeringud saadavad sellest signaali 
musta rõngaga tähistatud alale, mis rea- 
geerib segaduse või ka valuga. 

Sageli arvatakse ekslikult, et viga on 
vähese harjutamise tulemus, ja suuren- 
datakse koormust. Aga probleemi põh- 
jused on ajufüsioloogilist laadi ning kä- 
sutamise ja sundimisega ei jõua sel pu- 
hul kuhugi, pigem hoopis võimenda- 
takse väärlülituste mehhanismi. 

Mängutehnika üldskeem on ju selline: 
ma tahan mängida teatud tooni; ma tean, 
millisele klahvile, klapile, õhuaugule 
pean vajutama; ma teengi seda, ja sõrme 
sensoorne input (sisendi-toite lähtesig- 
naal nahatunnetuse kaudu) muutub kee- 
ruliste kanalite abil lihasimpulsiks, mis 
täidab antud käsku” ning kannab selle 
üle ka teistele tegevuses osalevatele lihas- 
gruppidele. Seesama sensoorneinput on- 
gi FD puhul probleemi allikas, näiteks, 
kui sõrmeotsa nahk on vigastatud või tui- 
menenud, jääb signaal hiljaks, sõrme si- 
rutus või kõverdus takerdub või hilineb. 
Seda tõestab katse latekskinnastega — 
kinnas muudab signaali (input) ajaliselt 
või tunnetuslikult teiseks ja loomulikult 
muutub ka reageering. Sõrmesignaaliin- 
puti nihkumine mittesoovitud suunda 
on ajukoore somatosensoorsete käere- 
gioonide tööd uurides vääramatult tões- 
tatud. 

Kui interpreedil esineb kalduvus 
perfektsionismile, suurenevad eksimis- 
hirmust johtuvad vääratused. Aju basaal- 
ganglionid, mis tegelevad liigutuste auto- 
matiseerimise, tegutsemise ja käitumis- 
teadvuse kujundamise ning kaaslihas- 
gruppide aktiveerimise ja pidurdamise- 
ga, on ka kõige rohkem süüdi , väärade 
liigutamisprogrammide automatiseeri- 
mises” ja tasakaalusegaduse tekitamises. 
Kuigi kõik näib olevat selge ning katsete- 
algu veel lahtiseks. , Haiguspilt” on teada 
ja seletatav, aga kui mängus on ajuareaa- 
lid, on kõik ,kindel” üsna , ebakindel”. 


AA keha + 4 7 

Ajukoores on kõik kehaosad esindatud kindlas kohas ja järjekorras. 
Fokaalse düstoonia puhul esinduspunktid nihkuvad, tekivad ,lühised” ning 
musta rõngaga tähistatud ala ajus reageerib segaduse või valuga. 


Millal on tegemist fokaalse düstoo- 
niaga? 

Peab olema ettevaatlik! Jõudmata 
selgusele, millega tegelikult on tegemist, 
ei maksa midagi radikaalset ette võtta. 
Tuleb hoolikalt kaaluda, kas tegemist on 
» kehalise küündimatuse”, üleväsimuse 
või ajureageeringute tasakaalust välja 
langemisega. Ettevaatlik peab olema eriti 
seepärast, et FDga kaasneb sageli depres- 
sioon, vaimne kokkuvarisemine, lootu- 
setus — , Ah, kõik on läbi...!” 


Veendumaks, kas tegemist on mõne 
muu haiguse või tõepoolest FDga, võib 
teha endaga väikese katse. Kõigepealt 
seadke ennast väga mugavalt istuma 
või lamama, püüdke vabaneda (halba- 
dest) mõtetest ja lõõgastuge. Laske end 
täielikult lõdvaks — ka oma psüühika. 
Pingutage ennast ainult nii palju, et 
saaksite kontrollida sõnakuulmatuid 
sõrmi, et need ei oleks ülepinges, kram- 
bis, kõverdunud/ välja sirutatud, ja 
mingil juhul ei tohi mõelda sellele muu- 

sikapalale ega olukorrale, kus tõrked 
tunda andsid. Üritage mõelda millelegi 
ilusale, rahustavale, meeldivale — aga 
mitte muusikale! 

Nüüd katsuge (ilma pingeta!) sõrmi 
ükshaaval liigutada, alustades ,,terve- 
test”. Liigutused olgu seotud ükskõik 
millega, ainult mitte oma tööga! Motoo- 
rika on häiritud ainult neis lihasgrup- 
pides, mida pidevalt oma kutsetöös 
kasutatakse! Teistes lihastes mitte! 
Näiteks kirjutamiskramp ei sega viiuli- 
mängu. Nii et püüdke sõrmede liiguta- 
misel mitte teha kutsetööga seotud pin- 
gutusi. Kui streigib pöial, katsuge mida- 
gi haarata kahe esimese sõrmega. Kui 
pahandust teevad neljas ja/või viies 
sõrm, sügage kõrvatagust või ninaotsa 
just nende sõrmedega. Haarake midagi 
(haamrit, harjavart, kammi, hambaharja 
jne) terve käega. Oluline on kasutada nii 
sirutaja- kui ka painutajalihast. 

Kuna tavaliselt ollakse ise hirmu täis 
ja ei kontrollita mitte suutlikkust, vaid 
pigem mõeldakse: ,, Noh, kas hakkab ta- 
kistama?”, on õigem need kontrollkat- 
sed teha mõne erapooletu arsti (muusi- 
katerapeudi) juuresolekul. Kui sõrmed 
ka selle tegevuse juures on sõnakuulma- 
tud (krambis, valutavad, kanged jne), 
peab viga otsima mujalt. Tegemist võib 
olla põrutuse, põletiku, tuimenemise, 
lihtsalt füüsilise ülepingutuse või palju 
muuga. Kui kõiki muid tegevusi saab 
sooritada, siis suure tõenäosusega ongi 
teil fokaalne düstoonia. 


Mida siis ikkagi teha? Kuidas ravida? 
Esimene nõuanne: ärge laske tekkida 
norutundel. See on teie suurim vaenla- 
ne, sest seda asutakse ravima antidep- 
ressantidega. Neist hoiduge, kui vähegi 
võimalik, ja see omakorda sõltub teist 
ja ainult teist! Looge kord oma mõte- 
tes! Ükski asi ei kesta igavesti, kui te- 
mast kramplikult kinni ei hoita... 
Teine nõuanne: ärge ajage kõike ke- 
ha süüks. Keha suudab laitmatult tegut- 

seda täpselt nii palju, kui meie talle sel- 
leks mahti anname! Töö ja puhkus pea- 
vad arukalt vahelduma. Muusikapsüh- 
hoteraapia seisukohast peavad positiiv- 
se ja negatiivse stressi hormoonid olema 
tasakaalus väikeste kõikumistega siia- 
sinna. Elu mõte seisneb proportsionaal- 
ses kõikumises pinge ja lõdvestuse, edu 
ja ebaedu, rõõmu ja kurbuse vahel. Ki- 
pub meeleolu kurvaks, nukraks, lootu- 
setuks minema, tehke midagi just teile 
sobivat meeldivat, head, rõõmustavat, 
nauditavat. Kui koguneb liiga palju ne- 
gatiivse stressi hormoone, kortisooli, 
adrenaliini, noradrenaliini jpm, mis kur- 
navad organismi (kuigi on eluliselt hä- 
davajalikud stressoritest jagusaamisel), 
tuleks hoolt kanda selle eest, et neid ta- 
sakaalustataks positiivse stressi hor- 
moonidega — oksütotsiini, vasopressii- 
ni, serotoniini, melatoniini ja paljude 
teistega. 

Kolmas võimalus. Kuna oleme har- 
junud kiiret ja efektiivset arstiabi saama, 
pöörduge spetsialisti poole; mõeldav on 
mõnesid lihasgruppe ,,nõrgendada” 
botuliinumi toksiinravi abil. Kuid arves- 
tage, et see ei ole püsiv kiirabiravi — 
ravi toimib 8 —12 nädalat, siis tuleks se- 
da veel mõned korrad korrata. Sellest 
on saadud kergendust. Aga see ravi ei 
sobi puhkpillimängijatele! 

Esialgu on ravimisviisid väga prob- 
lemaatilised, kuna tulemused on vaiel- 
davad. Kõige parem oleks olla teadlik 
FD olemasolust ja püüda seda ennetada. 
Kui tuntakse pidevat väsimust, suu ki- 
pub kuivama, mälus ei saa enam kindel 
olla, ,ei viitsita” esinema minna, kum- 
mitavad ebakindlus või koguni hirmud, 
on ülim aeg tegutsema hakata. Ravimi- 
test tulevad (ainult arsti määramisel!) 
kõne alla basaalganglione mõjutavad 
rohud (antikolinergika), mis võivad 
aidata , väärlülitusi unustada” või ,lee- 
vendada”. 

Füsioteraapia valikulise sõrmetree- 
ningu näol pluss teised menetlused võib 


tuua kergendust, ent suhteliselt harva 
ja lühiajaliselt. Erilise ravimooduse töö- 
tasid välja Konstanzi ülikooli teadlased 
Victor Candia ja Thomas Elbert. Pianist 
Laurent Boullet tutvustas 8. Euroopa 
Muusikameditsiini ja -füsioloogia kong- 
ressil spetsiaalseid treeninguprogram- 
me. Kõik nad rõhutavad: nähud on äär- 
miselt individuaalsed ja seepärast ka 
ainult isikukohaselt ravitavad. Üld- 
kehtivaid mooduseid pole olemas. 
Tähtsaim eeldus on mitte alla anda! 
Tahtke haiguslikust seisundist para- 
neda! Ärge laske sellel minna kroonili- 
seks! Täitke tühimik köitva, huvitava 
tegevusega. Ärge kapselduge oma mu- 
resse. Rääkige sellest vabalt ja häbene- 
mata, sest selline äpardus võib tabada 
iga muusikut. 

Aidata võib ka mängu imiteerimine. 
FDd märgatakse enamasti just suurt 
keskendumist ja suurt kiirust nõudvate 
passaažide puhul, kui pinged on äär- 
museni viidud, see tähendab, kui kogu 
olemusega ollakse keskendunud muu- 
sikateosele, kui pingutus on füsioloogi- 
liste võimete piiril, kui sisemine kontrol- 
limehhanism jälgib iga nooti või heli. Ja 
selline kontroll on tavaliselt seotud hir- 
muga — ,Kas läheb hästi?... Ega ma ei 
eksi?... Kuidas publik reageerib?... 
Näib, et läks korda!” Ent tulemas on ko- 
he järgmine raske koht. Ja kohe on kohal 
ka alateadlik hirm. Mida suuremate 
perfektsionistlike ambitsioonidega 
kunstnik on, seda nõudlikum on ta enda 
vastu ja seda enam kollitab hirm mitte 
olla sada protsenti perfektne. Perfektsio- 
nism sünnitab ka alaväärsust ja sõltu- 
vust kiitusest. Kiitus on nagu narkooti- 
kum: veel, veel, veel...! Süües isu kas- 
vab, aga täiskõhu tunnet ei teki. 

Sellistel puhkudel on kõige õigem 
kvaliteetne psühhoteraapia. Ent mida 
popim ja kuulsam kunstnik on, seda ras- 
kem on abi järele pöörduda. Eneseuh- 
kus ei luba! Hähh, saan ise hakkama. 
Hirm ja valehäbi on kõige õelamad, hu- 


kutavamad vaenlased. Neist hoiduge 
nii kaugele, kui saate. Parem pidage ars- 
tiga nõu ja asuge oma sõrmekesi sõna- 
kuulelikkusele harjutama. 

Õppige lõõgastuma kehaliselt, vaim- 
selt, hingeliselt. Kui see on omandatud, 
asuge väga-väga aeglaste ülesannetega 
lihastele meelde tuletama, kui hästi nad 
varem oskasid pilliga ümber käia. Esi- 
algu tehke seda oma mõtetes. Ärge kii- 
rustage sõrmi liigutama, las nad harju- 
vad ,unustatud olukorraga” tasapisi. 
Alateadvuses ja mälus on ju kõik talle- 
tatud! 

Sammihaaval minge üle mängu imi- 
teerimisele, justkui pillil mängides, kuid 
ilma selleta. Peagi tajute, et kogu keha 
tunneb koos teiega mõnu imiteeritud 
musitseerimisest. Mõnulege mõnda 
aega, tundke siirast rõõmu väikseimast- 
kiedusammust. See võtab aega, ent ärge 
kiirustage! Tuletan meelde: teie loomin- 
guline töö toimub inimkeha füsioloogi- 
liste võimete piiril. Oma võimeid avar- 
dada saab ainult visa harjutamisega, ent 
mitte enda sundimisega. Ülepingutami- 
ne viib paraku krahhini. 

Lauljate puhul tuleks alustada hääle- 
paelte lihaste treenimisest — kas väga 
tasasel häälel ümisedes või ,justkui 
häält tehes”. Juba ammu on kindlaks 
tehtud, et pillimängu imiteerimine akti- 
veerib samu ajuregioone kui sellel pillil 
mängimine. Laulmise või kõnelemise 
imiteerimine aktiveerib samuti vasta- 
vaid ajuregioone ja sel teel võib tõsta üle- 
või alapingestatud lihaste toonust ning 
kontrollida ajukeskustest tulevate käsk- 
luste vastavust endale seatud eesmärgile. 

Istuge mõnusalt lõdvestatuna maha, 
lõõgastuge ja püüdke vaheldumisi jäl- 
jendada kõrge ja madala hääle tekita- 
mist. Tunnetage, kuidas suulagi, kurk 
ja neel ning näo- ja kaelalihased kord 
pingestuvad, kord lõdvestuvad, kuidas 
kõrisõlm liigub üles- ja allapoole... 

Oluline on vältida psüühilise barjää- 
ri teket. Tehke harjutusi rahulikult, hir- 

muta, mõnuga. Esimesed ebaõnnestu- 
mised ei tähenda veel, et kogu ettevõt- 
mine on ebaõnnestumisele määratud. 
Kui häälestate ennast harjutama asudes 
positiivsele tulemusele, ei saagi miski 
ebaõnnestuda! 

Kannatust ja pikka meelt! Ja tundke 
juba ette rõõmu oma eelseisvate tipp- 
topp esinemiste üle. Sunnitud paus täit- 
ke oma teadmiste täiendamisega, alati 
on midagi juurde õppida. 

Ühes USA biomuusikafüsioloogia 
instituudis saadi kõnevõime kaotanu 
taas kõnelema meetodil, mis iseenesest 
on lihtne ja loogiline: meenutage mõn- 
da laulukest lapsepõlvest, katsuge ka 
sõnad meelde tuletada ja imiteerige 
(hääletult!) laulmist. Mis alateadvusse 
on salvestatud, püsib seal (argiprahi 
alla maetuna) elu lõpuni! Ühtäkki mär- 
kate, et sõnad tulevad nagu iseenesest 
meelde. Esialgu esitage neid hääletult, 
tasapisi lisage ümisedes viisi, kuni saate 
kergelt ja vabalt laulda. 

Samas instituudis saadi ka liikumis- 
võime kaotanuid taas kõndima — mar- 
simuusika abil. Marsihelid taaselusta- 
vad lihaste harmooniliselt rütmilist 
tööd. Lihased on loodud tegevuses ole- 
ma. Kui pingestamise-lõdvestamise 
tasakaal on millegipärast rikutud, aida- 
ke neil tasakaal taasavastada. On teada, 
et vanad kroonuhobused ,,elustuvad” 
silmanähtavalt, kuuldes tuttavaid mar- 
sihelisid. Mille poolest tahame hobus- 
test halvemad olla? 

Ma ei väsi rõhutamast, et kõik, mis 
meiega toimub, toimub psühhosomaa- 
tilisel tasandil, me ei saa ühtegi liigu- 
tust teha, kui ajust ei tule vastav käsk. 
Õigel ajal, õiges kohas ja õigel määral. 

Keha oskab ennast kaitsta: liigne 
kuumus ajab higistama, janu jooma ja 
tühi kõht sööma. Aga parajal määral. 
Liigne toit ajab oksendama, liigne val- 
gus sunnib silmi sulgema, liigne müra 
teeb kurdiks, pisikute äkkrünnak tõstab 
keha temperatuuri soodustamaks keha- 

omaste antikehade teket jne. Vaim ehk 
psüühika ei saa higistada ega oksenda- 
da — taleijää muud üle, kui tasakaalust 
välja langeda, liimist lahti minna. 

Kui esineb kehalisi häireid, ei maksa 
kohe otsida viga orgaanikas-somaati- 
kas. Nüüd tuleb juba väga tõsiselt rääki- 
da muusikafüsioloogiast, muusika- 
neuroloogiast. 

Nõustugem: mõtted võivad teha vä- 
ga haigeks, aga ka tervendada. 

Fokaalse düstoonia puhul tuleb kõi- 
gepealt luua peas kord. Mitte 
rohtude, vaid oma mõistuse abil. Kõik 
vaimsed ebakõlad-tasakaalustamatu- 
sed avalduvad kehalistes vaevustes. 

Keha ei unusta midagi, kõik on mäl- 
lu talletatud. Leidke ainult moodus, kui- 
das seda taaselustada. Inimene on har- 
mooniline tervik, milles kõik eneseaval- 
dusvormid kuuluvad kokku ja iga pisi- 
detailigi puudumine või tõrge rikub 
harmooniat. 

Fokaalne düstoonia ei ole paranda- 
matu haigus. Saavutatud on palju ja 
uuringud kestavad edasi. 


BOLESLAW WEIDEBAUMon muusika- 
terapeutemeritus. Käesoleva kirjutise alu- 
seks on autorite lahkel loal võetud Hanno- 
veri Muusika- ja Teatrikõrgkooli Muusika- 
füsioloogia Instituudi professorite doktor 
HANS-CHRISTIAN JABUSCHI ja 
doktor ECKHART ALTENMÜLLERI 
artikkel ,, Die fokale Dystonie bei Musikern”, 
mis on avaldatud ajakirjas ,, Orchester” 3/ 
2003, Ik 30—37. 


BALTI MUUSIKATEADUS 
RAHVUSVAHELISES KONTEKSTIS 
Muljeid 38. Balti muusikateaduse 
konverentsilt ,Muusikateos: piirid ja 


interpretatsioonid"" 
GERHARD LOCK 


Alates 1967. aastast on Eestis, Lätis 
ja Leedus peetud igal aastal Balti muusi- 
kateaduse konverentse. See nõukogude 
ajal oluline muusikateaduse foorum on 
jätkunud ka pärast Baltimaade taasise- 
seisvumist, aidates kaasa üha enamate 
rahvusvaheliste kontaktide sõlmimisele 
ja Balti muusikateaduse integreerimise- 
le rahvusvahelisse konteksti.* 

Käesolevas ülevaates avaldatud 
muljed on paljuski isiklikud, olen külas- 
tanud eelmisi konverentse Vilniuses 
(2001) ja Tallinnas (2002) ning aktiivselt 
osalenud Riias (2003) ja Vilniuses (2004). 
Neil konverentsidel olen alati kogenud 
avatud õhkkonda, intensiivseid diskus- 
sioone ning osavõtjate erilist huvi oma 
maa muusika, sealhulgas ka nüüdis- 
muusika vastu. 

Viimase nelja aasta vältel on konve- 
rentsidest osa võtnud rohkesti väliskü- 
lalisi. Kuid juba eelmiste aastakümnete 
statistika? näitab nende osalust.“ 2001. 
aasta konverents Vilniuses oli pühenda- 
tud Balti-Saksa muusikasuhetele mine- 
vikus, olevikus ja tulevikus” ning toi- 
mus koostöös Saksa Instituudiga IME.° 
2002. aasta Tallinna konverentsi tee- 
maks oli muusikateadus ülemineku- 


ajastul ja põlvkondade probleem muu- 
sikateaduses (konverents oli pühenda- 
tud Karl Leichteri 100. sünniaastapäe- 
vale).” 2003. aastal toimus Riias konve- 
rents teemal , Rahvuskultuur ja globali- 
seerumine”.? 


Muusikateos — piirid ja interpretat- 
sioonid 

Kõnesoleva konverentsi raamistik 
oli piisavalt lai pakkumaks esinemisvõi- 
malust erineva taustaga muusikatead- 
lastele: teoreetikutele, ajaloolastele, 
muusika- ja teatrikriitikutele. Samuti 
olid oodatud uuringud muusikapsüh- 
holoogia ning muusikalise ja muusika- 
teadusliku teksti seoste valdkonnast.” 
Teemade valik kajastas tänapäeva muu- 
sikateaduse põhiliste suundade tund- 
mist ja püüdu lülituda vastavasse kon- 
teksti. Tähelepanu keskmes oligi muusi- 
kateos, selle piiride ja interpretatsiooni- 
dega seotud küsimused. Torkas silma 
sama temaatikaga, üksteist täiendavate 
ettekannete omavaheline seotus. 

Kuna konverents oli pühendatud 
leedu helilooja ja muusikakriitiku Vla- 
das Jakubenase (1904 —1976) 100. sün- 
niaastapäevale, siis algas see tema kla- 

Maret Tomsoni foto 


38. Balti muusikateaduse konverents. Vilnius, 23. oktoober 2004. 


Muusikateadlased Leedu Heliloojate Liidu majas. Ees keskel vasakul Gerhard Lock, 


tema taga Maris Kirme Eestist. 


veriteoste esitamisega 21. oktoobril 
(klaveril Birute Vainiünaite). Sellele 
järgnevas esimeses ettekandes pealkir- 
jaga , Schubert on minu kaasaegne” tut- 
vustas Ingrida Zemzare (Läti) orkestri 
Kremerata Baltica” retseptsiooni, 1õ- 
hutades ansambli ja selle juhi Gidon 
Kremeri võimet interpreteerida nüüdis- 
muusika kõrval vapustavalt tänapäeva- 
selt ka klassikalist repertuaari. Michael 
Spitzeri (Inglismaa) ettekande teemaks 
oli , Muusika kontseptualiseerimine 
metafoori kaudu”. Autor tutvustas 
1990. aastate algul esile tõusnud kogni- 
tiivsete teooriate hetkeseisu, sealhulgas 
kaoma äsja ilmunud samateemalist raa- 
matut”, mille eesmärk on näidata muu- 
sikateose kui kontseptuaalse struktuuri 
eksisteerimist väljaspool partituuri. 
Näidates muusikalise struktuuri ,,dua- 
listlikke aspekte” (dual aspects), väitis 
autor, et strukturalistlik ja hermeneuti- 
line interpretatsioon (nt analüüs ja se- 
miootika) võivad tähendada lihtsalt sa- 
ma materjali vaatlemist kahest eri pers- 

pektiivist. Vita Lindenberga (Läti) ette- 
kanne ,Interpretatsioonivõimalused 
muutuvate ühiskonnaolude kontekstis” 
tõi esile muusikateose tõlgenduse kaas- 
aegseid, rahvuslikke ja individuaalseid 
aspekte. Ta näitas, kuivõrd muusikateo- 
se mõistmine ja retseptsioon võib sõltu- 
da muutuvast ajaloolisest kontekstist. 
Danute Kalavinskaite (Leedu) ettekan- 
ne ,, Missa: kaanoni nüüdisaegne tõlgen- 
dus” tutvustas tänapäeva leedu vaimu- 
likku muusikat, näitas vana žanri elu- 
jõudu ka nüüdisajal. Käesoleva artikli 
autor tutvustas erinevaid graafilise ana- 
lüüsi meetodeid, sealhulgas kõladisaini 
meetodi rakendamist Lepo Sumera 
Viienda sümfoonia analüüsimisel. Päe- 
va viimases ettekandes tutvustas Boriss 
Avrameecs (Läti) läti uut muusikat, tõs- 
tes esile ka Eesti Muusikaakadeemias 
kompositsiooni õppiva Santa Ratniece 
muusika suurenevat menu. Õhtusel 
kontserdil Leedu Kunstigaleriis mängis 
tuntud keelpillikvartett , Chordos” 
Onute Narbutaite, Nomeda Valanšiute 

Eesti muusikateadlased Vilniuse konverentsi aegu Gediminase prospektil, vasakul 
Leedu Muusikaakadeemia hoone: (vasakult) Mart Humal, Hans-Gunter Lock, 
Geiju Rohtla, Toomas Siitan ja Kristel Pappel. 


ja Raminta Šerkšnyte kammermuusikat, 
Narbutaite teost mängiti spetsiaalselt 
külalistele, selle esmaesitus toimus paar 
päeva hiljem nüüdismuusikafestivali 
»Gaida” raames. 


Teisel päeval, 22. oktoobril toimus 
Ruta Gaidamavišiüte (Leedu) ette- 
kanne ,, Interpretatsioonid helilooja loo- 
mingus (Vidmantas Bartulise muusika 
näitel)”. Oma stiili pidevalt muutvat 
Bartulist interpreteeris ta kui postmo- 
dernset heliloojat. Audrone Žiüraityte 
(Leedu) näitas oma ettekandes , Onute 
Narbutaite teoste retseptsioon: Euroopa 
ja Ameerika Ühendriigid avastavad lee- 
du heliloojaid” Narbutaite muusika me- 
nu viimaste aastate Leedu ja rahvusva- 
helise ajakirjanduse peeglis, rõhutades 
selle muusika kommunikatiivsust ja 
universaalsust. Ka Baiba Jaunslaviete 
(Läti) ettekanne ,Polüstilistika Põteris 
Plakidise muusikas” tutvustas ühe oma 
maa helilooja loomingut, kelle klassit- 
sistlik-romantiline ja rahvamuusikast 


inspireeritud dramaatilis-lüüriline 
muusika on väga isikupärane. Haiga- 
nus Preda-Schimek (Austria/ Rumee- 
nia) rääkis teemal , Stiilide segunemine, 
rahvamuusika ja ajalooline analüüs: 
mõtisklus austria heliloojate tegevusest 
XIX sajandi Ida-Euroopas”. Ta näitas, et 
Austria ja Ida-Euroopa vahel toimus ka- 
hepoolne muusikute vahetus, kusjuures 
mõlemad teed pidi võisid muusikud 
jõuda laiema tunnustuseni. Hartmut 
Krones (Austria) küsis oma ettekandes 
Kuidas on õige interpreteerida Viini 
koolkonna muusikat? (Schönberg, Berg, 
Webern)”. Intrigeeriva küsimuse ees- 
märk oli pöörata tähelepanu asjaolule, 
et näiteks Schönberg ja Webern esitasid 
oma ja teiste autorite teoseid omal ajal 
väga emotsionaalselt (rubato'de, vaba 
rütmiga, ekspressionistlikult). Selline 
esitus on vastuolus hiljem üldlevinud 
akadeemilise ja range interpretatsiooni 
ning analüüsidega. Krones näitas Viini 
koolkonna muusika lähedust kõnelaad- 
sele väljendusele (Sprachlichkeit) ja aval- 

das soovi, et ka analüütilises lähenemi- 
ses nimetatud koolkonna muusikale 1õ- 
hutataks rohkem emotsionaalset aspek- 
ti. Tiina Koivisto (Soome) võrdles oma 
ettekandes , Weberni muusika tõlgen- 
dustest ja mõjudest” Weberni muusika 
erinevaid interpretatsioone (heliloojate, 
teoreetikute-analüütikute poolt). Viima- 
sed ulatuvad totaalse serialismi otsimi- 
sest (Darmstadti koolkonna poolt) mit- 
mete teiste tänapäeva analüüsimeetodi- 
teni. Näitena nimetas Koivisto ka inglise 
nüüdishelilooja Brian Ferneyhough” 
(uuskeerukuse” esindaja) muusikat, 
kelle loomingus asendab nooti kui 
strukturaalset põhielementi heli kõikide 
kõlakomponentide kasutamine. Maris 
Männik-Kirme tutvustas Eesti ja Soo- 
me muusikasuhteid enne Teist maa- 
ilmasõda (,, Muusikakriitika kui muusi- 
ka retseptsiooni ajalugu: eesti muusi- 
kast Soomes enne aastat 1940”). Zane 
Gailite (Läti) rääkis teemal ,, Erinevad 
retseptsioonid — erinevad teosed? (Jä- 
zeps Vitolsi instrumentaalmuusika ret- 
septsioon esimese vabariigi ajal, 1918 — 
1940)”. Viimasena tutvustas artikli 
autor eesti aktuaalset nüüdismuusikat. 

Kolmandal päeval, 23. oktoobril tut- 
vustas Primož Kuret (Sloveenia) istria 
muusikat kui Euroopas ainulaadset rah- 
vamuusikat. Judita Žukiene (Leedu) 
rääkis Vladas Jakubenase kammermuu- 
sikast ning Jürate Landsbergyte (Lee- 
du) kõneles teemal , Modernismi kriis 
ja alternatiivide otsimine leedu muusi- 
kas XX sajandi keskel”. Egle Gudžins- 
kaite (Leedu) tutvustas leedu nüüdis- 
muusikat. Sama optimismi, mida väl- 
jendas esimesel päeval ka Avramees läti 
muusika hetkearengu suhtes, oli tunda 
ka leedu nüüdismuusika esitlemises. 
Traditsioonilisemate väljendusvahen- 
dite kõrval on Eestis, Lätis ja Leedus just 
elektronmuusika areng viimasel ajal 
eriti kiire ja põnev. 

Posterettekannete autorid olid Yayoi 
Uno Everett (Jaapan/ USA), Rimantas 

Janeliauskas (Leedu), Rita Nomicaite 
(Leedu), Lutz Lesle (Saksamaa), Rima 
Povilioniene (Leedu) ja Lina Navickai- 
te (Leedu). 


Balti muusikateadlaste konverents 
rahvusvahelises kontekstis 

1996. aastal kirjutas Mart Humal: 
balti muusikateadlaste konverentside 
30aastasele ajaloole tagasi vaadates võib 
eristada nende kaht põhifunktsiooni 
(...). Esiteks on neil olnud ajas muutuv, 
kuid tagasivaatavalt hindamatu väärtus 
meie Balti identiteedi ja solidaarsuse 
alalhoidja ja arendajana. Samal ajal on 
need olnud peamiseks auditooriumiks, 
mille ees oleme aastakümneid üksteise- 
le tutvustanud oma muusikateaduse ja 
heliloomingu parimaid saavutusi. Hoo- 
limata erialade ja uurimisvaldkondade 
mitmekesisusest, on meid alati ühenda- 
nud mure oma maade heliloomingu 
saatuse pärast, soov, et minevikus ja 
kaasajal loodud väärtused leiaksid vää- 
rilist hindamist ja mõistmist nii omal 
maal kui väljaspool. Põhihuvi kajastub 
ka konverentside temaatikas — esialgu 
varjatuna ametliku ideoloogia fraaside 
taha, edaspidi aga üha selgemalt ja ava- 
likumalt.”'' 

Tänapäeva Eesti, Läti ja Leedu ise- 
seisvas ja avatud ühiskonnas on muusi- 
kaelu ja muusikateadus tihedalt seotud 
rahvusvaheliste arengutega selalal, eel- 
kõige tänu rahvusvahelistele muusika- 
festivalidele ja konverentsidele. Balti 
konverentsi eripäraks võib pidada kol- 
me maa muusikateadlaste tihedat koos- 
tööd ja sõprust, mis on minu teada selli- 
sena Euroopas ainulaadne. Hoolimata 
aastast aastasse vahelduvatest teema- 
dest on konverentside üheks põhiosaks 
jäänud enamasti oma maa nüüdismuu- 
sika uurimine ja tutvustamine; ka see 
traditsioon on maailma muusikatea- 
duses ainulaadne. Kui nõukogude ajal 
olid need konverentsid eelkõige Balti 
muusikateadlaste omavaheliseks fooru- 


miks, siis nüüd on eestlaste, lätlaste ja 
leedulaste pilk suunatud pigem laia 
maailma. Uuel sajandil võib nende kon- 
verentside üks eesmärk olla tutvustada 
väliskülalistele Baltimaade muusikat, 
muusikaelu ja muusikateadust. Sellise 
konverentsi muudab rahvusvaheliselt 
huvitavaks just nüüdismuusika suur 
osa, mida muusikateaduse konverent- 
sidel üldiselt vähem käsitletakse. Balti 
muusikateaduse konverentside pikaaja- 
line traditsioon väärib Euroopas omaet- 
te tähelepanu, kõrvuti iga maa oma heli- 
loomingu ja muusikaeluga. 

KOOMILISE OOPERI 


VÕIMALIKKUSEST 


PÄRAST TEIST MAAILMASÕDA 
Hans Werner Henze ja 

Ingeborg Bachmanni ooper 
«Noor lord" (DerJunge Lord) 


MARIA ERSS 


Pärast 1945. aastat Saksamaal kirju- 
tatud ooperite seas torkab silma koomi- 
lise žanri põud. Neil esietenduste nime- 
kirjades leiduvail üksikuil sõjajärgseil 
koomilistel ooperitel puudub enamasti 
suhe kaasajaga (vrdl Mösch, 2000: 213). 
Veel XX sajandi algul ülipopulaarne 
koomiline žanr näib pärast sõda valmis- 
tavat heliloojaile üha suuremaid rasku- 
si, sest aina keerulisem on leida tasa- 
kaalu žanri traditsioonide ja kaasaegsu- 
se vahel. Hans Werner Henze arvates 
ei põhjusta seda mitte koomilise ja sa- 
tiirilise žanri käsitlemise raskus, vaid pi- 
gem see, et nüüdisheliloojad ei tunne 
sõnavara”, millega vältida koomilises 
ooperis modernsete klišeede küündi- 
matust (vrdl Henze 2001: 238). 

Kui Hans Werner Henze ja tema lib- 
retist, austria poetess Ingeborg Bach- 
mann 1965. aastal Berliini Deutsche 
Oper'is oma koomilise ooperiga , Noor 
lord” avalikkuse ette astusid, pälvisid 
nad sellega vastuolulisi reaktsioone. 
Publik võttis tüki väga soojalt vastu. 
Võiks isegi öelda, et see oli triumf, sest 
alates 1965. aasta esietendusest kuni 

1996. aastani on ,, Noort lordi” nii Saksa- 
maal (kaasa arvatud tollasel Lääne- ja 
Ida-Saksamaal) kui ka välismaal kokku 
taaslavastatud viiskümmend korda. 
Vaid vähesed XX sajandi teisel poolel 
loodud ooperid võivad säärase menuga 
võistelda. Samas kujunes ooperist kriiti- 
kute ägedate rünnakute sihtmärk. Eel- 
kõige kritiseeriti Henze heakõlalist, me- 
loodilist ja tantsulist muusikat, mis 
= keeravat oma restauratiivse suunitlu- 
sega kella tagasi”, nagu kirjutas üks krii- 
tik pärast esiettekannet. Henze reageeris 
sellele provotseeriva küsimusega ,Kui 
palju siis kell on?” (Henze, 2001: 240), 
sest jäetuna välja Donaueschingeni ja 
Darmstadti uue muusika festivali mo- 
demnistide elitaarsest seltskonnast, kuhu 
kuulusid teiste hulgas ka Stockhausen 
ja Boulez, sai Henzest mis tahes totali- 
taarsete nüüdiskriteeriumide vastane. 
Seevastu pälvis Ingeborg Bachmanni 
libreto kriitikute kiituse, hoolimata sel- 
lest, või just nimelt sellepärast, et libreto 
järgib saksa koomilise ooperi traditsioo- 
ne. Ka kõige armutumad kriitikud hin- 
dasid Bachmanni suurepärast libreto- 


KZ i 
11h7 s 
Ingeborg Bachmann ja Hans Werner He 


esietenduse eel proovis. 


dramaturgiat, teksti aktuaalsust ja polii- 
tilist vahedust, mille mõju olevat Henze 
muusika küll nõrgendanud (vrdl 
Schmidt-Wistoff, 2001: 171). 

Kuid kas on mõtet komponeerida 
XIX sajandi ooperisüžeele, mis kasutab 
tollele ajale omast libretodramaturgiat 
ja vastava sajandi keelestiili, ilma kuul- 
davate vihjeteta ajastule muusikas? Just 
koomilise ooperi žanr on seotud muu- 
dest tugevamini teatud üldmõistetava 
muusikalise semantika ning konvent- 
sioonidega (näiteks muusikalised tsi- 
taadid tuntud teostest, teksti illustreeri- 
vad koomilised efektid orkestripartii- 
des, mängimine traditsiooniliste vormi- 
dega jne). Norbert Milleri järgi on koo- 
miline ooper konservatiivne muusika- 
žanr par excellence, mille süžeel peab ta- 
valiselt olema kaasajaga ka ajaline dis- 
tants. See on aga (koomilises) ooperis 

kujuteldava ja postuleeritud reaalsuse 
eeldus” (Miller, 1982: 97). 

Järgnev analüüs näitab, kuidas on 
Henze — Bachmanni ooper seotud tra- 
ditsiooniga ja samas kaasaegne ehk 
Henze sõnul, mil moel on tegemist koo- 
milise ooperi ,,sõnavara” valdamisega. 

Noor lord” on Henze viies tervet 
õhtut täitev ooper, rääkimata kammer- 
ja raadio-ooperitest; Bachmannile on see 
aga pärast , Der Prinz von Homburgi” 
(1960) teine ooperilibreto koostöös Hen- 
zega. Ooperi libreto põhineb Wilhelm 
Hauffi muinasjutuparaablil , Noor ing- 
lane”, mis vahel kannab ka pealkirja 
» Ahv inimeseks” (,Der Affe als 
Mensch”). Kuid Bachmanni tihendatud 
dramatiseering on oma rõhuasetustes 
kaasaegne, loobudes originaalis sõnas- 
tatud lõpumoraalist ja õpetlikkusest 
ning teritades dialoogides irooniat ja 

ajastu kriitikat. Bachmann on öelnud, et 
õpetlik näpuga näitamine on kirjandu- 
ses mannetuim võte, seepärast loobus 
ta otsesest moraali lugemisest, ehkki see 
olnuks lihtsaim viis teemat käsitleda 
(vrd1 Grell, 1995: 104). Bachmanni libre- 
tot võib niisiis käsitleda, vaatamata kir- 
janduslikule algallikale, kui omaloo- 
mingut, sest jutustuses üldistatult kirjel- 
datud inimesed on libretos vormitud 
konkreetseteks tegelasteks ning lisatud 
on terveid tegevusliine. 

Noore lordi” libreto on kirjutatud 
XIX sajandi saksa Spieloper'i traditsioo- 
nis — saksa biidermeieri tüüpilises žan- 
ris (Wörner, 1993: 408). Spieloperon segu 
Viini Singspiel ist, itaalia opera buffa'st ja 
prantsuse opera comigue'ist, mille tun- 
nusteks on arvukad ansamblistseenid, 
sealhulgasopera buffa suured ja tegevus- 
rohked vaatuste lõpunumbrid ehk fina- 
le'd. Henze sõnul võttis ta oma ooperis 
eeskuju Mozarti ja Rossini finale'dest 
(Henze, 1981: 102). Tüüpilise buffo-ele- 
mendina esineb ,, Noores lordis” mas- 
keerimist — teatavasti astub seal üles 
nooreks lordiks maskeeritud ahv. Hen- 
zearvates pakuvad koomilise ooperi pu- 
hul siiski suurimat lõbu ansamblid, see- 
pärast on neid , Lordis” iseäranis palju, 
samas on aariaid ja duette kumbagi vaid 
üks. Laval esineb ka lastekoor, mis tra- 
ditsiooniliselt on samuti rõõmsa ja lõbu- 
sa atmosfääri loomise vahend. Tuntud 
näide on lastekoor Bizet” (algselt koomi- 
lises žanris loodud) ooperis , Carmen”. 

Noore lordi” tegevus toimub 1830. 
aastatel ehk saksa biidermeieri ajastu 
kõrgpunktis, seega on seletatav ka vas- 
tava žanri valik. 

Saksa Spieloper põhineb enamasti ko- 
danlikul komöödial; tegelased on ker- 
gelt tüpiseeritud ja veidi naeruväärsed, 
kuid hoolimata ühiskonnakriitikast ja 
paroodiast, mõjuvad nad siiski armas- 
tusväärselt (Wörner 1993: 408). Bach- 
mannile oli väga tähtis, et tema ooperi- 
tegelased oleksid publikule sümpaatsed 

ja lähedased. Selle mõtte on ta , Noore 
lordi” libreto eessõnas kokku võtnud 
järgmiselt: , Koomiline ooper. Võiksin 
nimetust veelgi täpsustada: saksa koo- 
miline ooper. Kui ,, Sevilla habemeajaja” 
on opera buffa italianissima, siis peaks 
selles ooperis olema arusaadav, missu- 
gusest mentaliteedist ja milliselt maalt 
selle koomika pärineb ja kelle vaimust 
selle lapsed on. Seepärast ei olnud minu 
eesmärk tappa irooniaga Hülsdorf-Got- 
ha (ooperi tegevuspaik, Bachmanni and- 
metel fiktiivne linnake Kesk-Saksamaal) 
inimesi, vaid mitte lasta neid nende au- 
väärses piiratuses, pahaaimamatuses, 
provintslikus sarmis ja ka mõningais 
neid teatud saatanlikule eksperimendile 
sobivaks tegevais saatuslikes joontes ar- 
mastuseta elada ja püsima jääda. Koo- 
mikaga võrreldes on traagikal rohkem 
oma noodid, oma rahvuslikud noodid 
(Bachmann, 1978: 435). 

Bachmanni libretos tulevad need 
rahvuslikud noodid esile eriti võrdluses 
saksa esimese Spieloper'i helilooja ja lib- 
retisti Albert Lortzingi (1801 —1851) 
ooperiga , Tsaar ja puusepp” (esieten- 
dus 1837), ehkki , Noor lord” on ajastu- 
kriitilisem ja kokku võttes tõsisem. Mõ- 
lemasooperis vastandatakse kõneteksti 
lauluga, kuigi Henze muusikas on valit- 
sevaks retsitatiivne, deklamatoomne stiil, 
kus helikõrgused on enamasti tähista- 
tud. Samasugune on ka ooperite alg- 
situatsioon ja konflikt — tegevuspai- 
gaks on mõlemal juhul väike provintsi- 
linnake, Lortzingil Hollandi sadama- 
linn Saardam, Bachmannil Kesk-Saksa- 
maa fiktiivne Hülsdorf-Gotha. Mõlemas 
ootavad linna auväärsed kodanikud 
eesotsas oma pisut rumala linnapeaga 
kõrget välismaa külalist, keda tervita- 
takse lauluga, Henze ooperis on laval 
ka pillimehed. Esimeses oodatakse Ve- 
ne tsaari, teises rikast inglast. Ühes lau- 
lavad tervituslaulu Saardami linnako- 
danikud, teises Hülsdorf-Gotha lapsed; 
koomilise efekti tagamiseks läheb laul 


Ekstsentriline noor inglise lord 
Hülsdorf-Gotha esikaunitari seltsis. 


kogu aeg sassi. Oopereis pilgatakse väi- 
kelinnadele omast eneseupitamist tolle 
ajastu populaarsete provintslike tervi- 
tuskooride abil. Bachmann valis selle 
tekstiks meelega võimalikult banaalse 
austria lastesalmi: 

Zu uns kommt ein Edelmann, 

der uns vieles geben kann, 

vieles soll er geben, 

lang soll er leben, 

Himmelsfreude ernten. 
(Meile tuleb aadlimees, kes võib meile 
palju anda, andku ta palju, elagu kaua, 
olgu tema päralt taevane rõõm.) 

Teksti hilisem muutumine annab 
märku laste suhtumise halvenemisest 
võõrasse — nad on vanemate poolt ma- 
nipuleeritavad. Pärast pragada saamist 
läheb lastel tekst segamini: Hu, der böse 


Lordi tõeline nägu — dresseeritud ahv. 


Edelmann, der uns gar nichts geben kann. 
Nichts kann er geben. Hoch soll er leben! 
(Huu, paha aadlimees, kes ei saa meile 
midagi anda. Mitte midagi ei saa ta an- 
da. Ta elagu!) Henze kasutab tervitus- 
laulus väidetavalt tsitaati Bassa Selimi 
koorist Mozarti ooperist , Haaremi- 
rööv” — muusikaline tsitaat on samuti 
üks traditsiooni ja samas koomika ele- 
mente, sest äratundmine valmistab pub- 
likule enamasti rõõmu. 

Mõlema ooperi tegelasi tabab suur 
pettumus, kui oodatud tsaar osutub 
vaeseks puusepaks ja rikas inglane ei 
taha teha Hülsdorf-Gotha elanikega 
mingit pistmist. Taga hullemaks, ta ot- 
sustab oma tüütajaile mängida vinger- 
pussi ja esitleb neile oma noore nõo ja 
lordi pähe maskeeritud ahvi. Sellised 

valed ja ümbermaskeerumised on koo- 
milisele ooperile tüüpilised elemendid. 
Siiski, Lortzingi stiilipuhtas Spieloper”is 
lahendatakse kõik konfliktid kõigile 
osapooltele rahuldavalt, samas ,, Noores 
lordis” ei saa narruseni ahvi armunud 
vaese Luise jaoks pärast ahvi paljasta- 
mist enam päris õnnelikku lõppu olla. 

Kõige tähtsam erinevus maskeeru- 
miskoomika puhul on see, et Lortzingi 
ooperis teab publik algusest peale, kes 
on kes, ja naudib olukorda, kus ta on 
targem tegelastest laval. Bachmanni 
libreto puhul saab nii tegelastele kui ka 
publikule osaks šokk, kui ahv endaltrii- 
ded rebib. Kogu linnakese elanikkond 
on häbistatud, sest jäljendas ilma mingi 
kriitikameeleta tantsivat ahvi ja tema 
loomalikke kombeid, pidades seda 
uueks inglise moeks”. Lortzingi pal- 
juski etteaimatava tegevusega süütu ko- 
möödiaga võrreldes on dramaatiline 
efekt, Noores lordis” võimsam. Seetõt- 
tu on Bachmanni libreto oma läbimõel- 
dud dramaturgiaga Lortzingi omast sel- 
gelt üle. Bachmann valdab ka suurepä- 
raselt ansamblitehnikat. Näiteks esime- 
se vaatuse finaalis, nn skandaalian- 
samblis vastandab Bachmann peene 
seltskonna ja lihtrahva nende erinevate 
arvamuste kaudu inglasest (tekste laul- 
dakse üheaegselt): 

Herren: Erist blasiert, hochnäsig, arro- 
gant. Ja, das ist er. Ja, so ist es. 

Volk: Er ist so freundlich, so gut, so 
galant. 

(Härrased: Ta on ennast täis, nina 
püsti, ülbe. Jah, seda ta on. Jah, nii see 
on. Rahvas: Ta on nii sõbralik, hea ja 
galantne.) 

Bachmanni sõnul on ooperile kõige 
omasemad just niisugused vastandami- 
sed, kus tegelased ei võta sõna mitte 
«üksteise järel, vaid koos, üksteise vastu 
ja kõrval”; see olevat isegi realistlikum 
kui viisakas ootamine draamades 
(Bachmann, 1978: 434). 

Bachmanni libreto side traditsiooni- 

gaavaldub tavapärase tegevuskoomika 
kasutamises: maskeerumine, segadused 
identiteediga ja valed, ansamblite ja 
kooride kasutamine ning kontrast kõ- 
netekstide ja laulude vahel; Henze muu- 
sikas aga ajalooliste mudelite järgimises 
ansamblite (eriti lõpuansamblite) ku- 
jundamisel — klassikalised polüfoonia- 
mudelid, näiteks kaanonid ja eelkõige 
tuntud tantsurütmid: valss, menuett, sa- 
raband, lendler, polka, madison. Tant- 
sud ei ole seal mitte pelgalt ballistseeni 
saatemuusika funktsioonis, vaid seman- 
tiliste märkide tähenduses, nad anna- 
vad vihjeid tegelaste sotsiaalsele ja 
psühholoogilisele taustale. 

Nii kasutab Henze peent inglise här- 
rasmeest Sir Edgarit iseloomustades ka 
XIX sajandi kohta vanamoelist, kuid 
ülevana mõjuvat sarabandi, vastanda- 
des sellele provintsliku Hülsdorf-Gotha 
seltskonna, kes siseneb ballisaali kodu- 
kootud lendleri taktis (vastab umbes 
eesti labajalale). Henze ise seletab tant- 
surütmide kasutamist , Noores lordis” 
nõnda: ,Kõik pärineb rahva- ja selts- 
konnatantsust, ainult ooperi dramatur- 
gilisel kõrgpunktil, vägistamisstseenis, 
asendub see robustse, varasele ottocen- 
to'le võõra Harlemi tempo di madison iga. 
Mulle meeldib, kui muusika tantsib: ta 
oskab seda ju nii hästi, paremini kui 
miski muu või keegi teine. Mulle meel- 
dib ballett, kus tantsib muusika ja musit- 
seerivad tantsijad.” (Henze, 2001: 237) 

Vägistamisstseeni all on mõeldud 
viimast pilti, kus noor lord Barrat (tege- 
likult ahv) rebib linnakese kaunima õie 
Luise tantsima. Algselt hoogne polka 
muutub üha kiiremaks ja metsikumaks 
ning asendub madisoniga sedamööda, 
kuidas dresseeritud ahv üha loomaliku- 
maks muutub ning üha jõhkramalt Lui- 
set kohtleb, kuni ooperi kulminatsioonis 
tüdruku jõuga vastu seina viskab, kus 
see meelemärkuseta põrandale libiseb. 
Siiski ei jää Henze muusika kunagi 
kauaks konventsiooni raamidesse, vaid 


murrab sellest välja, tõestades oma kuu- 
luvust n-ö avangardistlikku muusikas- 
se. Nii sugenevad heakõlalistesse tant- 
suviisidesse ja -rütmidesse võõrad, dis- 
sonantsed ja segavad elemendid, mis 
hävitavad korra ja levitavad kaost. Kuid 
see kaos ei teki tekstist sõltumatult, vaid 
onalati kooskõlas libreto dramaturgiaga. 
» Noore lordi” edu põhineb minu ar- 
vates koomilise ooperi traditsiooniliste 
žanritunnuste looval rakendamisel, mi- 
da helilooja ja libretist rikastasid uute 
ideedega. Nii kasutas Bachmann oma 
ooperitekstis vana saksa Spieloper'i 
struktuuri ja koomikaelemente, mille ta 
ühendas samas moodsa ühiskonnakrii- 
tikaga. Uut , inglise moodi” sümbolisee- 
riv ahvipärdik on nagu hoiatav märk 
angloameerika kultuuri arutust jäljen- 
damisest Euroopas Teise maailmasõja 
järel. Tegelikult käsitleb , Noor lord” 
tõsiseid probleeme, mida satiiri ja koo- 
mika abil lahatakse, kuid mis peaksid 
sundima järele mõtlema. Tänapäeva jät- 
kusuutlik koomiline ooper ehk ongi 
meelelahutusest midagi enamat. 

10. X 1905 —8. 1 2005 


Ma leidsin, et see oli võimatu, tehakse filmi ja mind ei ole. Ma leidsin, et see oli otse 
võimatu, kuidas niisugusele mõttele üldse tullakse, mind mitte filmi panna. Ja ei 
aidanud muud, kui ma pidin siis ise kirjutama. Ma kirjutasin isegi tagasihoidlikult, 


ainult paaris kohas. Aga siiski pääsesin filmi. 


» Teater. Muusika. Kino” 1995, nr 6 


KALJO RAID 
4. III 1921 — 21. 1 2005 


Ilu kuulub usu juurde ja vastupidi, 
mõlemad on inimese vaimsed avaldused. 
Maailma kõige kaunimad kunstitööd on 
loodud usulistel teemadel, olgu see 
muusikas või maalikunstis. Jumal on 
kõige ilu algläte ja muusika kaunis 
jumalik and, milles saab ennast 
väljendada ja Jumalat kiita. Teame, et 
nii kirjutas oma teostele alla Bach — 
Jumalale kiituseks. 


Reede” 8. VI 1990 


FILMIDRAAMATEHNIKA VII 


OLEV REMSU 


(Algus TMK 2004, nr 2, 7, 8/9, 10, 11 ja 2005, nr 1) 


5. Põhjuse ja tagajärje ahel 

Mäletate, et eespool tsiteerisin Mih- 
hail Bahtinit: kõike, mis on seotud seik- 
lustega, valitseb üksainus jõud, nimelt 
juhus — ja juhuse tõukel toimuvad kok- 
kusattumused. Jean-Luc Godard'i road- 
movie (aga kus mujal ootaksid meid ees 
seiklused, kui mitte teekonnal?) ,Week- 
end” (1967, sts Jean-Luc Godard) on ter- 
venisti üles ehitatud antiloogikale, ni- 
melt juhusele ja juhuse tõukel toimuva- 
tele kokkusattumustele. Antiloogika 
puhul me ei nõua usutavust, ei soovi, 
et meid veendaks tegevuse tõetruudu- 
ses. Nii siirduvad abikaasad Corinne ja 
Roland pärast seda, kui Corinne on üles 
tunnistanud eilse grupiorgia, nädala- 
lõppu veetma. Maanteel ootavad ees 
ummikud, avariid, laibad, tulistamised, 
ümberpööramised; võetakse küüti sõit- 
ma revolvripaugutamisega ähvardaja, 
kihutatakse kraavi jalgrattur ja teised 
autod, ainukeseks kausaalseks episoo- 
diks on seesuguse sõidu juures avarii 
koos auto põlema süttimisega ja teekon- 
na jätkamine jalgsi. Siis tuleb mängu ju- 
ba päris võimatu — ajaloo- ja muinas- 
jututegelased, kes loevad kas enda kir- 
jutatud või enda kohta käivaid tsitaate. 

Seega ei tule antiloogikalegi rajatud 
lugu toime loogikata, nagu loogiline 
tektoonika vajab ka antiloogikat. 
 Weekendis” näeme ühte kõrvalepõiget 
teise järel, seda nii otseses (kabriolett 
pöörab maanteelt kõrvale) kui ka filmi- 
teoreetilises mõttes (toimub tegevusepi- 
sood, mis kuidagi ei haaku eelmisega), 
kogu lugu ei allu põhjuse ja tagajärje 

seosele, küll aga enne-nüüd-pärast kro- 
noloogiale. Loogika klapitamiseks ja loo 
peatükitamiseks kasutatakse vahetiit- 
reid, milleks mõnikord on episoodide 
pealkirjad, teinekord kellaaeg ja nädala- 
päev, millal siis tegevus toimub. Peate- 
gelased (ja kõik teisedki) on karakterita 
psühhopaadid, ja kuidagi teisiti see olla 
ei saakski. Kui mõnel tegelasel oleks 
usutav karakter, siis hakkaks vaataja 
loogikat ja tõetruudust nõudma. Go- 
dard ei eita loo struktuuri vastu mässa- 
tes mitte lugu kui sellist, vaid illusiooni 
kui sellist. 

Selge, et Godard esitab meie mõtle- 
mise peamist struktuuri — pilla-palla 
assotsiatiivsust — märksa ehtsamalt kui 
Hollywoodi klassikaline lugu, mis eelis- 
tab siiski loogikat ja illusiooni, ent sirg- 
joonelist põhjuse-tagajärje ahelat filmi- 
loos on võrreldud vulgaarmarksismiga 
ühiskonnateaduses (Lacey, 1k 228). 

Aga kes igatseb vaadata elu, kui illu- 
sioon on tunduvalt etem ning vastab sa- 
muti meie mõtlemise süvastruktuurile, 
— keseiolekssiis ülistanud ja maalinud 
endale õhulosse? Niisiis, loogikata lugu 
on võrdselt loogilise looga illusioon või 
- päris” ja mingit kindlat vahejoont nen- 
de vahele tõmmata ei saagi. 

Tegevuse loogiline põhjendamine 
võib pidurdada tegevuse hoogu, Aristo- 
telese tegevuse jäljendamise kontsept- 
siooni tähttäheline rakendamine võib 
viia Aristotelese-vastase tulemuseni 
(Brewster ja Jacobs, Ik 12). Ei sünni imet, 
ei sünni katarsist! 


Siberi rahvaste juttudes on tegevus 
kausaalselt põhjendamata ning tegelas- 
te eelnenud ja pärastised suhted selgita- 
mata. Ka pole lugudel ei algust ega lõp- 
pu (Masing, Ik 207) ja need peegeldavad 
seetõttu maailma adekvaatsemalt kui 
Hollywoodi muinasjutud. 

Ent asume asja kallale ning püüame 
põhjuse-tagajärje ahela paika panna 
»Ristiisa” esimeses jaos (The Godfather, 
1972, sts Mario Puzo ja Francis Ford 
Coppola), koduülesandeks jääb talitada 
samuti teise ja kolmanda filmiga. 

Niisiis, sellepärast, et on don Vito 
Corleone tütre pulmapäev, sellepärast, 
et sitsiilia kombe kohaselt ei tohi sellel 
päeval esitatud palvetele öelda ,ei“ (esi- 
mene lähtepositsioon), pöörduvad ini- 
mesed Ristiisa don Corleone poole oma 
muredega. 

Sellepärast, et mingid jätised peksid 
ja püüdsid vägistada Bonasera tütart, 
sellepärast, et riiklikku õigussüsteemi 
kuuluv kohus määras neile kaabakatele 
ainult kolmeaastase tingimisi karistuse, 
pöördub Bonasera don Corleone poole, 
et õigust majja tuua. 

Sellepärast, et stuudiojuhataja, pro- 
dutsent-režissöör Woltz ei anna lauljale 
ja näitlejale Johnny Fontane'ile rolli oma 
uues filmis, pöördub ristipoeg Johnny 
don Corleone poole. (Teine algsituat- 
sioon, sellest areneb kõrvalliin.) Selle- 
pärast, et Johnny pöördus palvega saa- 
da endale roll, annab don Corleone oma 
kõige lähedasemale nõuandjale, consig- 
liori Tom Hagenile ülesande sõita Cali- 
forniasse ja see asi joonde ajada. Selle- 
pärast, et Woltz ütleb ära ettepanekust, 
millest ei tohi keelduda, leiab ta öösel 
voodist enda kõrvalt oma 600 000 dolla- 
rit maksnud tõutäku tükid. Sellepärast, 
et Woltz leidis voodist oma lemmikloo- 
ma verised tükid, annab ta Johnnyle rol- 
li; sellepärast, et Johnny saab rolli, kin- 
gib ta don Corleonele tänutäheks tohutu 
suure lillebuketi. 

Täpselt nagu elus — põhjus enne, 


tagajärg pärast. Ainult seda me kohe ei 
tea, miks esimese palve esitaja pöördub 
Ristiisa poole just sel päeval, alles mõne 
minuti pärast avaneb meile põhjus (Ris- 
tiisa tütre pulmad.) 

Ühesõnaga, proloogis esines ainult 
ühel juhul tagajärg enne, põhjus pärast. 
Hiljem juhtub seda pisiasjade puhul ha- 
ruharva siin-seal veelgi, näiteks pere- 
konda pürgiv Luca Brasi pomiseb pul- 
mapeol omaette, tuubiks nagu mingit 
teksti pähe, veidikese aja pärast saame 
teada selle põhjuse, selgub, et koledasti 
pabistav mees valmistub tervitama don 
Corleonet. Ent sündmuste järjekord on 
faabula alusel õige, need tegevused ju 
toimuvadki just niisuguses ajalises järg- 
nevuses, algul tuupimine, siis ettekand- 
mine. 

Ja nüüd pealiin. 

Sellepärast, et aeg toob põrandaalu- 
sele turule uue kaubana narkootikumid 
(lähtepositsioon), peavad New Yorki 
valitsevad viis perekonda oma äritege- 
vuse ümber korraldama. Sellepärast, et 
valges pulbris on röögatult raha, toetab 
don Corleone vanem poeg, perekonnas 
teisel positsioonil olev Santino-Sonny, 
meelemürkide kaubandusest osavõt- 
mist. Sellepärast, et teised neli perekon- 
da võivad uimastitega kaubitsedes tee- 
nitud rahaga neist mööda minna, osta 
ära poliitikud ja politseinikud, toetab ka 
consigliori Tom Hagen narkoärist osa- 
võttu. Sellepärast, et don Corleone ei ta- 
ha kaotada oma häid sidemeid poliiti- 
kute ja politseiga, on tema perekond 
uimastite levitamise vastu. (Selle nipi 
eesmärgiks on autori tahte kohaselt 
gangsterite muutmine sümpaatsemaks.) 

Sellepärast, et Santino läbematult 
oma arvamuse välja ütleb, kaotab ta osa 
oma positsiooni mõjuvõimsusest pere- 
konnas, isa koha pärib ja uueks Risti- 
isaks saab filmi lõpul don Corleone noo- 
rem poeg Mike. 

Sellepärast, et Luca Brasi vandus 
pulmapeo ajal igavest truudust don 

Corleonele sooviga perekonda tulla, 
saadab don Corleone mehe proovilepa- 
nekuks Tattaglia perekonda spioneeri- 
ma. Sellepärast, et ülesanne on ohtlik, 
tõmbab Luca Brasi selga kuulikindla 
vesti ja võtab kaasa püstoli. Sellepärast, 
et Tattagliad-Sollozzod näevad mängu 
läbi, tapavad nad jõhkralt Luca Brasi. 
Sellepärast, et don Corleone oli narko- 
kaubanduse vastu, korraldatakse talle 
atentaat. Sellepärast, et Ristiisa koht on 
vaba, tuleb valida Mike'i ja Sonny vahel. 
Sellepärast, etjätkata läbirääkimisi nar- 
kokaubanduse alustamisest, võtavad 
Tattagliad-Sollozzod kinni consigliori 
Tom Hageni, kes tegelikult pooldab nar- 
kootikumidega tegelemist, ent ei astu 
eales don Corleone otsuste vastu. Tom 
Hagen on perekonnale truu sellepärast, 
et on perekonda võetud kasulapsena, 
leidlapsena tänavalt, don Corleone on 
andnud talle hiilgava hariduse ja kooli- 
tanud juristiks. 

Sellepärast, et kõrvaldada peamine 
narkoäri takistus, korraldavad rivaalpe- 
rekonnad don Corleonele atentaadi, 
Ristiisa kerre lastakse viis kuuli. Selle- 
pärast, et perekonna juht on mängust 
väljas, tõuseb suveräänseks liidriks Son- 
ny-Santino. Sellepärast, et närviline 
Sonny kaotab pea ja ei saa raske juhti- 
misülesandega toime, hakkavad all- 
maailmas juhtuma igasugused segadu- 
sed, mille eesmärgiks on don Corleone 
perekonna mõjuvõimu kahandamine, 
troonilt tõukamine. Sellepärast, et Tat- 
tagliale on (ajutiselt) vaja rahu tema ja 
Sonny-Santino vahel, laseb ta kinnina- 
bitud consigliori Tom Hageni vabaks, et 
too teeks lepingu tema perekonna ja 
Corleone perekonna vahel hoidmaks 
ära suurt verevalamist viie perekonna 
vahel, mis sarnaneks 1946. aasta sõjaga. 
Sellepärast, et Tom Hagen arvab, et don 
Corleone on surnud, nõustub ta ette- 
vaatlikult vahendaja rolli täitma. Ainu- 
keseks takistuseks sobingule on abso- 
luutselt ustav Luca Brasi, sellepärast tuli 

ta kõrvaldada. (Niisiis, tagantjärele saa- 
me teada Luca Brasi tapmise tõelise 
põhjuse.) 

Sellepärast, et Corleone perekond 
teaks Luca Brasi tapmisest, saadetakse 
neile sitsiilia kombe kohaselt pakk sur- 
nud kaladega. Sellepärast, et Luca Brasi 
püüdis end kaitsta kuulikindla vestiga, 
on surnud kalad mässitud tema vesti, 
nii on ka kindel, kellest täpselt sõnumis 
juttu tehakse. Sellepärast, et autojuhist 
ihukaitsjale Pauliele langeb kahtlus 
kokkumängus Sollozzodega (mistõttu 
sai võimalikuks atentaat don Corleone- 
le), tapetakse ta küpse rukki keskel, taa- 
mal kauguses terendamas Vabadus- 
sammas, samal ajal kui tapmise organi- 
seerija Clemenza urineerib. Sellepärast, 
et Sonny teeb pidevalt juhtimisvigu, on 
võimu endale haaramas rivaalperekon- 
nad. 

Sellepärast, et noorem vend Mike on 
nn tsiviil (kuulub perekonda suguluse, 
mitte ameti poolest), sellepärast, et vas- 
tased seda teavad, ei ole tema vastaste 
rünnakuobjektiks. Sellepärast, et Mike 
armastab oma isa, nagu iga korrralik 
poeg, tuleb ta haiglasse. Sellepärast, et 
Mike'i ei rünnata, saadetakse just tema 
kontrollima olukorda haiglas, kus ravi- 
takse don Corleonet. Sellepärast, et nn 
kord on don Corleone teovõimetuse tõt- 
tu New Yorgis kadunud, sellepärast, et 
korrumpeerunud politsei mängib don 
Corleone rivist väljasoleku tõttu kokku 
Sollozzodega, on tema palati ustelt ma- 
ha võetud ihukaitsjad, sellepärast, et 
don Corleone lõplikult likvideerida. Sel- 
lepärast, et pagar Enzo käis don Corleo- 
ne tütre pulmapäeval don Corleonelt 
teenet palumas, sellepärast, et don Cor- 
leone täitis pagar Enzo palve, tuleb pa- 
gar Enzo haavatud don Corleonele lilli 
tooma. Sellepärast, et sõjakangelane, 
noorem vend Mike, on teovõimsam kui 
vanem vend Sonny, hoiab ta pagar Enzo 
sümboolsel abil ära isa tapmise. 

Sellepärast, et Mike küsib äraostetud 


»Ristiisa“, 1972. 
Režissöör 
Francis Ford 
Coppola. 
Robert Duvall 
(Tom Hagen) ja 
Marlon Brando 
(don Vito 
Corleone). 


politseikaptenilt McCluskey'lt, kui palju 
Sollozzo-Türklane tollele maksab, saab 
ta politseinikult solvava kõrvakiilu, ja 
nüüd peab McCluskey surema, selle- 
pärast, etau ja väärikuse alandaja ei või 
kuidagi ellu jääda. Sellepärast, et Sonny 
ei ole mees omal kohal, puhkeb alatasa 
sõnelusi tema ja consigliori Tom Hageni 
vahel. Sellepärast, et Sollozzo on polit- 
seikapteni kaitse all, ei hakka tema peale 
ükski hammas. Sellepärast, et kirjuta- 
mata seaduste järgi politseinikke ei ta- 
peta, on ka McCluskey puutumatu. (Po- 
litseinikku rünnanud perekond jääks 
ilma legaalse võimu poliitilise kaitseta 
ning tema vastu pöörduksid automaat- 
selt ka kõik ülejäänud New Yorgi pere- 
konnad.) Sellepärast, et Sollozzo-Türk- 
last üksinda tappa ei saa, peab siiski 
surema ka politseikapten McCluskey. 
Sellepärast, et Corleone perekonnal 
on nuhid teistes perekondades, saavad 
nad teada nende kavatsustest. Sellepä- 
rast, et Corleone perekonnas äraandjaid 
ei ole, jääb nende kodust info tulemata. 
Sellepärast, et Sollozzo oletab Mike'i 
autoriteedi kasvu Corleone perekonnas, 
kutsub ta Mike'i õhtusöögile. Sellepä- 
rast, et garanteerida oma puutumatus, 
võtab Sollozzo enda palgal oleva polit- 
seikapten McCluskey õhtusöögile kaa- 
sa. Sellepärast, et nüüd on lõplikult sel- 


ge McCluskey sidemed rivaalperekon- 
naga, kaob politseiniku immuniteet. 
(Politseiniku isikupuutumatus kehtib 
ainult juhul, kui ta ei ole liitunud mõne 
perekonnaga.) 

Sellepärast, et ei oleks tunnistajaid, 
hoiab Sollozzo õhtusöögiks määratud 
restorani saladuses. Sellepärast, et Mi- 
ke'il ei oleks relva, laseb Sollozzo polit- 
seinikul Mike'i läbi otsida. Sellepärast, 
et Corleonedel on politseis koputaja, on 
nad saanud varem kohtumiskoha teada. 
Sellepärast, et kohtumiskoht on teada, 
peidavad Corleone perekonna liikmed 
tualetti püstoli Mike'i jaoks. Sellepärast, 
et politseinik midagi ei mõistaks, räägi- 
vad Sollozzo ja Mike omavahel itaalia 
keeles. 

Sellepärast, et McCluskey on Solloz- 
zo teenistuses, tapab Mike ta koos Sollo- 
zoga. Sellepärast, et on tapetud võimsa 
perekonna juht, puhkeb New Yorgis pe- 
rekondadevaheline sõda. Sellepärast, et 
don Vito Corleone paraneb, kirjutatakse 
ta haiglast välja, kuid sellepärast, et ta 
tervis on põdur, ei võta ta perekonna 
juhtimist üle. Sellepärast, et Sonny on 
kehv boss, käib Corleone perekond alla. 
Sellepärast, et Mike tappis Sollozzo ja 
politseiniku, peab ta aastaks New Yor- 
gist kaduma, pagema rettu Sitsiiliasse. 

Tegemist on ja ei ole kohaühtsuse 

rikkumisega — Sitsiilia asub muidugi 
New Yorgist kaugel, ent don Corleone 
perekond on sealt pärit, ühesõnaga, 
Mike suundub oma põliskoju. 

Shakespeare'i , Othello” tegevus pü- 
sib üldiselt hiliskeskaja New Yorgis, ni- 
melt Veneetsias, mis oli kahtlemata hi- 
liskeskaja New York. Vahepeal kolitak- 
se Küprosele, ja toonaste mõõdupuude 
järgi asus Küpros Veneetsiast märksa 
kaugemal kui Sitsiilia New Yorgist. ,,Ot- 
hellot” peetakse Shakespeare'i pari- 
maks näidendiks, kuid mitte suurimaks 
teoseks (Shakespeare, Ik 577). Parima all 
mõeldakse vastavust dramaturgia kaa- 
nonitele, kuna ainsana Shakespeare'i 
tragöödiatest põhineb just , Othello” 
intriigil. 

Ja kus on siis ime? Kõik on ju tapvalt 
loogiline! Kus on absoluutselt juhuslik 
kohtumine, mis ei tulene põhjuse-taga- 
järje ahelast? Kus on jumal masinast, 
deus ex machina? 

Aga palun! 

Sitsiilias kohtub Mike neiuga, armu- 
mine tabab teda nagu piksenool. Kas see 
on absoluutselt uskumatu? 

Nüüd ei ole Mike ainult sõjakangela- 
ne ja kahekordne mõrvar, vaid sõjakan- 
gelane ja kahekordne mõrvar ning pluss 
midagi muud. Jasee midagi muud 
peseb tal, eriti naisvaataja silmis, maha 
kõik patud. Meeste jaoks peaks Mike 
olema ammu puhast poiss, kuna ta on 
nii osav, tasakaalukas, julge ja arukas. 

Selgub, et Mike on tundeline küünik, 
täpselt samuti nagu ta isa don Vito Cor- 
leone! Küsisime, kas Mike'i armumine 
esimesest silmapilgust on absoluutselt 
uskumatu? Aga kui ta isa on ääretult 
emotsionaalne, miks ei võiks temagi 
hingega inimene olla? Niisiis, deus ex 
machina on kuidagi ikka põhjendatud, 
deus ex machina põhjendab ise tagant- 
järele don Vito Corleone karakterit. 

Lähme edasi! Mis juhtub Sitsiilias? 

Nagu Küprosel kingivad teineteisele 
südame Othello ja Desdemona, nii lööb 

Sitsiilias õitsele Mike'i ja süütu sitsiil- 
lanna õnn. 

Sellepärast, et Mike on esimesest sil- 
mapilgust armunud, sellepärast, et te- 
mas lööb välja sitsiilia veri, küsib ta neiu 
isalt luba temaga abielluda. Sellepärast, 
etisa on nõus, saab Mike teada tüdruku 
nime — seeon Apollonia — ja õiguse pe- 
rekonna valvsa silma all temaga koh- 
tuda. 

Milline iseloomulik nimi! Apollon 
(rooma Apollo) on vanakreeka päikese-, 
valguse- ja ennustusjumal, muusika ja 
luule kaitsja. Tegelaste nimed ei mängi 
filmides muidugi eriti suurt rolli, aga 
täpne nimi kaunistab lugu alati, mõni 
vaataja märkab seda kindla peale. 

Sellepärast, et Mike armastab Apol- 
loniat, toimuvad Sitsiilias pulmad. Sel- 
lepärast, et vaenuperekond New Yorgis 
on avastanud Mike'i redupaiga Sitsii- 
lias, korraldatakse talle atentaat, ent 
plahvatama pandud autos saab surma 
Mike'i asemel tema nooruke abikaasa. 

Küsime, kas Sitsiilias veedetud aeg 
on tegevusühtsuse printsiibi kõigutami- 
ne? Kas vahepala on aloogiline? 

Shakespeare'i , Kuningas Learis” 
kulgeb tegevus paralleelselt kahes ko- 
has, Gloucesteri majas ja Leari majas; 
üheaegselt toimub kaks tegevusliini — 
Leari konflikt oma tütardega ja Glou- 
cesteri konflikt oma poegadega, kusjuu- 
res uurijad on selgeks teinud, et Shakes- 
peare on kasutanud nende loomiseks 
koguni eraldi allikaid. Vanim kirjalik 
versioon Learist ja tema tütardest leidub 
Walesi munga Geoffrey of Monmouthi 
aastatel 1136 —1139 koostatud ladina- 
keelses kroonikas ning tragöödia kõr- 
valteema, Gloucesteri kannatused, on 
võetud peaaegu nelisada aastat hiljem, 
aastal 1590 trükist ilmunud Philip Sid- 
ney romaanist ,, Arcadia” (Shakespeare, 
Ik 609). 

Kas me saame rääkida aja- ja tege- 
vusühtsusest, kui etalondramaturg nii- 
moodi vigurdab? Saame! 


Mõnikord arvan, et niisugused ja 
neile lisaks veel deus ex machina vahe- 
palad on ähmane järelkaja kaugetest 
aegadest, reministsents põlislugudest, 
milles kõik muinasjutud ei olnud tõm- 
matud veel indoeuroopalikule Tuhka- 
triinu-mallile ning põhjuse-tagajärje 
ahelat ei peetud vajalikuks, samuti tege- 
laste eelnevate suhete valgustamist. 

Aga mis hoidis siis aborigeenist kuu- 
lajat kinni? Huvi detailide ja jutuvestja 
väljendusoskuse vastu? Võib-olla küll. 
Ent teiselt poolt jälle, ega kuulajal ei ol- 
nud kuhugi oma koopast, püstkojast, 
vigvamist, tšummist, lõkke äärest min- 
na, sest kuhu sa ikka lähed? Väljas söö- 
vad karud ja hundid sind ära! Veel vä- 
hem sai ta juttu lülitada teisele lainele 
või kanalile, mida meie vaataja teeb jala- 
maid, kui tema pilku ekraanile ei nae- 
luta. 

Ent siirdugem pärast pikka pausi, 
meiepoolset aja-, koha- ja tegevusühtsu- 
se rikkumist Sitsiiliast tagasi New Yorki! 

Sellepärast, et õemees peksab Sonny 
ja Mike'i õde, klohmib Sonny ta läbi. Sel- 
lepärast, et Sonny on tormakas ja ette- 
vaatamatu, tapetakse ta perekondade- 
vahelises sõjas. Sellepärast, et jalule 
tõusnud don Corleone tahab rahu, pa- 
lub ta consigliori Tom Hagenit mitte 
maksta kätte oma poja Sonny tapmise 
eest ning korraldada rahu sõlmimiseks 
viie perekonna kohtumine. Sellepärast, 
et sõja ajal kannatab äri, nõustuvad ra- 
huga teistegi perekondade juhid. Selle- 
pärast, et ajad on muutunud, ei ole pere- 
konnad enam uimastikaubanduse vas- 
tu, vaid toetavad kontrollitud uimasti- 
äri. 

Sellepärast, et Sitsiilia iludus on ta- 
petud, teeb Mike abieluettepaneku oma 
vanale tüdruksõbrale Kayle. Sellepä- 
rast, et Sonny on tapetud ja don Corleo- 
ne põdur, saab perekonnapeaks Mike. 
Sellepärast, et Mike'i ei seo antud sõna, 
organiseerib Mike kõigi teiste perekon- 
napeade tapmise. Sellepärast, et Mike'i 


õemees Carlo (kelle pulmadega algas 
film) osutus reeturiks, laseb Mike tappa 
ka tema. 

Ja veel üks ime: Mike'ist, kes filmi 
algul ütles, et temal pole oma isa pere- 
konnaäriga midagi ühist, on saanud 
veel julmem don, veel külmaverelisem 
Ristiisa. 

Dramaturgias on kaks kohustuslik- 
ku loogikat — põhjuse ja tagajärje loo- 
gika ja dialektiline loogika — ,Ristiisa” 
jutustamisviis vastab neile mõlemale. 

Dialektiline loogika toimib siis, kui 
käiku läheb vastutegevus, mis aktivee- 
rib tegevuse. 

Nägime, kuidas rivaalperekonnad 
olid haaramas võimu New Yorgis (see 
on vastutegevus), Corleone perekond 
sattus väljapääsmatusse olukorda, mille 
tõttu Mike pidi juhtimise enda kätte võt- 
ma. (Tegevus aktiveerub.) 

Kolmas, mittekohustuslik loogika, 
nimelt antiloogikagi on filmis esinda- 
tud — see on Mike'iarmumine Sitsiilias 
esimesest silmapilgust, mis kuidagi ei 
ole seostatav looga, ent rikastab Mike'i 
karakterit. 


(Järgneb) 


Kasutatud kirjandus: 

Uku Masing. Taevapõdra rahvaste meelest 
ehk boreaalsest hoiakust. , Akadeemia” 
1989, nr 1. 

William Shakespeare. , Othello“ (Kogutud 
teosed V). Tõlkinud Jaan Kross, kommentee- 
rinud Georg Meri. , Eesti Raamat“, Tallinn, 
1966. 

William Shakespeare. , Kuningas Lear” 
(Kogutud teosed VI). Tõlkinud ja kommen- 
teerinud Georg Meri. ,Eesti Raamat”, 
Tallinn, 1968. 

Ben Brewster ja Lea Jacobs. Theatre to Cine- 
ma. Stage Pictorialism and the Early Feature 
Film. Oxford University Press, 1997. 

Nick Lacey. Narrative and Genre. Key Con- 
cepts in Media Studies. ,Pelgrave“, New 
York, 2000. 


kino 93 


ANIMATSIOON EI HAMMUSTA! 


HEILIKA VÕSU 


Isegi kui PÖFFi animafestivali kor- 
raldajad seisaksid terve festivali jooksul 
pea peal, ei suudaks nad animaseanssi- 
dele meelitada oluliselt rohkem vaata- 
jaid kui viimasel kahel aastal. Suur 
PÖFF domineerib oma mängufilmidega 
niivõrd võimsalt, et animatsioon jääb 
tahes-tahtmata selle varju. Kuue aasta 
jooksul, mil animatsiooni on PÖFFi raa- 
mes näidatud, on animafestival siiski 
ennast iseteadlikult kasvatanud ja muu- 
tunud silmanähtavalt nähtavamaks. 
Välismaal võib-olla et isegi rohkem kui 
kodus. Igal aastal on üks Eesti anima- 
stuudio teinud festivalile treileri. 2003. 


aastal stuudios , A Film Eesti“ valminud 
üheminutine joonisfilmiklipp ,, Anima- 
ted Dreams” valiti reklaamfilmide kate- 
goorias mitme mõjuka animafestivali 
võistlusprogrammi. Pole kahtlustki, et 
selleaastase ,, Multi Filmi“ piksillatsioo- 
ni ja nukufilmi seguse klipiga võib juh- 
tuda sama. 

Uskumatult hea märk on seegi, et 
välismaised staarrežissöörid, keda ani- 
mafestival on kutsunud rahvusvahelis- 
se žüriisse, on lahkesti nõus tulema. Kes 
ei tahaks näha pesa, kus sünnib kuri- 
kuulus Estonian animation? Sellelt pin- 
nalt oleks tegelikult võimalik välja aren- 


 Krabide revolutsioon“, Prantsusmaa, 2004. Režissöör Arthur de Pins. 


» Labamine“, Kanada, 2003. Režissöör Rena del Pieve Gobbi. 


dada tõeliselt arvestatav ja omalaadne 
rahvusvaheline animafestival, kui Eesti 
publik vähegi aktiivsemalt kaasa aitaks. 
Animatsiooni ei tasu karta! See ei ham- 
musta. See on lihtsalt teises võtmes mõt- 
lemine, millega tuleb end pisut harju- 
tada. 


Võistluse virvarr 

Animafestival näitab programme, 
mis koosnevad väga eriilmelistest lühi- 
filmidest, et igal vaatajal oleks võimalik 
leida midagi, mis teda puudutaks. 
Võistlusprogramm, kuhu valitakse eesti 
animarežissööride ja festivali korralda- 
jate poolt tavaliselt ca 45 filmi, pannakse 
kokku just põhimõttel, et näidata kaas- 
aegse anima parimaid palasid — erine- 
vaid tehnikaid, narratiive, eksperimen- 
te... On abstraktseid filme, nagu näiteks 
Rena Del Pieve Gobbi ,Tabamine” 
(Interception, 2003, Kanada), kus režis- 
söör on animeerinud kuivatatud puu- 
viljade viile, kujutades sellega seksuaal- 
set vägistamist , nähtuna” ohvri suletud 


silmadega. On äärmiselt humoorikaid 
filme, nagu näiteks Arthur De Pinsi 
»Krabide revolutsioon” (La Revolution 
des crabes, 2004, Prantsusmaa), kus jutus- 
tatakse lugu tragöödiast, mis on taba- 
nud Pachygrapsus marmoratus liiki krabi- 
sid. Need väikesed vilkad loomad, tava- 
liselt tuntud kui ,, masendunud krabid”, 
ei saa ennast nimelt pöörata ja on sunni- 
tud terve elu liikuma samal trajektooril 
... kui just ei satu jalge alla lest, kes hä- 
dast välja aitaks. 

Igal aastal on võistlusprogrammis ka 
tugevaid tudengifilme koolidest nagu 
Royal College of Art Inglismaal, Turku 
Arts Academy Soomes (kus õpetab tea- 
dagi Priit Pärn) ja La Poudriõre Prantsus- 
maal. Kõigele lisaks veel vürtsidena ju- 
ba legendaarsete tegijate uued lühifil- 
mid, seekord näiteks Bill Plymptoni 
»Valvekoer” (Guard Dog, 2004, USA) ja 
Pjotr Sapegini ,Läbi paksude prilli- 
klaaside” (Through My Thick Glasses, 
2004, Norra — Kanada). 

»Valvekoer“, USA, 2004. Režissöör Bill Plympton. 


Pärast kaklust 

Igasugune žürii otsus on alati komp- 
romiss. Kuna sel aastal oli kokku kut- 
sutud kolm üsna temperamentset ot- 
sustajat — Phil Mulloy (Inglismaa), 
Vuk Jevremovic (Saksamaa) ja Riho 
Unt (Eesti) —, oli suur tõenäosus, et see 
kompromiss ei tule kergelt. Mulloy ja 
Jevremovic esindavad joonisfilmi kahte 
äärmust: Mulloy eesmärk on teha filme 
võimalikult kiiresti, lihtsalt ja intrigeeri- 
valt, Jevremovic aga on tõeline perfekt- 
sionistist töönarkomaan, kes maalib iga 
oma filmi kaadri välja nii põhjalikult, et 
tegemist on klassikaliselt kauni kunsti- 
teosega. Meie , Nukufilmis“ animare- 
žissöörina ja Kunstiakadeemias õppe- 
jõuna töötav Unt oli suurepärane valik 
neid kahte tasakaalustama. 

Ja tõesti, grand prix' pälvis hoopis to- 
taalses segatehnikas animafilm , Väike 
Venemaa” (La Piccola Russia, 2003, 
Prantsusmaa — Itaalia), mille autor 
Gianluigi Toccafondo on tuntud poee- 
tilise keskkonna ja taltsutamatu eksperi- 
mentalismi vahel heljuva stiili poolest. 
Ta kasutab näiteks ülevärvitud ja moo- 
nutatud fotosid. ,, Väike Venemaa”, mi- 

da on tunnetuslikult võrreldud Dosto- 
jevski teostega, põhineb Toccafondo 
vanaisa jutustatud lool. Kunagi Aadria 
mere äärses väikelinnas elanud inime- 
sed unistasid Venemaale minekust. 
Suurimaks rõõmuks siin maa peal oli 
nende arvates prostituudi võtmine... 
Hiljem on seda piirkonda Itaalias ha- 
katud kutsuma Väikeseks Venemaaks. 
Praegu kolmekümne üheksa aastane 
Toccafondo õppis animatsiooni Urbino 
kunstiinstituudis. PÖFFi animafestivalil 
on varem linastunud tema filmid ,,Pi- 
nocchio” (1999) ja , Olla elus või olla 
surnud on üks ja seesama” (Essere morti 
o essere vivi e la stessa cosa, 2000). 
Parima kujundusega animafilmiks 
valis žürii samuti segatehnikas teose — 
Safia Ouarese , Rebendid” (Accrocs, 
2002, Prantsusmaa), kus ühendatud la- 
menukk ja joonisfilm. Ouares on lõpeta- 
nud Prantsusmaal ENSADi (Ecole Natio- 
nale Superieure des Arts Decoratif5). Tema 
julge sisuga filmide põhiteemaks on 
armastus”. ,, Rebendid” näiteks räägib 
loo kerglasest õmblejannast, kes lagista- 
va naeru saatel neelab oma tupega me- 
hi. Ühel päeval aga satub õmblejanna 


»Mereväelase ringkäik“, Prantsusmaa, 2003. Režissöör Isabelle Favez. 


juurde ülikonda tellima noormees, kes 
on teistest erinev, ta eemaldab ükshaa- 
val neiu tupe ümbert teravad hambad 
ja köidab need pärlikeeks. 

Kõige parema ülesehitusega stsenaa- 
riumi leidis žürii Isabelle Favezi filmist 
»Mereväelase ringkäik” (Circuit Mari- 
ne, 2003, Prantsusmaa), mis tempokas 
meeleolus esitab küsimuse , Olla või 
mitte olla söödud?”. Lugu leiab aset lae- 
val, kus üks heasüdamlik piraat püüab 
näljase meeskonna eest kaitsta oma kas- 
si, kuldkala ja papagoid. Ülemeelikud 
loomad aga lõpetavad kõik kellegi kõ- 
hus. Humoorikas meeldetuletus sellest, 
et meie , üksteist õgivas“ maailmas ole- 
me me lõppkokkuvõttes kõik toiduahe- 
la lülid. 

Kuigi tavapärast uute eesti animafil- 
mide eriprogrammi sel aastal ei olnud, 
sest lihtsalt polnud uusi filme, mida näi- 
data, oli võistlusprogrammis üks märki- 
misväärne eesti nukufilm, , Laud”, mis 
lajatas eesti animatsiooni ülimaskuliin- 
sesse seltskonda esmakordselt tugevalt 
feminiinse sõnumi — Vivat, crescat, flo- 
reat vagina! — ja võlus sellega ära rah- 
vusvahelise žürii südamed. Filmi auto- 


rid Jelena Girlin ja Mari-Liis Bassovs- 
kaja said , Canoni” eriauhinna tiitliga 
Parimad noored režissöörid“. 


Üks ennustus 

Igal aastal võib erinevatel animafes- 
tivalidel märgata sadade filmide hulgas 
üht primus inter pares hittfilmi, mis sel- 
lest tohutult kirjust valikust tugevalt 
eristub ja röövib festivalide auhindade 
koorekihi. Eelmisel aastal oli selleks 
kindlasti PÖFFi animafestivali külasta- 
nud austraallase Adam Benjamin Ellio- 
ti animafilm ,Harvie Krumpet”, mille 
võidukäik kulmineerus mõni kuu pä- 
rast meie festivali , Oscari“ võitmisega 
lühianimafilmi kategoorias. Seekord 
võtan endale julguse nimetada hittfil- 
miks Kanadas valminud Chris Landret- 
hi animadokumentaali ,Ryan”, mis 
praeguseks grand prix'd korjanud Otta- 
wa ja Hollandi animafilmide festivalilt 
ning žürii eriauhinna Annecyst. 

2004. aasta septembris toimunud Ot- 
tawa festivalil oli , Ryan” terava tähele- 
panuall, sest filmi peategelane, kunagi- 
ne animageenius Ryan Larkin, viibis ise 
kohal. Mina põrkasin temaga kokku ju- 

”Rebendid“, Prantsusmaa, 2002. Režissöör Safia Ouares. 


huslikult siis, kui ta festivali kontorisse 
katkise otsaesisega sisse tuikus. Ta oli 
purjus ja mul polnud sel hetkel aimugi, 
kellega tegu. Pärast Landrethi filmi linas- 
tust selgus, et see ongi ,,see Ryan“. Filmi 
lõppedes tõusis terve saalitäis inimesi 
püsti ja aplodeeris rõõmsa paatosega, 
kuigi see kõik, mida ekraanilt nähti, oli 
tegelikult väga nukker. Ryan Larkin on 
aastaid olnud alkohoolik ja praegusel het- 
kel elab ta ühes Montreali hooldekodus. 

Ottawa festivali direktor Chris J. Ro- 
binson leidis unustatud animarežissöö- 
ri mõni aasta tagasi tänaval kerjamast. 
Ta tahtis Larkinit aidata ja kutsus ta oma 
festivali eelselektsiooni žüriisse filme 
vaatama. Žürii, kuhu kuulusid tuntud 
animarežissöörid Pjotr Sapegin (tema 
nukufilm ,,Aaria” võitis 2002. aastal 
PÖFFi animafestivalil grand prix), And- 
rei Svislotski (stuudio ,, Klasky Csupo”) 
ja Chris Landreth, istus mitu päeva 
koos, teadmata, kes on nende neljas vei- 

der kaaslane. Viimasel õhtul otsustati, 
etiga žüriiliige näitab teistele oma filme. 
Larkini omad, ,Walking” (1969) ja 
"Street Musigue” (1972), jäeti kõige 
lõppu. Žüriiliikmed olid tõelises häm- 
mingus. , Walking”, mida näidatakse 
siiani paljudes animatsiooniloengutes, 
on puhas klassika. Üks mõjukamaid ja 
uuenduslikumaid animafilme 60-nda- 
tel, mis kandideeris ka parima lühiani- 
mafilmi ,, Oscarile“. Tookord võitis ,Os- 
cari” küll Disney, aga Larkin rabas Hol- 
Iywoodi ülipeenel galal kõiki oma met- 
sikult pikkade juuste ja ekstravagantse 
hipiriietusega. 

Larkini karjäär algas lennukalt juba 
üheksateistkümneaastaselt, kui ta Nor- 
man McLareni soovitusel sai hakata 
NFBs (National Film Board of Canada) 
oma joonisfilme tegema. Ta oli tõusev 
täht, kuni filmirahastamist kureerivad 
inimesed ta ooterežiimile panid ja Lar- 
kin ohtralt kokaiini ning alkoholi tarbi- 


ma hakkas. Kaheksakümnendatel püü- 
dis ta peamiselt tegelda maalimisega, 
kuid suutmata ennast üleval pidada, 
sattus lõpuks tänavale. Kõik tema joo- 
nistused, maalid ja skulptuurid kadusid 
koos sõpradega. Paljud on püüdnud 
teda aastate jooksul aidata, kuid Larkin 
on abist keeldunud. 


»Ryan” 

Ryan Larkini lugu puudutas Chris 
Landrethi niivõrd sügavalt, et ta otsus- 
tas Ryani eluloo põhjal oma uue anima- 
filmi teha. Landreth, kes on hariduselt 
insener, töötas enne animarežissööriks 
saamist animatsiooni tarkvara testija ja 
paigaldajana. Selle tulemusena aga val- 
misid lõpuks hoopis mitmeid auhindu 
võitnud animeeritud lühifilmid ,The 
End” (1995) ja , Bingo” (1998) (linastu- 
nud ka PÖFFi animafestivalil). 

Landrethi film , Ryan” põhineb Rya- 
ni ja tema lähedastega tehtud intervjuu- 

Väike Venemaa“, Prantsusmaa — Itaalia, 2003. Režissöör Gianluigi Toccafondo. 


del. Need hääled räägivad vaatajaga lä- 
bi kõverate ja katkiste, väändunud ning 
veidrate 3D-karakterite. Kõigi moonu- 
tuste juures näevad peategelased ikkagi 
äärmiselt realistlikud välja, sest kolme- 
mõõtmelise arvutianimatsiooni loomi- 
seks kasutati alusmaterjalina intervjuee- 
rimisel salvestatud live-action-pilti. Film 
on loodud puhtalt CGI (computer gene- 
rated imagery) vahendeid kasutades, 
kuid iga kaader, iga väiksemgi detail on 
mitmekümne inimese poolt käsitsi ar- 
vutis animeeritud. Niivõrd mõjuva loo 
ja spetsiifilise tehnika ühendamisel pa- 
neb Landreth tõsiselt proovile vaataja 
arusaamad dokumentalistikast ja ani- 
matsioonist, nimetades ise oma tegutse- 
misvaldkonda ,psühhorealismiks“. 
Visuaalsed kujundid väljendavad kõige 
otsesemalt karakterite valu, hullust, 
hirmu, armu ja häbi. 

Ryan näiteks on filmis sõna otseses 
mõttes katki, poolik inimvare. Tema ke- 

Ryan“, 2004. Režissöör Chris Landreth. 


hast on tükid puudu, me näeme temast 
läbi. Ka mahajäetud vana kohvik, kus 
toimub peamine tegevus, on täis füüsi- 
liselt purunenud groteskseid kõrvalte- 
gelasi. Allakäinud erakuid. Süžeeliselt 
on pealiiniks Landrethi ja Ryani vahel 
toimuv jutuajamine, kus Landreth esi- 
tab küsimusi ja Ryan püüab oma elule 
tagasi vaadates vastata. Filmi muudab 
intiimseks just asjaolu, et režissöör on 
asetanud ennast tegevuse sisse. Ta on 
lasknud ka ennast ja oma deemoneid 
animeerida. Ta ei poe Ryani probleemi- 
de eest ohutusse kaugusse. Probleemide 
eest, mis on põhja viinud tegelikult sa- 
masuguse kunstigeeniuse nagu tema 
praegu. 

Sellel kõigel on muidugi sügav põh- 
jus, mis selgub alles siis, kui leiab aset 
üks mõjuvamaid stseene neliteist minu- 
tit kestva emotsioonide rea jooksul. 
Landreth (oreool pea kohal säramas) 
tõstatab Ryani alkoholismiteema. Mui- 
du rahulikult vastu mõmisenud Ryan 
läheb järsku endast välja ja teatab, et al- 
kohol on ainuke rõõm, mis on talle 
elus jäänud! Ta ei kavatse hakata min- 

giks teejoojaks. Ärritunult asub ta süü- 
distama kõiki ja mitte kedagi oma olu- 
korras. Oreool läheb prõksuga katki. 
Landrethi minategelasele meenub oma 
ema, kes ennast sarnasel moel alkoho- 
liga hävitas. Ja filmi vaataja saab lõpuks 
aru, miks režissöör Landreth tegelikult 
selle filmi on teinud. 


Vaim valmis! 

Ryan” oli PÖFFi animafestivalil 
ainus film, mida võis näha kahes prog- 
rammis — võistluses ja animadoku- 
mentaalide eriprogrammis. Kokku aga 
näidati 105 animafilmi 18 maalt. Foo- 
kuses oli hollandi ja New Yorgi animat- 
sioon ning Phil Mulloy esitles oma filmi- 
de eriprogramme. 

Järgmisel aastal on animafestivalil 
salaplaan iseseisvuda. Festival leiab aset 
nädal enne suurt PÖFFi ja kõik vaatajad, 
kel on siiani õnnestunud mängufilmide 
varjus animatsiooni eest peitu pugeda, 
teevad enne suurt PÖFFi läbi ühe korra- 
liku animakuuri. 


Laud“, Eesti, 2004. Režissöörid Mari-Liis Bassovskaja, Jelena Girlin ja 
Urmas Jõemees. 


KEPP 


2004. aastal toimunud 6. , Animated 
Dreamsi” võitjad 


Festivali peapreemia, grand prix 
»Väike Venemaa”, rež Gianluigi Toc- 
cafondo, Prantsusmaa — Itaalia, 2003. 


Parim lugu 
»Mereväelase ringkäik“, rež Isabelle 
Favez, Prantsusmaa, 2003. 


Parim kujundus 
»Rebendid“, rež Safia Ouares, Prant- 
susmaa, 2002. 


Parim noor režissöör 


Laud“, rež Mari-Liis Bassovskaja ja 
Jelena Girlin, Eesti, 2004. 

RÕÕMUS OSALEMINE 
MAAILMA VILJATUSES 


ERKKI LUUK 


» LULSE LUPERI KOHVRID, 1. OSA: 
MOABI LUGU“ (The Tulse Luper Suitca- 
ses, Part 1: The Moab Story). Stsenarist ja 
režissöör Peter Greenaway, produtsent 
Kees Kasander, operaator Reinier van 
Brummelen, muusika: Borut Krzisnik, 
monteerija Elmer Leupen. Osades:J. J. Feild, 
Debbie Harry, Jack Wouterse, Isabella 
Rossellini jt. 120 min, värviline. O Kasan- 
der Film Company, Suurbritannia/Holland, 
2003. 


» LULSE LUPERI KOHVRID, 2. OSA: 
VAUX'ST MERELE“ (The Tulse Luper 
Suitcases, Part 2: Vaux to the Sea). Stsena- 
rist ja režissöör Peter Greenaway, produt- 
sent Kees Kasander, operaator Reinier 
van Brummelen, muusika: Borut 
Krzisnik, monteerija Elmer Leupen. 
Osades: J. J. Feild, Raymond J. Barry, 
Valentina Cervi, Marcel Iures, Steven 
Mackintosh jt. 120 min, värviline. O Ka- 
sander Film Company, Suurbritannia/Hol- 
land/Hispaania/Luksemburg/Ungari/ 
Ttaalia/Saksamaa/Venemaa, 2003. 


» TULSE LUPERI KOHVRID, 3. OSA: 
SARKI SAAREST LÕPUNI“ (The Tulse 
Luper Suitcases, Part 3: From Sark to Fi- 
nish). Stsenarist ja režissöör Peter Greena- 
way, produtsent Kees Kasander, operaa- 
tor Reinier van Brummelen, muusika: 
Giovanni Sollima ja Borut Krzisnik, 
monteerijad Elmer Leupen ja Chris 
Wyatt. Osades: Roger Rees, Renata Lit- 
vinova, Anna Galiena, Ana Torrent, 
Ornella Muti, Isabella Rossellini, 

Franka Potente jt. 120 min, värviline. 
O Kasander Film Production, Suurbritan- 
nia/Holland, 2004. 


Oma ,hullumeelse” Tulse Luperi 
projektiga on Peter Greenaway teosta- 
nud programmilise lahknemise ,,kino” 
ja , kunsti” valdkonnast ning ühemõtte- 
lise suundumise tootmissfääri. Nagu 
teada, ja Greenaway poolt pidulikult 
välja kuulutatud, on praegu ja tulevikus 
Tulse Luperi nn kaubamärgi all ilmuva 
näol tegu äärmiselt laiahaardelise pro- 
jektiga, mis peaks endas kokkuvõtteks 
(nagu Luperi kohvrite sisugi) hõlmama 
ükskõik mida alates linnukontidest ja 
mudast ning lõpetades maailmavallu- 
tuslike plaanidega — ei rohkem ega vä- 
hem, kuiautoril väidetavalt plaanis on. 

Üks võti Tulse Luperi projekti mõist- 
miseks tuleb Jorge Luis Borgese 16-le- 
heküljelisest novellist ,Tlön, Ugbar, Or- 
bis Tertius”. See pakkus välja idee intel- 
lektuaalide salaseltsist, mis , koostab”, 
st mõtleb välja terve omaette maailma, 
mis selle entsüklopeediat (ja muud seda 
maailma puudutavat infot) vaikselt 
reaalsusse tilgutades viimast pöördu- 
matult muundab, kuni tegelikkusest, 
millelt kogu maailma tähelepanu, nii 
ebausutavalt, kui see ka ei kõla, eelmai- 
nitud grandioossele müstifikatsioonile 
pöördub, saabki see, mis algselt oli väl- 
jamõeldis. Borgese geniaalsevõitu idees 
on juba peidus mitu alamideed, nagu 
näiteks tähelepanek simulatsiooni üli- 


» Tulse Luperi kohvrid“, 2003. Režissöör Peter Greenaway. 


muslikkusest reaalsuse ees, mille suuri- 
mad meedia (Marshall McLuhan) ja 
postmodernismi (Jean Baudrillard) 
teoreetikud oma hilisemates meedia- 
teooriaalastes uuringutes tuvastasid. 
Kõik see, nii Borgese ilukirjanduslik 
(fiktiivne) , algatus” kui ka selle hilisem 
leidmine tegelikkusest ning jõudmine 
metatasandile postmodernismi ja mee- 
diateoorias, väljendub ka Greenaway 
»Tulse Luperi kohvrite” saagas. 

Kes on või oli õigupoolest Tulse Lu- 
per? Tulse Luper, Greenaway alter ego, 
fiktiivne tegelane, ilmub esimest korda 
juba tema filmides ,,Vertical Features 
Remake” (1976) ja , A Walk Through 
H: The Reincarnation of an Ornitholo- 
gist” (1978). Luperile oli iseloomulik 
see, et teda ei näidatud, alati ilmub ta 
nimi mängu kaudselt, enamasti mõne 
hämara tutvustuse, viite, teksti või fik- 
tiivse tsitaadi vahendusel. Luper sise- 
neb neisse (jmt Greenaway varasema- 
tesse) filmidesse kui müütiline olend, 
nagu mingi infoajastu ükssarvik, kellele 
Greenaway — naguanalüütilise keelefi- 
losoofia loogik ükssarvikule* — oma 
süllogisme üles armastab ehitada. Gree- 


naway süllogismid on muidugi põhili- 
selt visuaalsed, kuid nagu verbaalsedki, 
kujutavad parimad neist endast nor- 
maalset filmiloogikat kahtluse alla sead- 
vaid/põrmustavaid apooriaid. Heaks 
näiteks on tema paar suvalist varasemat 
filmi (näit , Vertical Features Remake”; 
» Water Wrackets”, 1975; , A Walk 
Through H”), mis enamalt jaolt piirne- 
vad totaalse filmikeelelise unikaalsuse 
ja/ või hermeetilisusega. See on Greena- 
way loomingus ,, vähenõudlik” (, vae- 
ne”) periood, kus kontseptuaalsus aval- 
dub kõige fundamentaalsemal, kokku- 
surutumal ja elegantsemal kujul. 
Järgnev, nn hiline Greenaway kuju- 
tab endast sageli teatud äraspidist pöör- 
dumist massi (selle sõna mõlemas tä- 
henduses) ning totaalse infouputuse 
poole. Kergesti võib jääda mulje, et mi- 
da rohkem vahendeid ja võimalusi 
Greenawayle kätte anda, seda valimatu- 
malt, pidurdamatumalt ja ohjeldamatu- 
malt ta neid kasutab, nii et lõpuks on 
kuulaja, vaataja ja arusaaja kolmekesi 
sunnitud vastamisi seisma lausa nüris- 
tava infotiheduse ja audiovisuaal-ver- 
baalse müraga. ,Joonistaja kokkulepe“ 

(The Draughtsman's Contract, 1982), mis 
tõi talle vältimatult hilinenud, kuid 
kahtlemata teenitud tuntuse mitte nii- 
võrd oma teravmeelsete konstruktsioo- 
nide kui alastistseenidega, võis olla esi- 
mene film ses ,ülevoolavas” reas. Järg- 
nesid, kui just spetsiifiliselt kõige nega- 
tiivsemalt mõjunuid meenutada, ,Pad- 
jaraamat“ (Pillow Book, 1966) ja , Kahek- 
sa ja pool naist“ (8 7, Women, 1999). 
» Tulse Luperi” triloogia jätkab mõneti 
sama (filmi)keelelist traditsiooni, kuid 
kontseptsioonilt on tegu üpris erinevate 
teostega (seda muidugi enesestmõiste- 
tavalt, kuivõrd Greenaway on suur 
kontseptualist). 

Erinevalt nii mõnestki teisest ei jää 
tema kontseptsioonid enamasti pelgaks 
ponnistuseks, vaid tõusevad parimatel 
juhtudel, nagu juba mainitud, lausa her- 
meetilistesse kõrgustesse. (Paraku tuleb 
siinkohal tunnustavalt viidata eelkõige 
tema varasema perioodi filmidele, mille 
kvintessentsiaalseks kõrgpunktiks pee- 
takse enamasti 1980. aastal valminud 
» The Fallsi“, filmi, millega ,Tulse Lu- 
peri kohvrid” — prototüübi tasemeni 
siiski päriselt küündimata — kindlasti 
kõige enam sarnaneb.) , Ülevoolaval” 
filmikeelel näib olevat kontseptuaalsust 
lagundav või vähemalt erakordselt tõ- 
husalt peitev toime — mis on muidugi 
ka loogiline. 

= Lulse Luperi” triloogia poole pöör- 
dudes tuleb nentida, et ,,Joonistaja kok- 
kuleppe“”, ,Padjaraamatu“” ning ,Ka- 
heksa ja poole naisega“ võrreldes on tal 
vähemalt see eelis, et selle puhul ei saa 
otseselt rääkida ,filmist” kui kujutlu- 
sest, mis tekib, kui öeldakse sõna , film”. 
See on muidugi suur eelis. Ainus asi, 
mis Greenawayd näib huvitavat, on 
informatsioonitootmine — 
nii praktiline tootmine kui selline kui ka 
informatsioon selle kohta, kuidas infor- 
matsioon on toodetud, kõikvõimalikud 
infotootmise viisid koos teoreetiliste 
skeemide, selgituste ja illustratsiooni- 

dega. Sisuliselt on see ikka Greenaway 
»kodukamar”: fiktiivsus + süstemaati- 
ka. Kuid antud juhul saab see veel väga 
spetsiifilise, ,suure kino” puhul prakti- 
liselt seninägematu multimeediavor- 
mingu. 

Algusest peale on niisiis ilmne vähe- 
malt see, et,,Tulse Luperi kohvrite” pu- 
hul pole tegu , filmiga” juba eelkirjelda- 
tud tähenduses. Tulse Luper, toodang 
või (väidetav) kaubamärk, mis kontsep- 
tuaalselt pürib terveks omaette tootmis- 
haruks — lisaks filmidele veel TV-sar- 
jad, multimeediatooted jm kõikvõimali- 
kud ,infokaubad” —, on miski, mis es- 
teetilis-sisuliselt on nn päris- või kom- 
mertskino lõplikult hüljanud, kujutades 
endast tegelikult ainult sellesama kom- 
mertskino võimsate vahenditega teosta- 
tud tootmis-, simulatsiooni- ja replikat- 
siooniahelate lõputut rägastikku, kirjel- 
dust ja ,analüüsi”. See võib olla meta- 
kommertskino või pseudokommerts, 
mis võiks sündida siis, kuiart house hak- 
kab kommertsiaalsete vahenditega ,,il- 
lustreerima” tootmise, simulatsiooni ja 
replikatsiooni masinavärki ja neid kir- 
jeldavaid teooriaid. (Mis puudutab 
kommertsi kui sellist, siis sellega pole 
Greenawayl, ,Padjaraamat” võib-olla 
välja arvatud, muidugi kunagi erilist 
pistmist olnud.) 

Luperite” filmikeel on sügavalt 
omanäoline. Olemuslikult on tegu mul- 
timeedia-kompositsiooniga, millele an- 
navad taktimõõdu kordused nii ajas kui 
ruumis (st ekraanil), tükeldatud ja/või 
digitaalselt töödeldud kujutis/ekraan/ 
heli, kõige erinevate infoedastusviiside 
(digitaalne 3D-kaart, skeemid, loendid 
jne) kasutamine. Peale selle ei puudu, 
nii kurb kui see ka pole, narratiivne joo- 
nis, mis esimeses filmis ,Tulse Luperi 
kohvrid, 1. osa: Moabi lugu“ (Tulse 
Luper Suitcases Part 1: The Moab Story, 
2003) kujutab peategelase lapsepõlve, 
seiklusi” Moabi kõrbes ja Teise maa- 
ilmasõja ajal korrespondendi ja/või 


»Tulse Luperi kohvrid“. 


luurajana Antwerpenis, teises kesken- 
dub jätkuvatele vangistustele ning juhu- 
töödele mitmel pool Euroopas, lisaks 
millele on Luper põhiliselt (aja)kirjanik, 
kollektsionäär ja , professionaalne 
vang”; kolmas pöördub tagasi lõppe- 
matute vangistuste ja seikluste juurde 
sõjaaja Euroopas, kusjuures filmi esi- 
mene kolmandik on ,, Moabi loo” lõpust 
täielikult, ilma ühegi muudatuseta üle 
võetud. 

PÖFFi teatmikus serveerib Greena- 
way Tulse Luperi projekti kui siirast 
katset viia kino post-tselluloidsesse aja- 
järku, demonstreerides (ning nagu näha 
— võimalikult ammendavalt) digitaalse 
kino äraarvamatuid võimalusi. Allakir- 
jutanu jaoks näib selle tagant kummita- 
vat vähemalt kaks soovi: 1. Soov minna 
(taas kord) filmiajalukku, mis tal pro- 
jekti uudsust ja mastaapsust arvestades 
tõenäoliselt õnnestubki. 2. Soov viia end 
kurssi digitaalse pilditöötluse tehniliste 
nüansside, arvutiprogrammide jms-ga, 
mis annab kogu projektile kerge ,õpi- 
lastöö” varjundi. Samas mõjub fakt, et 
korüfee on uutest tehnilistest võimalus- 
test vaimustudes valmis õpilase rolli 


taanduma, pigem sümpaatselt kui kaas- 
tunnet äratavalt. Õppimine ja tehnoloo- 
giliste muudatustega sammu pidamine 
eeldab järjekindlust, huvi ja alandlik- 
kust ning viib sageli uute loominguliste 
kvaliteetideni, mis antud projektis näi- 
vad esinevat küll pigem embrüonaalses 
staadiumis. 

Filmi ülesehituses/süžees võime 
täheldada ühe teise Borgese novelli, ni- 
melt ,Tee al-Mutasimi juurde” mõju. 
Nagu selles novellis kirjeldatava fiktiiv- 
se romaani peategelanegi, teeb Tulse 
Luper läbi kõige suvalisemate ning 
hämmastavamate rollide, tõusude ja 
languste kadalipu, mille sügavaimaks 
mõtteks on kogu maailma, kõigi selles 
valitsevate seoste kirjeldamine ühe 
(Tulse Luperi) inimelu näite varal, mis 
rekonstrueeritakse filmis tema 92 kohv- 
ri sisu järgi. Romaanis vastavad neile 
ülima hüve” järjest tugevnevad pee- 
geldused, mille järgi orienteerudes fik- 
tiivse romaani peategelane läheneb selle 
algallikale. Luper kollektsioneerib oma 
kohvritäisi objekte, romaani peategela- 
ne ülima hüve peegeldusi, mõlemad ku- 
jutavad endast ühtaegu nii hüvesuse 

Harri Rospu foto 


kauget (al-Mutasim) või absurdset ja 
viljatut (Tulse Luper) lubadust kui ka 
kõige äraarvamatut teekonda, mis ase- 
tab peategelasi kõige arhetüüpsemates- 
se (kesksematesse) ajaloolis-kultuurilis- 
tesse kontekstidesse, seostesse ja situat- 
sioonidesse. Nii saab ühe inimelu varal 
kirjeldada kogu maailma kui teatava 
kollektsioonitäideviidust, 
mida romaanis tähistab viirastuslik 
inimene al-Mutasim, ülima hüvesuse 
algallikas, Tulse Luperi puhul number 
92 (uraani aatomite arv, VUE-de** arv 
»Lhe Fallsis“ ja palju muid kokkulange- 
vusi Greenaway mütoloogias). 

Selge on ka nende kirjeldusviiside 
erinevus. Tulse Luperi maailmakirjel- 
dus on sünkrooniline ja strukturalistlik, 
määratud konstantse arvu (92) kohvrite 
sisuga, al-Mutasimi maailm on diakroo- 
niline ja protsessuaalne, teleoloogiliselt 
määratud al-Mutasimi kui selle eesmär- 
giga. Al-Mutasimi teleoloogilist maail- 
ma valitseb hüvesus kui ülim eesmärk, 
Tulse Luperi viljatut poststrukturalist- 
likku maailma valitseb sattumuslik üh- 
telangevus. 

Tulse Luperi filmide kaader on põhi- 
liselt jäigalt struktureeritud. Enamjaolt 
on vaataja silm ilma jäetud loomuliku 
liikumise vabadusest (nn loomulikku 
kaadrit iseloomustavast silma vabadu- 

Peter Greenaway 
jaanuaris 2005 
Tallinnas. 


sest endale ise liikumispunkte valida), 
kuna Luperi kaadri jäik struktuur surub 
peale väga kindla etteantud vaatamis- 
viisi. Minu meelest polegi nende filmide 
suurim puudus mitte niivõrd ohjelda- 
matu infotihedus ja -küllus, kuivõrd just 
see, et nad kehtestavad a priori ebaloo- 
muliku, enam-vähem prokrustilise 
kindlusega etteantud vaatamisviisi. See, 
mis on talutav arvutimängus, kus vaata- 
ja saab oma vaatepunkti ja tegelast va- 
balt juhtida ja valida, muudab võrdle- 
misi talumatuks filmi, millel selline in- 
teraktiivsus paratamatult puudub. 


Märkused: 

* Analüütilises keelefilosoofias on ,üks- 
sarvik“ käibel õpikunäitena mõistest, millel 
on küll tähendus, kuid puudub osutus (st 
objekt, mis talle , tegelikkuses” vastaks). 

** Violent Unknown Event(Vägivaldne Tund- 
matu Sündmus) — sündmus, mille 92 erine- 
vale instantsile on pühendatud 92 lühifilmi, 
millest , The Falls” koosneb. 


VIIES REAKTSIOON 


JAMES THURLOW 


n VIIES REAKTSIOON“ (Vakonesh 
panjom). Stsenarist ja režissöör Tahmineh 
Milani, produtsent Mohammad Nikbin, 
operaator Alireza Zarrindast, muusika: 
Amir Moeeni, monteerija Shahrzad Poya. 
Osades: Niki Karimi, Jamshid Hashem- 
pour, Merila Zareie, Shahab Hosseini, 
Saghra Abisi jt. 35 mm, 106 min, värvi- 
line. O Farabi Cinema Foundation, Iraan, 
2003. 


10. detsembril linastus PÖEFil iraani 
režissööri Tahmineh Milani teos ,, Viies 
reaktsioon”. Filmis on kesksel kohal lu- 
gu noorest lesestunud naisest Fereshte- 
hist, kellel tekib konflikt oma laste eest- 


kostja, äia Hadj Safdariga, jõuka ja või- 
muka ärimehega. Hadj teatab, et Feresh- 
teh võib pärast oma mehe surma koju 
elama ja lapsi ise kasvatama jääda ainult 
tingimusel, et nõustub abielluma Hadji 
teise pojaga. Kuna Fereshteh ei saa seda 
tingimust vastu võtta, sunnitakse teda 
lahkuma majast ja oma lastest; viima- 
seid tohib ta edaspidi külastada kord 
nädalas. Ühel neist kohtumistest kuuleb 
ta aga oma lastelt, et need kavatsetakse 
Teheranist ära sugulaste juurde viia; ta 
aimab nüüd, et Hadjil on tegelikult plaa- 
nis lapsed lõpuks Singapuri elama saa- 
ta. Siis otsustabki ta lapsed kaasa võtta 
ja nendega koos Dubaisse põgeneda, 


Pimedate Ööde filmifestivali üldjuht Tiina Lokk ja PÖFFi võistlusprogrammi 
»EurAsia“ rahvusvahelise žürii esimees Tahmineh Milani 2004. aasta detsembris 
Tallinnas. 

Laura Kallasvee foto 


mis jääb Hadji võimupiirkonnast välja- 
poole. Järgneb kassi ja hiire mäng, milles 
asetatakse Hadji kurikavalate võtete 
vastu Fereshtehi ja talle appi tulnud sõb- 
rataride leidlikkus. 

Filmis vastandatakse väga ehedalt 
individualistlikku, autoritaarset mehe- 
likku ühiskonda, mida esindab Hadj 
Safdar, naiseliku, kogukondliku ning 
egalitaarsega (võrdsustavaga) — vii- 
mast iseloomustavad Fereshtehi põhi- 
mõtted. Hadj toetub riigi- ja politseivõi- 
mudele; temale ei ole probleem pealt- 
kuulamisseadeldiste paigaldamine üks- 
kõik kelle telefoni ega valve paigutami- 
ne lennujaamadesse ning sadamatesse; 
ta võib maksta meestele, kelle saadab 
oma miniat ja lapselapsi kinni püüdma. 
Samal ajal toetuvad naised sõprade, su- 
gulaste ja nende vastu sümpaatiat tund- 
vate võõrastegi, sugugi mitte ainult 
naistest koosnevale mitteametlikule 
»võrgustikule”, kes püüavad Hadjit ja 
seadust ninapidi vedada. Naisühiskon- 
na õilsus ja eetilisus mõjub terava kont- 
rastina mehelike , vastaste” ebasüm- 
paatsuse kõrval. Ühelt poolt Hadj, kes 
kasutab oma tahtmise saavutamiseks 
raha või hirmuvalitseja-autoriteeti, seda 
isegi oma poegade üle; teiselt poolt nais- 
ühiskonna vabatahlik abi — isegi rahali- 

Viies 
reaktsioon“, 2003. 
Režissöör 
Tahmineh Milani. 
Jamshid 
Hashempur 
(Hadj Safdar) ja 
Niki Karimi 
(Fereshteh). 


ne. Niisiis, vaatamata Hadj Safdari vas- 
tupandamatult võimsale materiaalsele 
ülekaalule ja tema osavusele, ohustab 
Fereshteh teda omal moel ikkagi. 

Fereshtehi ja tema äia suhe on tegeli- 
kult palju komplitseeritum, kui eespool 
toodud lühikokkuvõte aimata laseb. 
Minia võib küll Hadjit karta ja tema pea- 
le pahane olla, kuid see ei vähenda kar- 
vavõrdki tema lugupidamist. Võiks öel- 
da, et ta niivõrd ei vihka seda meest, 
kuivõrd lihtsalt soovib, et too oleks 
paindlikum. Filmi keskel peatub Fe- 
reshteh koos sõbrannaga päevalille- 
põllu ääres, sest nende auto ütleb üles. 
Nende juurde jääb seisma veoauto, mil- 
lest väljuvad kaks meest ja asuvad appi 
autot parandama. Üks meestest tuleb 
aga Fereshtehit ja ta lapsi tülitama. Kui 
too eriti tüütuks muutub, hoiatab Fe- 
reshteh, et on Hadj Safdari minia. Nii- 
siis, kuigi film arvustab teravalt seda 
seaduslikku ja moraalset raamistikku, 
mida esindab Hadj, võetakse samas siis- 
ki omaks paratamatu tõsiasi, et selle la- 
gunedes tekkivad kuritarvitused olek- 
sid võrratult hullemad. 

Film kujutab endast suurepärast 
draamat. Režissöör on kasutanud oma 
piiratud ressursse võrratu fantaasialen- 
nuga, võttes appi nii head kaameratööd 


kui ka taustamuusikat. Samuti võib 
seda põnevat jälitusdraamat edukalt in- 
terpreteerida kui tänapäeva Iraani ühis- 
konna allegooriat. Lõpustseenis, milles 
Hadj on minia kätte saanud, küsib teine 
poeg temalt: kui mina peaksin surema, 
kas sa kohtleksid siis ka minu naist nii 
julmalt? See küsimus näib Hadjile siiski 
hinge minevat; tundub peaaegu, nagu 
oleks ta leebunud. Kui ta siis aga lubab 
Fereshtehil koju laste juurde tagasi tulla, 
jääb Hadji viimaseks lauseks: ainult 
ühel tingimusel... Millise tingimuse ta 
seekord välja käib, seda ei saa meie, vaa- 
tajad, kunagi teada — mis jätab meid 
samasugusesse teadmatusse nagu kõiki 
inimesi, kelle ainus võimalus aduda, 
milleni viivad viimasel ajal Iraani koda- 
nikele antud suuremad vabadused, on 
oodata. Seda režiimi tingimustes, mis 
ühe käega annab ja teisega võtab. 

Kui film kätkebki endas soovi jõuda 
suurema tolerantsuse ja mõistmiseni 
Iraani ühiskonnas, siis samal ajal jääb 
ta ka omalaadseks palveks maailmale 
— näidata üles suuremat mõistmist 
Iraani enese suhtes. Lääne inimesed ei 
mõista sageli islami seaduste olemust ja 
seda, kuidas nood tegelikult toimivad. 
Seadused, mis filmis kogu võimutäiuse 
ilmselt vastuvaidlematult meeste kätes- 
se annavad, ei leia tegelikult kordagi ra- 
kendamist sellest hoolimata, et neile sa- 
geli viidatakse. Filmi neis olukordades, 
milles tekib legaalne küsimuseasetus, 
onalati ilmne, et täiesti loomulikult eel- 
datakse kompromissi sõlmimist poolte 
vahel nii, et kohtuorganite poole pöör- 
dumine ei oleks vajalik. Kui Lääne- 
Euroopas ja eriti Ameerikas on kohtus- 
seminek oma õiguste täielikuks jalule- 
seadmiseks olukorra normaalne ja igati 
eetiline lahendus, siis käesoleval juhul 
on tegemist sellise ühiskonnaga, milles 
oma õiguse tagaajamist kohtus peetakse 
üldjuhul ebanormaalseks ja väga eba- 
eetiliseks. Lääne ühiskonnas eeldatakse, 
et seadused on vajalikud sellepärast, et 


ühiskonnas napib eetikat. ,, Viies reakt- 
sioon” seevastu tutvustab meid ühis- 
konnaga, milles inimestel tuleb olla eeti- 
line sellepärast, et seadus o n. Seetõttu 
hinnatakse seal kaastunnet hoopis kõr- 
gemalt, ja kasutatakse rohkem kui meie 
juures. 


Inglise keelest vahendanud 
VAPPU THURLOW 


TAHMINEH MILANI (sünd. 1960 Tabri- 
zis, Iraanis) on üks tuntumaid ja edukamaid 
iraani naisrežissööre. Ta on lõpetanud kõrg- 
kooli arhitektina, filmitööd alustas ta stse- 
naariumikonsultandina 1979. aastal. 
Auhinnaga pärjati juba tema esimest filmi 
Lahutuse lapsed“ (Children of Divor- 
ce, 1989), rahvusvahelise tuntuse saavutas 
ta filmidega ,Legend Sighist“ (Afsane- 
ye-ah, The Legend of Sigh, 1991) ja 
»Kaks naist“ (Do zan, Two Women, 
1999). Nende kahe filmi vahel valmisid tal 
»Digeh che khabar?“ (What Else 1s 
New?, 1992) ja , Kakadu“ (1996). Aastal 
2001 ähvardas Milanit kodumaal surma- 
mõistev kohtuotsus filmi,, Peidetud pool“ 
(Nimeh-ye penhan, The Hidden Half) 
pärast, mis räägib islamistide võimuhaara- 
misest 1979. aastal. Milanit süüdistati 
kunsti väärkasutamises. Tänu president 
Mohammad Khatami eestkostele pääses 
Milani seitsmepäevase vanglakaristusega. 
Milani seitsmes film ,,Viies reaktsioon“ 
(Vakonesh panjom, The Fifth Reaction, 
2003) võitis Genfi festivalil grand prix. 
Viimasel PÖFFil oli Tahmineh Milani võist- 
lusprogrammi ,EurAsia“ rahvusvahelise 
žürii esimees. 

KALEIDOSKOOBI MÕTE 


LINNAR PRIIMÄGI 


»REPORTER*“. Režii, stsenaarium ja 
montaaž: Karol Ansip, kaamera: Karol 
Ansip, Andrus Prikk, Arvo Vilu ja Mait 
Mäekivi, muusika: Pastacas, diktoritekst: 
Rein Tootmaa, Toomas Raudam ja Ur- 
mas Lennuk, heli: Mihkel Kadak ja And- 
rus Prikk, heli kokkusalvestus: Horret 
Kuus/ Film Audio, stilistid: Reet UIfsak 
ja Ruta Tepp, tiitrid ja värvikorrektsioon: 
Kaspar Kallas, produtsent Peeter Urbla. 
Video Betacam SP, 49 min, värviline ja 
mustvalge. O Exitfilm, 2004. 


Kes veel ei teadnud — dokumentaal- 
kaamerast on eesti filminduses saanud 
päheistumise vahend. Päheistujate ple- 
jaadi esinumber oli hulk aega Mark 

Soosaar, kuni tulid Urmas E. Liivi , Tei- 
ne Arnold” (2002) ning Andres Maimi- 
ku ,,Vali kord” (2004). Neil kõigil on ol- 
nud filmitavate kulul mingi edev liug 
lasta. , Reporteri” (2004) autor Karol 
Ansip tahaks vaataja teadvuses ehk 
nendega sarnastuda, aga erineb, valmis- 
tades mõnele seeläbi pettumuse — et: 
näh, polegi naismaimik! Aga tõesti ei 
õnnestuks ka meesansipit ette kujutada. 
Temas on selleks liiga palju neidu, et 
päheistujaks hakata. Aga palju viisakust 
teeb inimese kaameraga” nõrgaks. 
Säärasel juhul pidanuks objektiivi et- 
te filmi vedajaks panema endast võimu- 
kama isiksuse. Nõrk ja nõrk ei anna 
kunstis kokku tugevat, vaid veelgi nõr- 
gema. Jüri Muttika on isiksusena nõrk. 


»Reporter”, 2004. 
Režissöör 

Karol Ansip. 

Jüri Muttika. 


»Reporter”. 
Mart Laar. 


»Reporter”. 
Linnar Priimägi. 


Tema ,jah-idest” ei kosta ,ei-sid”. See- 
tõttu pole mingit tähtsust, mida ta suu- 
soojaks räägib. Isiksuse tunnuseks ei ole 
see, et kõik laused algavad sõnaga ,,mi- 
na”. Nimitegelast Reporterit ei viitsi 
filmis kuulata ega peaaegu ka mitte vaa- 
data. Tema roll sarnaneb David Bisseti 
laadis mõistujutuga peeglist, kes ihkas 
iseennast näha ja muudkui keerutas 
end, et ennast endasse saada, selle ase- 
mel aga püüdis kinni vaid ümberkaud- 
seid juhuslikke kujusid. Noid passante 
leidub seal hulk, mõni täiesti mõistatus- 
lik (ümber piljardilaua keerutav blond 
lirva), mõni (näiteks Kaarel Tarand) ka 
pikemalt, kuid mitte vähem juhuslikult. 


Ja vähestele pääseb Karol Ansipi kaa- 
mera ligi, ilma et nad ebaloomulikuks, 
st abitult teatraalseks muutuksid. Või- 
dab kõige teatraalsem kuju filmis. Kes 
filmi vaatas, nägi ise, kes nimelt. 
Karbitutvustus väidab: , Dokumen- 
taalfilm kolmest eesti mehest. Mart 


Laar..., Linnar Priimägi... ja Repor- 
ter...” Üks neist kolmest on siinkirjuta- 
ja, ja muidugi mitte Mart Laar. Aga sat- 
tuda kellegagi ühte peeglisse on palju 
dramaatilisem, kui sattuda temaga ühe 
pildi peale. Ühte peeglisse ei satu kaks 
inimest juhuslikult. Siin võinuks peitu- 
da mingi agon'i alge, aga siis pidanuks 
mõlemad kokku viima. Praegu jäid 

Mart Laar ja Linnar Priimägi kumbki 
oma asja ajama ning vaid paaril korral 
sai montaažiga mängida, nagu kuulek- 
sid nad teineteist. See olnuks ehk üldse 
viljakaim viis tegelasi omavahel suhes- 
tada. Paraku jäeti säärane võimalus ka- 
sutamata. Igaüks pidi üksi iseenda eest 
seisma. 

Jüri Muttikast tegime juba juttu, te- 
mas on liiga palju alandlikkust, mis 
küünib alaväärsuskompleksini. Kuidas 
muidu seletada kuulekust, millega ta 
Jmidžikunstniku” Reet Ulfsaki käe all 
riietub odavaks baaripedeks. Inimene, 
kes alustab lauseid , mina-st”, võiks ka 
pildina ,, mina” välja näha. 

Mart Laaris jälle kätkeb liiga palju 
poliitikut, et temasse veel kuigivõrd 
isiksust mahuks. Eesti märgist kõneldes 
räägib ta filmis teiste, mitte iseenda 
tööst, ja palju ta ütelda ei oska. 

Film on üles ehitatud lineaarselt na- 
gu mingi road movie (rongisõitu näida- 
taksegi alguseks ja hiljem refräänina), 
just nagu jäädvustaks kaamera lihtsalt 
ettejuhtuvat: mis paistab, seda näitan. 
Kummatigi kujunevad mingid kont- 
sentrid, kus jutt hakkab teatava teema 
ümber keerlema. Suurimat temaatilist 
keset valdab ja valitseb Bernt Notke sõ- 
ber. Mõnikord võinuks ta isegi pikemalt 
sõna saada, aga selle all oleks film ter- 
vikuna kiiva kiskunud. Musta materjali 
võeti üles küllalt, ehk annab sellest ku- 
nagi midagi veel juurde lõigata. 

“Reporteri” struktuuri mudeliks on 
kaleidoskoop, keerlev ning ennast pee- 
geldav peegel, kust mõni värviküllasem 
kild paratamatult paremini silma jääb. 
Olekski nagu kõik. Kuid tollest kaleidos- 
koobist väljub analüüsivale mõistusele 
siiski üks, ja võib-olla kõige olulisem tõ- 
de: isiksust ei anna teeselda. Teatriini- 
mesed mõistavad, mida sellega öeldud. 
Hea näitleja võib panna mängima kõike, 
aga kui temas pole isiksust, siis seda ta 
etendada ei suuda. Niisugune iva pei- 
tub Karol Ansipi , Reporteris”. 

Film ei saanud niisiis sugugi rumal, 
küll aga nõrk. Karol Ansip tahtis teha 
väikest teost, aga liiga suurest materja- 
list. Olles nõrgem, jäi ta alla. Aga mitte 
rumalalt. Sellest tüdrukust paistab for- 
maaditahet. 

P. 5. Kõik siinse loo tegelased on väl- 
jamõeldud ning autor ei vastuta juhus- 
like kokkulangevuste eest tegelike isi- 
kute või asjaoludega. 


Harri Rospu foto 


KAROL ANSIP (sünd. 21. detsembril 1970 
Tartus) on õppinud 1986 — 1990 Tartu 
Kunstikoolis kunstilist kujundamist ja 
1996 — 2001 Tallinna Pedagoogikaülikoolis 
filmi ja video erialal, mille ta lõpetas do- 
kumentaalfilmide režissöör-operaatorina. 
Aastatel 2003 — 2004 õppis ta Eesti Huma- 
nitaarinstituudis kultuuriteooria magist- 
rantuuris. 2004. aastast õpib ta Tallinna Pe- 
dagoogikaülikoolis kultuurikorraldust ma- 
gistriõppes ning on sama aasta kevadest TPÜ 
eesti ja maailma filmiajaloo lektor. Filmid: 
1999, Anekdoot“ (osales Helsingi filmifes- 
tivalil , Ilumination 2000“); 2001,,Raud- 
roosiõied“ (bakalaureusetöö, osales Rjazani 
filmifestivalil, pälvis Theodor Lutsu filmi- 
päevadel Eesti Filmi Sihtasutuse noore re- 
žissööri preemia); 2004, Reporter“ (osales 
Pärnu dokumentaal- ja antropoloogiafilmide 
festivalil). 


KUNST SAI PRONKSIST MASKI 


JOHANNES SAAR 


7 PRONKSIAEG“. Režissöör ja produtsent 
Peeter Brambat, stsenaristid Juta Kivi- 
mäe ja Peeter Brambat, operaator Peep 
Laansalu, monteerija Kalle Käärik. Video 
Betacam SP, 25 min 30 s, värviline. O AD 
Oculos Film, 2002. 


Ega selle napilt pooletunnise filmi- 
kese kohta palju tarka öelda olegi. Tema 
alusmaterjaliks on 2001. aastal Kunsti- 
hoones toimunud skulptuuri valiknäi- 
tus ,Pronksiaeg”, millega kuraatorid 
Juta Kivimäe ja Jaak Soans heitsid vä- 
heke valgust eesti viimase viiekümne 
aasta säidskulptuurile, seda just pronk- 


Tamara Ditman. , Reisijad“, 1985. 


sivalu vallas. Näitusena oli see minevi- 
kuretk nauditav, filmina aga väheke 
problemaatiline. Näitus on läinud ja se- 
da tagasi enam ei saa ning ongi hea. See 
ongi ideenäituste saatus — tulla, lüüa 
välku ja minna. Film aga on tulnud, et 
jääda, saada dokumendiks, mäluks, aja- 
looks. Ja siit probleemid algavadki. 
Kakskümmend viis minutit filmiriba 
tekitab rohkem küsimusi kui neli näda- 
lat Kunstihoone saalides. 

Eks asi alga ju kontseptuaalsest läh- 
test. Kui on otsustatud vesta katusmõis- 
test ,,pronksiaeg”, siis paratamatult oh- 
verdatakse ajastuportree ühtsusele tü- 
hised(?) isikutevahelised erinevused. Et 

Stanislav Stepaško foto 


Juta Kivimäe foto 


kujuneks mingi terviklik ja lahtiste ots- 
teta visioon. Just nagu sidus narratiiv 
oleks omaette eesmärk. Nii ongi küm- 
mekond erinevat kujurit saanud endale 
igaveseks ühise sildi otsaette ainuüksi 
sellepärast, et nende tööd said kunagi 
pronksi valatud. Kindlasti on ,pronksi- 
aeg” väga suupärane termin KuKu klu- 
bi teravkeeltele, kuid kunstiajaloolise 
konstruktsioonina siiski liiga luuleline. 
Ka ei kõlba ta dokfilmi kondikavaks — 
liiga üheplaaniline, lööv ja probleemitu 
määratlus. 

Soov esitada hõlmav määratlus kogu 
poolsajandile algab hetkel, mil suurde 
libisevasse plaani tõmmatakse esimene 
taies — Edgar Viiese abstraktne kom- 
positsioon kuuekümnendate lõpust. 
Heliribalt sõidab sisse kauge ja ülev 
sündiheli, mis hiljem koos saksiga saa- 
dab sama helistiku variatsioonidega 
kõikide kujurite näitamist. Kaadris jook- 
sevad näited risti-põiki põrkuvatest 
kunstivooludest, kuid muutumatu taus- 

Edgar Viies. 
Avamäng“, 
1968. 


taheli liidab kogu virvarri mõtteliselt 
üksmeelseks ja ühetonaalseks tervi- 
kuks. Seda poleks pidanud küll tegema. 
Irina Rätsep ja Seaküla Simson on nii 
erinevad tegelased küll, et neid peaks 
kaunistama erineva soundtrack'iga. Ja 
see käib ka kõigi teiste kaasatud skulp- 
torite kohta. Ja edasi. Ei ole hea, kui kolm 
kujurite põlvkonda paigutatakse ühe 
lõppematu muusikapala sisse — peale 
kujurite isikupära läheb kaotsi ka kuns- 
tivoolude põlvkondlik rütm. Mõlemad 
uputatakse sarnasesse helimaastikku. 
Ka pilt on üsna ühetooniline, aegla- 
ses tempos kulgevad kaadrid, mille põ- 
hivärvidki ei muutu — ikka pronks ja 
pronks. Samas on kõnealusel pildireal 
kaheldamatuid voorusi, mida tõstaksin 
esile operaatori ja montaaži juures. See 
on seesama põhjalik aeglus, millega 
kaamera sõidab taieste vahel, valides 
hoolikalt rakursse ja plaane, peale- ja 
ärasõite. Ehkki heli on oma ühetoonili- 
suses eksitav, on pilt kunstiajalooliselt 


informatiivne! Ta on dokumendina ka- 
sulik! Eriefekte ja arvutitrikke, millesse 
uppusid Jaanus Nõgisto kunagised 
kunstnikuportreed, selles filmis ei näe. 
Ja jumal tänatud. Vähem visuaalset kä- 
ra, rohkem villa. Seega — ajalooallikana 
on film kõlbulik, kuid kunstiajaloolise 
filmina pisut eksitav. 

Ja samas. Kivimäe ja Brambat on küll 
= pronksiaja” termini ja taustameloodia- 
ga üritanud viimase poolsajandi eesti 
skulptuuri teha lihtsalt lahterdatavaks 
kogu inimkonnale, kuid montaažis ja 
kaadritaguses tekstis on nad siiski ot- 
sustanud nüansitundlikuma lähenemi- 
se kasuks ning raisanud aega ka perso- 
naalsetele eripäradele. Mare Mikofi ja 
Tamara Ditmani tüüned popskulptuu- 
rid, Egdar Viiese ja Lembit Palmi in- 
dustriaalne konstruktivism, Jaak Soansi 
nägemuslikud figuurilõiked, Ülo Õuna 
sürreaalne iroonia, Tõnu Maarandi 
portretistivilumused — kõik leiavad sõ- 
nas äramärkimist. Mati Karmin, Ellen 
Kolk, Ekke Väli, Kadri Metsik, Hannes 
Starkopf — kõik pälvivad kiire stilistili- 
se liigituse. 


Mare Mikoff. 
»Laud“, 1984. 


Ja ometi tahaks kurta, kui vähe suu- 
davad sellised lühifilmid eesti kunsti 
ajaloo populariseerimisel ära teha. Üks 
pealkiri, kolm-neli väljasõitu kaamera- 
bussiga, vahest ehk kümme tundi mon- 
taažiaega ja otsas see raha ongi. Saime 
teada, et keegi kuskil tegeleb millegagi. 
Hea, kui kunstiajaloolasel jätkus aega 
ütlemaks, et tegu on eri kunstnikega. 
Kivimäe tekst on asjatundlik ja filmi- 
formaati arvestav, kuid liikumine ühe 
kujuri juurest teise manu peaks olema 
toetatud ka muutustega taustahelis ja 
kaadrikasutuses. Kõnealusel juhul on 
need aga muutumatu ja väljakujunenud 
professionaalsusega algusest lõpuni 
paika pandud nagu saeveski metoodi- 
line rutiin. Seepärast väsib ka kõrv tead- 
lase juttu kuulates. Töö saigi tehtud, 
kuid tulemus pole nauditav. Ta on ka- 
sutatav, aga mitte nauditav. Ei tulegi 
ette, et mul midagi muud selle filmi 
kohta öelda oleks. 

Stanislav Stepaško foto 


MÄSSAV PLANEET 


JASPER ZOOVA 


Ütle midagi, Schiller! ...Ahah! 


Rääkides videokunstist, meenub 
mulle ikka Eduard Bornhöhe ,,Kuulsu- 
se narride” põhjal valminud videofilm. 
Pean seda ETV 1982. aastal toodetud 
teost mitmel põhjusel oluliseks. Esiteks 
näeme siin palju nutikaid tehnilisi nõk- 
se, mis mõjuvad värskelt ka tänapäeval. 
Osavalt on kasutatud näiteks peegel- 
efekti (kahe peaga kits). Samuti on os- 
kuslikult rakendatud videokunstile 
omast kordamist ehk loop'i (Tatika eba- 
õnnestunud start Kuule). Tehnilise no- 
vaatorluse kõrval puudutab see telela- 
vastus-videofilm ühte teist olulist küsi- 
must. Tõe huvides on vaja teada saada, 
kesta on, see videokunstnik, — kas ikka- 
gi äpardunud poeet või pigem andetu 
insener? Püüangi nüüd tutvustada neid, 
subjektiivse lähiajaloo silmapaistva- 
maid videokunsti Loojaid, kellel on tul- 
nud (kas kogemata või siis meelega) 
roomata mööda geniaalsust ja hullu- 
meelsust ühendavat pimedat soolikat 
sellele küsimusele vastust otsides. 

Kunstnike tandemi ,Puuk” (Killu 
Sukmit ja Mari Laanemets) aastal 2000 
valminud videos ,Lucy” näeme puna- 
ses kleidis heledapäist neidu psühhe- 
deelsete helide saatel kuhugi allapoole 
kukkumas. Taustal mööda vilksatavad 
korduvkaadrid hämarduva agulirajoo- 
ni akende reast. Kui ekraanil toimuvat 
kauem jälgida, tekib ka vaatajal süga- 
vikku vajumise ängistav state of mind. 
Video monotoonsus on lummav. On ju 
kordamine videokunsti ema... 

Sootuks agressiivsemalt luubib sisse 
iiri päritolu kunstnik Gary Ward vi- 
deos,,Van 2000”. Video autor nimelt ki- 
hutab oma punase ,, Wolkswagen”-väi- 
kebussiga täiskäigul mööda teed ümber 
ringikujulise liiklussaare. Kõik auto uk- 
sed-aknad väljakutsuvalt pärani lahti. 
Kaamera jälgib tema ühemeherallit truu 
valvekoera positsioonilt. Noogutades 
vastavalt sõidusuunale truualamlikult 
objektiivi — ikka vasakult paremale, va- 
sakult paremale. Kunstniku ilme on väl- 
japeetult tõsine. Teoses on väljendatud 
zen-mõtlemist, mootorite maailma ja õh- 
tumaa inimese muret oma allakäigu pä- 
rast. 

Looduseuurija vaatevinklit video- 
kunstis tutvustab vahest kõige satiirili- 
semalt Pärnu kunstnik AI Paldrok oma 
videos , Summerhouse”. 1997. aastal 
Kadrioru lõbustuspargi elavnurka so- 
kutatud kaamera avab meile ukse näri- 
liste küünilisse maailma. Plastmassist 
Barbie-majadesse elama määratud rotti- 
de elu tundub meelelahutusega harjuta- 
tud valge inimese psüühikale kuidagi 
kahtlaselt tühi. Allegoorilist õõvatunnet 
vürtsitab veelgi Meelis Salujärve dep- 
ressiivne raalimuusika. Ehk on ta kogu- 
nisti mõni õnnetu armastaja? See Video- 
kunstnik? 

Tõepoolest siinkirjutaja 1998. aasta 
diplomivideos ,,124 vagunitäit armas- 
tust” kohtame viiteid traagiliselt killus- 
tunud tundeelule. Mustvalged kaadrid 
tonnide raskuse all ägisedes mööda vee- 


124 vagunitäit armastust“, 1998. Autor Jasper Zoova. Mustvalge, video Betacam SP. 


revatest kaubarongivagunitest on kaht- 
lemata viide Nõukogude Vene okupat- 
sioonile ning küüditamisele. Samas on 
lisatud romantilise armastuse sümbol- 
kujude Vivien Leigh” ja Clark Gable'i 
suudlemise kaadrid. On see märk noore 
autori vanainimeselikust fatalismi paa- 
tosest? Jah, armastus küll tuleb ja läheb 
— agasellele vaatamata ei kao inimkau- 
bandus siit ilmast niipea küll kuhugi... 

Pärast Marko Raadi 1998. aastal 
valminud video ,,Infopankade muusi- 
kaline esiettekanne” vaatamist saab 
uue ettekujutuse saabunud infoajastuga 
seonduvatest hirmudest. Kunstnik on 
videokaamera, oma püha relva märk- 
lauaks valinud sinetava arvutiekraani. 
Seal siblivad ülevalt alla, alt üles lõpu- 
tud tähemärgiread. Neist saavad oma- 
korda nimede read... justkui kiireks- 
kursioon surnuaeda. Häbematu info- 
pank paljastab kaitsetute kodanike kon- 


fidentsiaalsaladusi: telefoninumbrid, 
automargid, ees- ja isa- ning emanimed. 
Graafiline ning sotsiaalne põimuvad 
selles videos kaunilt maitsekaks algorit- 
miks. 

Autoportreeline versus kunstipoliiti- 
line teemavaldkond leiab käsitlemist lis- 
raeli kunstniku Keren Cytteri videos 
War and Peace”. Võõrale maale küla- 
lisateljeesse , võitlema deporteeritud” 
stipendiaat avab meile noorintellek- 
tuaali keerulist tundeelu. Kompromis- 
situ jonnakusega filmib kaamera tema 
igapäevaelu rutiini vabas Euroopas. Lo- 
takates riietes, blaseerunud ilmel jointy 
kimuv tibi, avamas ja lukustamas (enda 
ees ja järel) lugematuid uksi ning õuevä- 
ravaid. Neid, mis jäävad tema elukoha 
ning külalisateljee videomontaažitöötoa 
vahele. Neid uksi on tõesti kole palju. 
Eriliseks kontsentratsiooniharjutuseks 
on suhtlemine kolleegidega. Tuleb olla 

5:48 
Keren Cytter. 


sõduri kombel distsiplineeritult valve- 
seisundis ka small-talk'imise ajal. Sest 
nagu teada, on ka kõige andekamatel 
loojanatuuridel tavaks üksteiselt idee- 
sid pihta panna. Mustas vihmamantlis 
vastu jalutav hollandi naiskunstnik as- 
sotsieerub SS-lasest nuhi tüübiga IV 
klassi ajalooõpikust. Mis kuri saatus on 
mind siia paisanud? — näib olevat 
autori küsimus. 

Kurjuse jõust ning kurja toimimise 
mehhanismidest pajatab ka Mihkel 
Kleisi uudisvideo ,,Satanic Dancer” 
(2003). Auto päraosast väljuvate purga- 
toorsete gaasipilvede sees tantsib noor- 
mees. Muusikavideoid järele aimates 
soovib noor, veel identiteediprobleemi- 
des vaevlev mehekeha justkui esitada 
suurele rahvahulgale virtuoosse kitarri- 
mängija osa. Kurjuse vürst ise seisab aga 
rahulikult mõni samm eemal, irvitab 
ning õhutab surmagaaside sissehingajat 
tagant. See on aga video autor Mihkel 

Kleis ise (koos sõbraga). Kergeuskliku- 
mad videovaatajad peavad teda ilmselt 
hoopis tubliks koreograafiks. Hahaa! 
Ainult kaamera teab täit tõde. Aga tema 
ei oska õnneks rääkida. 


Järgnevalt on esitatud kahele video- 
kunstnikule samad küsimused nende 
loomeprotsessi, tagasiside ja videokuns- 
ti tuleviku kohta. 


Keren Cytter 

Sündinud 22. augustil 1977. aastal Tel 
Avivis. Õppinud 1996 — 1997 Avni Insti- 
tuudis ja 2000. aastal Hamidrasha-beit 
berlis kunsti, täiendanud end 2002 — 2004 
külalisateljees De ateliers Amsterdamis. 
Teeb alates 2001. aastast videoid: ,, Brush“, 
85 min; , Documenta Y“, 50 min; viimane 
video ,,15. detsember” oli väljas Stedelijk 
Bureau galeriis Amsterdamis — viiest 
monitorist moodustus kokku üks film. 


Mt, 


Mihkel Kleis. 


1. Kuidas sünnivad sinu videod? Kir- 
jelda palun oma tööprotsessi. Millest 
alustad? Mis on oluline? 

Kõigepealt kirjutan valmis käsikirja, 
mis sisaldab kaamera liikumist ning 
filmi toimetamist... tegelikult ongi see 
stsenaarium. Pärast seda palun inimes- 
tel, kes on minu sõbrad, oma filmis män- 
gida. Mina olen see, kes hoiab käes kaa- 
merat ja hiljem filmi ka kokku montee- 
rib. Kõige olulisem minu jaoks on õige 
atmosfääri loomine, mõtlen selle peale 
nii käsikirja kirjutades kui ka montaaži 
ajal. Võtete ajal unustan selle ära. Käsi- 
kiri on minu filmide kõige tugevam osa, 
näitlemine kõige kehvem... 


2. Kui tähtis on sinu jaoks kriitiline 
tagasiside? 

See on oluline. Kuid et see nii on, ei 
meeldi mulle. Enamik inimesi on ruma- 
lad ja silmakirjalikud ning ütlevad, et hea 
film oli. Mul on raske neid tõsiselt võtta. 


Niisiis on kriitika mulle vahetevahel 
ebamugav. Kahjuks aga oluline nähtus. 


3. Mis vahe on ,Palil“ ja , Secamil“? 

Ma arvan, et ,Pal“ on süsteem, mis 
kuulub Euroopa-poolsele osale maail- 
mast ja tähendab 25 kaadrit sekundis. 
»Secamiga” on segasemad lood. Kujut- 
len, et tegemist on mingit liiki suure 
videokassetiga. 


4. Milline on videokunst homme? 
Kirjelda oma nägemust. 

Mul puudub visioon. Teiste inimeste 
töö ei ole minu jaoks nii oluline. Mõned 
üksikud asjad, mis mulle meeldivad, ei 
ole kuidagi seotud homme-täna-eile- 
värgiga. 


5. Kuidas suhtud tehases videokaa- 
merasse programmeeritud efektide 
kasutamisse? Milliseid oled ise kasu- 
tanud? 

Kasutan arvutiefekte. Aeglustust ja 
kiirendust, kui vaja; pisut värvitasakaa- 
lu. Heledust ja kontrasti natuke (see ei 
tööta kunagi, nagu vaja). Corps-efekti 
kunstilise atmosfääri saavutamiseks. 
See ongi vist kõik. 


Mihkel Kleis 

Sündinud 2. septembril 1977 Tallinnas. 
Õppinud EKASs tekstiili erialal 1998 — 2002, 
alates 2002. aastast samas interdistsipli- 
naarsete kunstide osakonnas magistrantuu- 
ris. 


1. Videot teen siis, kui idee sisaldab 
neid asju, mida on video vahendusel 
kõige parem teostada. Video peamised 
eelised on liikumine, sellega kaasnev 
ajamõõde ja heli. Vahel õnnestub mater- 
jal niimoodi filmida, et lõigata pole pea- 
aegu üldse vaja. Nii on kõige mõnusam. 
Vahel moodustub lõplik idee alles mus- 
ta materjali läbivaatamisel. Mõnikord 
saab sel moel ühe korraga filmitud ma- 
terjalist mitu videot. Üldiselt meeldib 
mul välja mõelda situatsioone ja süžee- 
sid, mida on võimalikult lihtne üles võt- 
ta, aga mingisugune põnevusmoment 
peab kindlasti sees olema. Ma ei viitsiks 
filmida näiteks, kuidas küünal põleb al- 
gusest lõpuni või midagi muud sellesar- 
nast ,abstraktset” või , meditatiivset”. 
Kui kõik on üles võetud ja valmis mõel- 
dud, märgin võtted paberile, panen nad 
niisugusesse järjekorda, nagu vaja, ja 
lasen kellelgi montaaži ja muu tehnilise 
poole ära teha. 


2. Seeonalati hea, kui keegi võtab vae- 
vaks arvamust avaldada, kommenteeri- 
da või midagi küsida. Inimesed näevad 
asju erinevalt, niimoodi avaneb võima- 
lus näha töid läbi vaataja silmade. Tei- 
nekord ei taheta asjadest üldse aru saa- 
da, vahel on see naljakas, aga enamasti 
näitab lihtsalt piiratust. 

3. Oi, ma tõesti ei tea! Ma olen seda õp- 
pinud, aga kuna mind sellised tehnili- 
sed detailid üldse ei huvita, siis ma liht- 
salt ei vaeva oma pead selle meelde jät- 
misega. Aga kui on vaja teada, siis võin 
küsida mõne videomontaaži professio- 
naali käest, nemad peaksid kõiki termi- 
neid valdama. 


4. Eitea. Maeitea sedagi, milliseid vi- 
deoid ma ise homme teen, kust ma 
peaksin siis teadma, mida veel teised 
kavatsevad ette võtta. Suure tõenäosu- 
sega on see üsna samasugune nagu 
täna. 


5. Ükski mu tuttavatest kunstnikest ei 
kipu neid eriti kasutama (juhul kui ta 
muidugi parajasti esimest korda video- 
kaamerat käes ei hoia). Iseenesest ei näe 
ma nende kasutamises mingit erilist ta- 
bu. Mul eiole paranoiat, et kui ma mõn- 
da efekti kasutan, siis mingi videokaa- 
mera-tehase insener samal ajal naerab 
kuskil omaette, et ,näete, tegelikult 
mõtlesin mina selle efekti välja”; et mi- 
nu tehtud kunst oleks selle võrra nagu 
vähem väärtuslik. Vahel olen tahtnud 
kasutada juba kas või sellepärast, et ta- 
valiselt vormistatakse kõik kunstivi- 
deod nii piinlikult askeetlikult, nagu 
oleks see mingi iseenesestmõistetav kir- 
jutamata reegel, aga siiamaani pole ma 
neile kaameraefektidele oma töödes 
lihtsalt piisavat põhjendust leidnud ja 
need, mida ma tean (venitus, negatiiv, 
mosaiik jne), tunduvad natuke liiga ro- 
bustsed, aga, noh, see on ju tegelikult 
just nende eelis... 


»TEGELIKKUSE KESKUS” — 
INFOSÕDA NÕMEDUSEGA 


TÕNU KARJATSE 


n...alljärgnevad ideed ei pruugi ühtida 
väljaande seisukohtadega.” 
» Tegelikkuse Keskuse” juhtlause 


Mehed varjust, Juku-Kalle Raid ja 
Kivisildnik, on ilmunud ETV vaatajate 
ette juba kaks aastat, ja seda üha muu- 
tuval telemaastikul, kus tekivad ning 
kaovad uued ja uued tegelikkuse vaate- 
mängud (teisisõnu reality show'd) koos 
viivuks rambivalguses tuhaks põlevate 
»kuulsusliblikatega”. Kes enam mäletab 
üle-eelmise hooaja staare... kuid see 
polegi kommertstelevisiooni eesmärk 
— keskmine vaataja vajab uusi teravaid 
elamusi ja tarbijakäitumisest elatuv 
meelelahutusmasin uut liha. 

»Tegelikkuse Keskus” on sedavõrd 
vintske tükk, et selle peale kaupmeeste 
ega ka poliitikute hammas ei hakka. Ja 
iseenesest mõista pole see neile söödav 
kommerts, ehkki eetriaega on , Tegelik- 
kusele“ andnud Eesti esimene kom- 
mertsraadio, , Kuku“ raadio. Seda aga 
alles aasta eest. Julgustükina otsustas 
kultuuri ja poliitika valukohti tallavale 
lehele telekuju anda Eesti Televisioon 
eesotsas Ilmar Raagiga 2002. aasta 
veebruaris. Praeguseks on , Tegelikkuse 
Keskus“ ETV üks tsiteeritumaid saateid. 
Saate produtsent Ene-Maris Tali arva- 
tes moodustavad saate vaatajaskonna 
enamasti kõrgema haridusega ja tundli- 
ku sotsiaalse närviga vaatajad. 

Hardo Aasmäe, saate kauaaegne 
kaasautor, märgib, et , Tegelikkuse Kes- 
kus“ haarab kontingenti, kellele meel- 
dib vihastuda, teisalt haarab saade ka 
neid, kellele meeldib mõelda. Seega, kui 


on kaetud need kaks äärmust meie tele- 
publikust, siis haarab see ka neid, kes 
sinna vahele jäävad. 

Kui vaadata, mida näitavad samal 
ajal, neljapäeva õhtul, teised Eesti tele- 
kanalid, siis pole , Tegelikkuse Kesku- 
se” edu kaimestada — konkurente ees- 
tikeelse programmi osas valivale vaata- 
jale lihtsalt pole. 

Mida siis vaataja näeb? Pahaendelis- 
te rütmide taustal varjust välja tulevaid 
morne mehi. Kuuleb tunnuslauset, mis 
jätab saates esitatud mõtete ja väljaöel- 
du vastutuse vaid saatetegijate endi õl- 
gadele ja edasist jälgides saab hoopis 
meelelahutuslikus vormis mõtlemis- 
ainet. On ,naeru läbi pisarate”, nagu sõ- 
nastab Hardo Aasmäe, peent huumorit 
ja absurditaju. Saade töötab, visuaalne 
külg vormistab sisulist, on siin siis tege- 
mist montaaži-, lavastuslike või režii- 
võtetega; üllatusi pakuvad alati režis- 
söör Maarika Lauri leitud rubriikide 
lahendused — võttekohad, vahekaad- 
rid. Sisulise teravuse, vaheduse ja vahe- 
tuse poole pealt pole kahjuks teisi saa- 
teid meie ajakirjandusmaastikul kõrvale 
panna. Võib ka öelda, et , Tegelikkuse 
Keskus“ ületab ajakirjandusliku uuri- 
mis- või elusaate piire, ning seda just 
oma äärmuslikkusega — ta demonst- 
reerib mõnuga servi, mida pole nülitud. 

Aines ja võttepaigad leitakse võima- 
likult igapäevastest kohtadest: tänavailt 
või nurgatagustest, eksides teinekord ka 

kunstigaleriide rafineeritud puhtusse. 
Õigupoolest tegutseb TKK seal, kuhu 
poliitikute silm ega ka mõte ei ulatu ja 
kuhu uuriv ajakirjandus oma nina ei 
pista. Uuriva ajakirjanduse laadseid 
paljastusi saade ei taotlegi, Juku-Kalle 
Raidi kinnitusel on asja eesmärk anda 
pigem mõtlemisainet — kas sealt edasi 
mõeldakse, on igaühe oma teha. Saate 
aines otsa ei lõpe, sest kõikjal hiilib laus- 
lollust, mis on ajendatud mõttemugavu- 
sest, ahnusest ja väiklusest. Väikeko- 
danlane, kes tahab saada ajuvaba mee- 
lelahutust, seda saadet ei vaata. Võib 
kindel olla, et talle ei meeldiks ka Monty 
Pythoni eelarvamustevaba huumor, mis 
samuti sai alguse briti rahvusliku ring- 
häälingu BBC riskivalmidusest. 

» Tegelikkuse Keskus“ on satiir ja ku- 
na satiiris võib valusalt saada ka vaataja 
ise, siis on saatel nii pooldajaid kui ka 
vastaseid. Mõnikord on vaid aja küsi- 
mus, mil vastastest pooldajad saavad. 
Kaks aastat tagasi, kui ETV-I oli plaan 
Tegelikkuse Keskus” ekraanile lasta, 


sai ETV juhtkond kirja Keskerakonna 
juhtkonda kuulunud Peeter Kreitzber- 
gilt, kes hoiatas avalik-õiguslikku eetrit 
Juku-Kalle Raidi eest, hiljem sai iseseis- 
va mõtlemise peale üle läinud Kreitz- 
bergist aga saatesarja hea kaastööline. 
Riigikogus on kuuldavasti TKKs esine- 
mas käimine omamoodiauasi — see on, 
nagu oleks algkoolis suurte poistega 
nurga taga suitsu tegemas käinud ja ei 
saagi peksa. Seni pole aga saatesse jul- 
genud tulla Edgar Savisaar, Vahur Kraft 
ja Juhan Parts, ehkki kõiki neid on mit- 
mel korral kutsutud. 

Saate ähvarduse ja teatud pahaende- 
lisuse või ootamatuse kuvandit süven- 
dab ka näiteks Juku-Kalle Raidi väljanä- 
gemine — militaarrõivad ja pöetud pea. 
Sellise ,infopartisani” kuvandi loomisel 
pole aga tegemist tahtliku imagoloogia 
ega mõne lipsustatud eksperdi välja- 
hautud kujundusvõttega, nagu eksli- 
kult võib arvata; ka see on autori enda 
valik, lähtudes sellest, mis endale meel- 
dib ja mida iga päev kannab. ].-K. Raid 


Kommentaator Kivisildnik, režissöör Maarika Lauri, operaator Magnus Suitso ja 
helimees 


Ülo Josingu foto 

ei eita, et täidab , Tegelikkuse Keskuses” 
saatejuhi rolli, väljendab aga sealjuures 
iseenda vaateid. Vastu pükse saavad 
eelkõige otsustajad valede ja tobedate 
otsuste eest, mis on sündinud kabineti- 
vaikuses selleks, et oma olemasolu just 
sellel toolil õigustada. Tobeduse astme 
määrab siinjuures saatetegijate terve 
mõistus. Võib öelda, et sellise pagasiga 
on , Tegelikkuse Keskus“ alustanud in- 
fosõda alatasa peale tungiva tuhmuse 
ja rumaluse vastu, olles oma vahenditelt 
ja rinde ulatuselt ajakirjandusmaastikul 
juhtliinil. Samas sõjas on TKK-I teisigi 
liitlasi, näiteks kas või Esto TV päeva- 
delt tuntud kaevikusõja veteranid, Mart 
Juure üksus, , Olukorrast riigis” ja mui- 
dugi ka uuriva ajakirjanduse reasõdu- 
rid. 

Poliitikas ründab , Tegelikkuse Kes- 
kus“ rumalust, meedias keskpärasust ja 
kultuuris elitaarsust. Elitaarsus viitab 
enesesse kapseldumisele ja nomenkla- 
tuuri tekkele, Kivisildniku sõnul on no- 
menklatuur kas või kõik need , puhtad 
vanainimesed, kes nutsu jagavad”, sa- 
muti on see kultuuris levinud komme 
usaldada teist või kolmandat põlvkon- 
da — toetada põhjuseta nn kultuuridü- 
nastiaid, andmata sealjuures võimalust 
millelgi hoopis harjumuspäratul, aga 
andekal esile kerkida. Tegijate sõnul on 
TKK kultuurisaade, mis on murdnud 
välja ,kultuurigetost” — kipsistunud 
struktuurist, mis toetab iseend ja toodab 
iseend, — sinnaalla liigitab Juku-Kalle 
nii galeriikunsti, teatrikriitika kui ka 
= Teater. Muusika. Kino”, sest TKK tegi- 
jate arvates pole TMK osanud end aru- 
saadavaks teha. Kunst on kasutada võ- 
tit, mis läheks korda kõigile tasanditele, 
ütleb Juku-Kalle. Tuleks vältida nn ring- 
käenduse efekti, kus galeristid panevad 
oma väljapanekud üles teiste galeristide 
rõõmuks, või kriitikud kirjutavad kriiti- 
kutele. 

Keskpärasus meedias ilmneb aga ta- 
vapärase eesti telesaate ühetaolises hal- 


luses, mille pinnal , Tegelikkuse Kes- 
kus“ ka väga eredalt esile kerkib. Hal- 
lust põhjustab TKK tegijate kinnitusel 
aga armee lipsustatud onusid — pro- 
dutsente ja agente, kes arvavad teadvat, 
mis on hea ja mis rahvale meeldib. 
Rahvas” on sealjuures kõigi selliste 
lääne mallidest lähtuvate taatide arvates 
üks hea keskmine — läinud sajandi al- 
gupoolel kasutusele võetud sotsioloogi- 
line kriteerium, mis meediasse rakenda- 
tult jätab kõrvale kõik uue ja äärmus- 
liku, selle, mis tegelikult kogupilti võiks 
üldse värskendada. Kõrvale jäävad ini- 
mesed, isiksused, ideed ja nähtused. 
Siin on ka põhjus, miks , Tegelikkuse 
Keskus“ ei lähe kunagi kommertskana- 
lisse — , Igasuguse idee surm on kesk- 
mise arvestamine”, ütleb Juku-Kalle 
Raid. 
Ja tal on tuline õigus. 


Mentaalne tühmus on ühiskonna tege- 
likkus ja me arvestame sellega. On ainult 
aja küsimus, mil igast vähemusest saab ena- 
mus. — , Tegelikkuse Keskus” http:// 
www.etv.ee/index.php?03766 


» Tegelikkuse Keskus” on: 

režissöör Maarika Lauri, 

saatejuht Juku-Kalle Raid, 

kommentaator Kivisildnik, ja teised 

autorid, 

operaatorid Peeter Tungal ja Magnus 

Suitso, 

helimehed Jüri Vood, Mati Jaska jt, 

valgustajad Jaak Nurm ja Jaak Hussar, 

monteerijad Aivar Müür ja Martin 

Taklaja, 

produtsent Ene-Maris Tali. 
Möödunud hooajal tunnistati Maari- 

ka Lauri ETV parimaks režissööriks, 

Kivisildnik parimaks kommentaatoriks 

ja Ene-Maris Tali parimaks produtsen- 

diks saate , Tegelikkuse Keskus“ eest. 

KERSTI HEINLOO 


KOHTUMINE KERSTI HEINLOOGA. 

Kui me esimest korda kohtusime, oli 
ta laval ja mängis kergemeelset naiste- 
rahvast 30-ndates aastates. Üks hetkeli- 
ne käeliigutus, või oli see poos, vihjas 
küpsusele, täisealisusele, justkui tuleks 
talle teatrimäng just nõnda möödamin- 
nes kätte. Tegelikult oli Kersti siis alles 
Lavakunstikooli kolmandal kursusel ja 
mängis Vahur Kelleri lavastuses , Kas 
sa ei saa aru...”. Oli aasta 1998. Samal 
aastal anti Kersti Heinloole Panso-nime- 
line preemia. 


TOLLEST HETKEST TÄNASE PÄE- 
VANI. 

Kersti on nelja ja poole aasta jooksul 
mänginud kolmeteistkümnes ,, Vane- 
muise” lavastuses ja teinud paar rolli ka 
teistes teatrites. Tihti on Kerstile antud 
peaosa või on ta olnud üks peaosatäitja- 
test. Olulisematest rollidest olgu siinko- 
hal ära märgitud Sophia Jaan Toominga 
Tom Jonesis”, Margarita Mati Undi 
»Meistris ja Margaritas”, Anja Undi 
»Kirsiaias”, õde ja hullunud libu Tiit 
Ojasoo ,Roberto Zuccos”, Antigone 
Undi lavastuses , Vend Antigone, ema 
Oidipus”, Mall, Kati ja Inriid Priit 
Pedajase , Nipernaadis”, Julia Undi 
Romeos ja Julias”, Hilde Wangel Undi 
= Ehitusmeister Solnessis” jt. Muu- 
sikateatris on Kersti oma häält saanud 
proovile panna kooli lõputöös , Kalmu- 
neiu”, kus ta esitas emaitku, Tiit Ojasoo 
» Verevendades” Ms. Lyonsina ja Vahur 
Kelleri lavastuses , Viiuldaja katusel” 
nii vanima tütre Tzeitelina kui kavana- 
ema Tzeitelina. Ometi tunneb Kersti en- 
das energiat, et anda veelgi rohkem. Ta 


ütleb, et tahaks kaasa teha kuuldemän- 
gudes, filmides (siiani on õnnestunud 
mängida kahes: pisiroll ,Georgicas” ja 
naispeaosa ,, Agent Sinikaelas”), multi- 
kaid peale lugeda või teistes teatrites 
külalisnäitlejana üles astuda. 

Kersti on sündinud Pärnus. Sealt on 
pärit ka tema kursusevend, kolleeg ja 
elukaaslane Janek Joost. Koos käisid 
nad Pärnu kooliteatris, koos lõpetasid 
Lavakunstikooli XIX lennu ja koos käi- 
vad ka lavavõitluskursustel. Mõlemad 
töötavad ,, Vanemuise” teatris ning on 
loonud endale armsa värviküllase kodu 
Vallikraavi tänavasse, kus kasvab ka 
nende kaheaastane poeg Oskar. 

Näitlejaks sai Kersti tänu suurele 
tahtele, raskele tööle ja eestlaslikule jon- 
nile. Kui ta esimesel korral teatrikooli 
katsetel läbi põrus, siis oli ta kindel, et 
peab sinna kooli sisse saama. Enda koh- 
ta ütleb, et imestab siiamaani vahel, 
miks või kuidas temast üldse näitleja 
sai, kuna ta on liiga mõistuslik inimene. 
Trafaretsete arvamuste järgi pidavat 
näitleja olema pisut boheemlaslik, tema 
aga peab kodus märkmikku, kuhu kir- 
jutab raamatupidaja täpsusega üles kõik 
andmed, mis puudutavad tema teatri- 
elu. 

Kooli lõpetas Kersti cum laudeja siia- 
ni on temas säilinud suur kihk kõiki asju 
» viie” peale teha. Vahel mõtleb, et peaks 
lisaks teatrile ka muud õppima, näiteks 
filmikunsti. 

Oma olemuselt on Kersti rõõmus ja 
asjalik, mõtisklejana arukas, lahenduste 
otsimisel põhjalikult analüüsiv. Kui kü- 
sida Kerstilt, mida või keda ta armastab, 
siis tuleb vastuseid rohkesti: Janekit ja 

Oskarit, vanemaid, vendi, õde, sugulasi, 
sõpru, lund, merd, tabeleid, süsteeme, 
pähkleid, pakse raamatuid, kalendreid, 
Johnny B. Isotamme luulet, lilli, maga- 
da, näitlejaid, reisida jne. Muusikast 
eelistab eestimaist, eelisjärjekorras , Da- 
gö”, , Sõpruse Puiestee”, Jaan Tätte, ent 
meeldib ka venelaste grupp ,Ljube”. 


KUI UNENÄOD JÄÄVAD KUMMI- 
TAMA... 

Suur raamat unenäos ja käed keerasid 
lehti. Muud ma ei näinud. Raamat ja need 
käed. Kuna ma käisin siis alles keskkoolis, 
olid selles klassikaaslaste nimed ja kes kellest 
saab. Ja siis keerati lehti ja ma mäletan oma 
nime. Alguses oli sinna kirjutatud, et mi- 
nust tuleb talupidaja, aga siis öeldi, et ei, 
see on mingi eksitus, minust tuleb filmi- 
režissöör. 

Ma ei blokeeri, et ma olen nüüd näitleja 
ja ei tee midagi muud, sest elus on ju nii 
palju muid asju. Samas ma ei tahaks teatrist 
kunagi päriselt loobuda. 

Natuke hiljem nägin unes, et mind kanti 
mingi tooli peal, kätel. Et mind nagu jumal- 
dati. Et ma olin lugupeetud isik. Aga see ei 
olnud üldse meeldiv tunne, et ma olen sure- 
matu. 


EESTLANE OLLA ON... 

Väga tore on tegelikult, et nii palju noori 
käib teatris. Me käisime Soomes Tampere 
teatris ja seal olid ainult pensionärid. Isegi 
noortetükkide puhul. Noored tulevad teat- 
risse siis, kui vanemaks saavad, ütles sealse 
teatri peanäitejuht Mikko Viherjuuri. ,, Küll 
nad tulevad.” Huvitav, kuidas nad siis 65- 
selt teatri üles leiavad. Neil on saalid täis, 
aga neilon pensionärid. Meil on tugev kooli- 
teatrite süsteem, seetõttu nii paljud noored 
teatris käivadki. Suurem osa neist ei hakka 
ju iialgi teatrit tegema, aga nad on lihtsalt 
hakanud armastamateatrit. 

Vahel mõned inimesed hämmastavad 
mind, kui ütlevad, et neile ei meeldi eesti 
teater, et nad ei käi teatris. Kuidas sa saad 
seisukohta võtta, kui sa teatris ei käi? 

Mulle meeldib eesti kirjandust lugeda, 
näiteks Jaan Krossi. Just need sõnad, just 
minu jaoks, just meie keeles. Kui tõlkija on 
juba vahel, siis on see tema versioon sellest 
tekstist. 

Eestis on nii, et filmi tehes peab kohe esi- 
mese , asjaga” hästi õnnestuma, et ka hiljem 
hakataks kutsuma. Ja kui ei õnnestu, siis on- 
gi kõik. 

Mulle tundub, et inimestel ei lasta tõusta 
lendu. Hoitakse tagasi. 


NÄITLEJAMAAILM — VÕLUMAA- 
ILM?? 

Miks hakkasin näitlejaks? Et olla nõid, 
võlur, maag, haldjas. Et peatada aeg. Elus- 
tada. Puhuda sisse hing. Panna unustama, 
naerma, nutma. Lummata. Raputada. Puu- 
dutada ilma puudutuseta. Ravida. Purusta- 
da. Parandada. Kui palju p-tähega sõnu...?! 

Näitleja peaks olema huvitav isiksus. 
Teisest küljest tundub, et ta peaks olema just 
hästi hall, et ta peaks suutma mängida väga 
erinevaid rolle. Et ta ise ei oleks nagu väga 
midagi. Kui ta on liiga isikupärane, siis ma 
näen igas tema rollis tema isikupära, ja ma 
ei taha seda näha. Ma mõtlen seda, et ta hääl 
ei oleks eriline, et ta välimus ei oleks eriline 
— üldseeioleks eriline. Aga lavasarm peab 
igaühel olema. 

Näitlejatöö juures on see imelik aspekt, 
et kõik, mida sa teed, mida sa mõtled proovi- 
perioodil — iga su töö läheb inimestele hin- 
nata. Kõik ebaõnnestumised ka. 

Mida rohkem häid näitlejaid, seda pa- 
rem: paremad partnerid, paremad lavastu- 
sed. 

Kunagi kirjutasin päevikusse: näitlejad 
on nõiad. Neil on anne elustada surnud var- 
je. Vahel on see tohutult raske. Varjud ei 
taha varjust välja tulla. Kui töö jääb pooli- 
kuks või ei saada oma tööga hakkama, sünni- 
vad monstrumid, keda keegi ei taha näha. 

Võib ju naljaviluks mõelda, mis oleks 
siis, kui ma enne etendust, kui kutsungid 
on juba olnud, läheksin ära või šokeeriksin 
publikut: jookseksin lihtsalt üle lava, jook- 
seksin saali ja karjuksin: ma ei taha mängida. 


Kersti Heinloo 
jaanuaris 2005. 


Midagi sellist ma aga korda ei saada, ma olen 
liiga häbelik. 


TÕSISED SÕNAD. 

Mul on meeles ainult üks hirmus nega- 
tiivne kriitika. See oli siis, kui tulime just 
koolist. ,, Meister ja Margarita” oli nii suur 
ja tähtis töö minu jaoks — ma andsin endast 
tohutult palju. Ja siis Berk Vaher kirjutas, 
et Margaritat ei olnud laval. See läks mulle 
küll väga hinge. Ja ma ei unusta seda. 


HILDE. 


[---] 

ma ärritan sind 

olen kardetavalt terane ja värske 
ärkan päikesega 

nuusutan rohukõrsi aias 
puudutan valguselaike 

ja lähen oma teed 


K. Ehin. , Simunapäev” 


teater 

Harri Rospu fotod 


Mulle meeldib see mõte, et rollid ise vali- 
vad mind. Siis ma nagu erutun sellest mõt- 
test, et miks see roll tahab läbi minu ilmuda, 
sündida. Miks ta mu välja valis? 

Ausalt öeldes, nii ei olegi varem olnud, 
et ma ei saanud öösiti magada (mulle meel- 
dib ka lõuna ajal Oskariga koos magada). 
Mul tiirles nii palju mõtteid kogu aeg seoses 
selle rolliga... Kogu aeg mõtlesin selle peale, 
et mis ja kuidas teha. See oli õudselt raske, 
sest ma ei suutnud ennast enam välja lülita- 
da. Nüüd, kui esikas on möödas, on rahu 
majas. 

Kui ma Hildet tegin, siis ma mõtlesin 
oma tutvusringkonna peale, et kes võiks sel- 
line tüüp olla, kes teeks niimoodi. Ma mõtle- 
sin pidevalt, et ma ei näe seda tegelast, ma 
ei näe. Mis ma teen? Tihtilugu on nii, et 
ma loen tekstiraamatust ja mul tekib visioon, 
milline tegelane on. Ma ise ei suitseta, aga 
siis mulle tundus, et suitsetamine on hea, 
etsee annab mingi ülbe hoiaku. Seetõttu ma 
natuke suitsetan etenduse algul, et anda 
võti: ma olen selline. 

Võiks leida mingi luuletuse, mis võtaks 
kokku selle sada lehekülge ja iseloomustaks 
seda rolli. See on nii kontsentreeritud. Nagu 
Mihhail Tšehhovil üks žest, mis võtab kogu 
rolli kokku. See on tegelikult küll aidanud, 
et mingi konkreetne žest on inimese tuuma 
n-ö ära näidanud. Tema teeb nii, see on tema 
liigutus — sealton kergem edasi minna. See 
võib olla ka naer, see võib olla ka see, kuidas 
ta istub, seisab või kõnnib. 


KERSTI JA PUBLIK. 
PUBLIK JA KERSTI. 

Esietenduse närvi ma ei ole väga tund- 
nud. Siis kui ma tean, mida ma teen, siis 
maei pabista. Siis ma olen kindel enda peale. 
Ma võin pabistada, et tekst läheb meelest ära 
(kui teksti maht on suur) või mingite tehni- 
liste asjade pärast (nt kiire kostüümivahe- 
tus), aga seda, et olen tohutult närvis, sest 
ma ei tea, kuidas rolli teha, seda ei ole olnud. 
Tühjale saalile on halb mängida. Kui on pea- 
proovid ja saalis ei ole mitte kedagi, siis on 
ikka väga raske. 

Ma natuke nagu kardan publikut. Näi- 
teks, kui ma etenduse lõpul kummardan, siis 
ma ei julge publikule silma vaadata. Äkki 
kellelegi üldse ei meeldinud ja siis ta vaatab, 
etmina veel naeratan, — etsaolid tegelikult 
nii nõme, et mis sa naeratad seal. 

Mulle ei meeldi, kui ma pean etenduses 
publikuga suhtlema. ,, Roberto Zuccos” on 
mul viimane monoloog, kus ma vaatan pub- 
likule otsa — mulle tegelikult see ei meeldi. 
Kui ma juba rollis olen, siis ma sellele ei 
mõtle. 

Vahel tundub mulle, et publik ootab, et 
noh, näidake, mis te teete, ja siis ma lähengi 
sellega peale, et noh, vaadake, mida ma 
oskan. 

Nimeta lilli olen saanud. Fännikirju ei 
ole saanud. Ma arvan, et see on väga tore, 
kui lilli saadetakse. Ikka ootan lilli. Iga näit- 
leja ootab lilli. Need jutud ju ei jõua minuni, 
kui keegi läheb teatrist välja ja ütleb, et oh, 
mulle õudselt meeldis. 


HEA SÕNUMI TOOJA. 

Mulle meeldiks olla niisugune inimene, 
kes teatab näitlejatele, et te olete välja vali- 
tud, näiteks uude filmi, või et teile on eralda- 
tud stipendium, või te pälvisite preemia... 
Nii tore oleks helistada kellelegi ja teatada: 
» Palju õnne, sind valiti välja!” 


EI TÕSISEKS MIND TEE KÕIK MAA- 
ILM, MILLEGA MIND HIRMUTATUD. 
(,Dagö”) 


KÄTHE PIHLAK 


Rain Tolk, 

Ken Saan, 
Juhan Ulfsak, 
Andres Maimik 
ja Enn Säde 
kinos , Sõprus“ 
auhindamisel. 


11. jaanuaril andis Eesti Filmiajakirjanike Ühing kaheteistkümnendat korda välja 
aastaauhinna. Auhinna ,, Aasta film 2004“ otsustas ühing anda kahele filmile 
võrdselt, nendeks olid Enn Säde dokumentaalfilm , Jüri — see mulk ehk mis tuul 
müürile...” ja Andres Maimiku tõsieluvaatlus ,, Vali kord“. 


Enn Säde ja 
Andres Maimik 
auhinnatorti lahti 
lõikamas. 


Vt lk 3 avaveergu. 


Harri Rospu fotod ; 2 ka : ks 


muusikat arti 


teater = Harrastusteater — taidlus või off-off? 
Mitte ainult Madis Kõivu Aeg. 


muusika Mart Jaanson Pärnu nüüdismuusika päevadest. 
Kristel Pappel Rahvusooper ,, Estonia” sügishooaja lavastustest. 


kino —— Vastab Peter Greenaway. 
Eesti animafilmid. 

Ülal: = Tegelikkuse Keskuse“ kommentaator Kivisildnik; 
all: poliitik Urmas Reinsalu, saatejuht Juku-Kalle Raid ja 
riigikogulane Jaak Allik , Tegelikkuse Keskuse” saates. 


Vt lk 121. Ülo Josingu fotod 


